**Светски**

**Религии**

Главната содржина на информациите кои следат, ми ги достави друг учител на Библијата, како основа за овој курс. По мое верување, голем дел од матерјалот е преземен од книгата на Џош Мекдовел и Дон Стјуард, “*Прирачник на денешните религии*”. Всушност го дуплирав матерјалот кој првично ми беше доставен, а со тоа оддадов заслуги преку цитати од други извори. Цитатите и парафразирањата се наведени и означени во загради. Тие се преземени од:

*Краток водич на светските религии*, Дин K. Халверсон, главен уредник (Д. Х.)

Издаден од страна на издавачката куќа “Бетани Хаус Паблишерс” авторски права 1996 употребено со дозвола.

*Прирачник на денешните религи*, Џош Мекдоел и Дон Стјуард (Мк. С.). Издадена од издавачката куќа “Томас Нелсон Инк. Паблишерс” авторски права 1983 употребено со дозвола.

*Царството на култовите,* Д-р. Волтер Мартин (В. М.): “Бетани Хаус” издавачка куќа, авторски права 1965 употребено со дозвола.

**I. ВОВЕД**

**А. Зошто да се изучуваат компаративни религии?**

**1.** **За да се биде подготвен Христов сведок**, потребно е да се стремиме да ги разбереме верувањата на оние кои не се христијани.

**2.** Религијата е универзална: **“Религијата е една од многуте работи со кои човекот се разликува од животните.** Мајмуните и делфините, колку што знаеме, немаат религија, но сепак, ниту една од групациите на луѓето кои некогаш биле откриени, не биле без религиозни верувања.” – Ричард Кавендиш, “Големите религии”

**3.** **Религијата е незаменлив дел од секој човечки живот**: “Религијата му го дава на човекот она што не може да го добие од ниеден друг извор – сигурност на крајниот исход во неговата животна борба преку директна врска со повозвишена сила или сили во светот.” – Роберт Хам, “Живи светски религии”.

**4. Да ни помогне да разбереме дека сите религии не се исти**

**а.** Различни се по динамика (како ги мотивираат луѓето)

**б.** Различни се по божествата (нивните богови или бог)

**в.** Различни се во доктрините (што веруваат за Бог и како Го прославуваат)

**Б. Кои религии ќе ги проучуваме?**

**1.** Ислам

**2.** Хиндуизам

**3.** Будизам

**4.** Канфучионизам/Таоизам/Шинтоизам

**5.** Јеховини сведоци

**6.** Мормонизам

**7.** Католицизам

**8.** Бахаи

**9.** Унифицираната црква на Сан Мајунг Мун (Муни)

**В. Што ќе проучуваме?**

**1. Историски осврт** – Времената рамка на почетоците на религиите и развојот на верата.

**2. Личности/Секти**

**а.** луѓето инволвирани во создавањето на религијата

**б.** појавата на различни групи во самата религија

**в.** разното влијание и доктрините на секоја секта

**3. Доктрини/Литература**

**а.** Во што веруваат

**б.** Што обожуваат

**в.** Какви дела бараат од нивните следбеници

**г.** Кои се нивните свети писанија

**4. Споредба на одделната религија со христијанството**

**5. Сфера на влијание и статистики**

**II. ИСЛАМ**

**Воведни забелешки:**

**1.** Зборот “Ислам” доаѓа од арапскиот збор “покорност”

**2.** “Муслиманите" (оние кои се покоруваат) се следбеници на исламот

**3.** Муслиманите негодуваат што исламот е познат како “мухамедизам", бидејќи алудира на обожување на Мухамед, наместо Бог (Алах)

**4.** “Мухамед" е исто што и “Мохамед”

**5.** Нивната света книга е Куранот (со значење - рецитал / наглас изговарање на запомнатото)

**А. Историски осврт и карактер**

**1. Историјата на арапскиот народ**

**а.** Според Библијата – од потомците на Сим произлегоа две семејни линии

**(I)** Пелег – од која потекнува Авраам (Битие 11: 17-26)

**(II)** Јоктан – од каде потекнуваат многу други арапски групи (Битие 10:25-31)

**б.** Многу од арапските племиња влечат корени од Ишмаел, првородениот син на Авраам и Агара.

**2. Арапската поврзаност**

**а.** Авраам е роден во Ур Халадејски (денешен Ирак) Бит. 11:31

**б.** Првиот син на Авраам е Ишмаел – роден од Агара

**(I)** Бог ветил дека семето на Агара нема да може да се изброи заради мноштвото – Бит. 16:10

**(II)** Бог ветил дека Ишмаел ќе роди 12 принцеви и ќе станат голема нација – Бит. 17:20

**(III)** Ишмаел е татко на арапските нации

**в.** Вториот син на Авраам е Исак – роден од Сара

**(I)** Ветеното семе Израилево

**(II)** Исак имал 2 сина

**(а)** Јаков – го добил благословот на првороден преку измама, право што му припаѓал на неговиот брат

**(б)** Исав

**1)** Бил огорчен на Јаков

**2)** Се оженил за сестрата на Ишмаел, така што ја продолжил семејната линија на Аврамовото семе и кон арапите.

**(III)** Токму поради врската која ја имаат арапите со Ишмаел и Исак, тие тврдат дека имаат поголемо право на израилевата земја отколку евреите, кои потекнуваат од човек кој го украл правото на првородство од Исав, а нивен татко бил Авраам.

**г.** Авраам е испочитуван

**(I)** Погребан е во Мека – Кааба

**(II)** Важноста на Мека:

**(а)** Економски важна, бидејќи тоа е место каде што се собирале трговските каравани

**(б)** Духовно важна, бидејќи таму е лоцирана Кааба-та, кубична структура која во времето на Мухамед содржела 360 божества. Секое арапско племе своерачно си одбрало свое божество и одело во Мека секоја година за да искаже почит кон својот бог. (Д. Х. стр. 140)

**3. Почетоците на Исламот**

**a.** Време и место: 610 година во областа кој денес се знае како Саудиска Арабија

**б.** Започнато од Мухамед во градот Мека и пренесена во градот Медина откако тој и неговите следбеници биле прогонети од Мека поради нивното монотеистичко верување.

**в.** Мухамед

**(I)** Роден околу 570 година во градот Мека во Арабија. Таткото на Мухамед умрел пред тој да се роди, а неговата мајка умрела кога имал 6 години. Тој бил пораснат од неговите баба и дедо, а подоцна и од неговиот чичко. (Мк. С. стр. 378)

**(II)** Кога имал 25 години се оженил за 40 годишна вдовица по име Кадиџа.

**(а)** Во брак бил 25 години се до смртта на неговата жена во 619 година.

**(б)** Пред да умре, Мухамед имал 12 жени и 2 конкубини

**1)** Според Куранот, не е дозволено да се има повеќе од 4 жени (Сура 4:31)

**2)** Прикладно ново откровение во Куранот дозволува тоа така да биде (Сура 33:36-40)

Забелешка: “Аболиција” – укинување или поништување на поранешен закон од страна на законодавна власт, уставна власт или според примена. Се поучува на 3 места во Куранот: Сура 2:100, 106 – “За секој стих на аболиција или укинување, се дополнува со некој подобар стих или сличен на истиот. (Сура 13:39, 16:101)

**г.** Се чини дека Мухамед бил незадоволен со политеизмот и простите суеверија на неговата родна Мека, така што станува страствено убеден во постоењето и суштествувањето на еден вистински Бог... Нема сомнежи, дека во одреден период од неговиот живот акумулирал многу од Талмудски извори и имал контакт со некоја форма на христијанството... (Мк. С стр. 378)

**д.** Визиите и откровенијата на Мухамед

**(I)** Во 610 година, на 40 годишна возраст, Мухамед го добил првото откровение од архангел Гаврил. Ова е почеток на серија откровенија кои своевремено се вметнале во составот на исламската света книга, Куранот, што во превод значи “рецитали!”. Самиот Мухамед изјавил дека од почетокот се сомневал во потеклото на откровенијата кои ги добивал, мислејќи дека се инспирирани од демони или џини, како што ги нарекувале. Додека, пак, неговата жена, го охрабрувала велејќи му дека откровенијата се од боженствена природа и дека може да го пренесува она што му било откриено. (Д. Х. стр. 104)

**(II)** Природата на пораките

**(а)** “Историја на исламот” од Кембриџ: “Кратки пораки или откровенија кои на неколку наврати Мухамед ги слушал, но повеќепати било изјавено дека доаѓале од неговото срце.

**(б)** Крајот на пораките се римувал.

**(в)** На почеток биле запаметувани на памет и усно пренесувани од страна на неговите следбеници, наместо да бидат запишани како сведоштво. Подоцна, веќе биле запишани, како што знаеме, во Куранот.

**ѓ.** Неговата монотеистичка порака не била добро прифатена од трговците во Мека, кои заработувале за живот од многубројните аџии кои доаѓале во Мека за да ги обожуваат многуте нивни богови. Наскоро, околу 100 муслимански семејства биле протерани во градот Јатриб (сегашна Медина), која се наоѓа на 322 км оддалеченост од Мека. Потоа и самиот Мухамед им се придружил, бегајќи од Мека во 622 година. Денес муслиманите годината на прогонството на Мухамед во Медина ја сметаат како почеток на муслиманскиот календар. Овој настан, кој се случил на 16-ти Јули 622 година, познат како Хеџира, значи серија на миграции. (Следствено, 630. година би била 8-ма година за муслиманите според Хеџира). По неколку успешни опсади и победи над Мека и создадени сојузи со Кураиските племиња, Мухамед со неговата војска ја завзел Мека во 630 година, и тоа без борба. Лично тој ги уништил идолите кои ја опкружувале кааба-та (светиот црн камен). По една година откако ја покорил Мека, Мухамед успеал да ги обедини племињата на Арапскиот полуостров во една вера – исламот. (Д. Х. стр. 104)

 **е.** “Во овие рани години во Медина, Мухамед бил благонаклонет кон христијаните и евреите. Но, тие ги одбиле неговите поуки и него самиот. Поради тоа одбивање, Мухамед го насочил вниманието од Ерусалим, кон Мека како центар за обожување на Исламот, каде и што се наоѓа Кааба-та. Мухамед изјавил дека тоа е храм на вистинскиот бог, Алах... Меѓу неговото враќање во Мека и неговата смрт, пророкот ревносно и милитантно го проповедал исламот, и новата вера набрзо се раширила во таа област. (Мк. С. стр. 380-381)

**ж.** Првите следбеници

**(I)** Жената на Мухамед – Кадиџа

**(II)** Неговиот роднина, Али

**(III)** Неговиот пријател, Абу Бакр, богат трговец

**(IV)** Робовите, сиромашните, угнетените

**(V)** Ќерката на Мухамед, Фатима (која помогнала во запишувањето на Мухамедовите зборови)

**(VI)** Подоцна и некои од богатите...

**(а)** поради раните застапување за обожување на “трите Алахови ќерки”.

**1)** Божества опишани во Куранот во Сура 53:19

**2)** Компатибилни со арапскиот полигамизам

**(б)** Овој стих денес е познат како сатански стих

**1)** Овој стих (и други) се избришани од Куранот, како резултат на укорување на Мухамед од страна на Гаврил, заради тврдењето дека стихот бил божествено инспириран

**2)** Наводно Мухамед го напишал стихот под влијание на сатаната

**3)** Муслиманите денес негираат дека такви сатански стихови воопшто постоеле

**з.** Односи меѓу муслимани со не-муслимани

**(I)** Општи правила на однесувањата

**(а)** Сура 2: 256 – “Да нема принуда во религијата”

**(б)** Сура 5:33 – “Казна за сите кои војуваат против бог и неговите апостоли”

**(в)** Сура 9:5 – “Војувај и погуби ги идолопоклониците насекаде каде што ќе ги најдеш”.

**(II)** Особено евреи и христијани

**(а)** наречени (евреи и христијани) - Луѓе од Книгата. (Сура 5:5)

**(б)** евреите се наречени – луѓе кои слушаат секаква лага (Сура 5:41)

**(в)** во Сура 5:14 Христијаните се наречени – непријатели

**(г)** Забрането им е на муслиманите да имаат пријатели христијани или евреи – Сура 5:51

**(д)** христијаните и евреите обично добро поминувале под муслиманска окупација само доколку Исламот не го нарекувале ерес.

Забелешка: Освен Францис од Азиси (1181-1226) и Рејмонд Лул (1235-1315), нема некои посебни евангелистички мисии кај муслиманите, се додека Хенри Мартин не го проширил Евангелието кај муслиманите во Индија во раните години на 19-от век.

**Б. Секти – групи во исламот**

Мухамед умрел без да остави упатства за тоа кој да биде негов наследник. Зад себе оставил следбеници на кои им бил потребен водач. Како да се избере таа личност, довело до поделби меѓу следбениците. Се јавиле две гранки на размислување, едната дека треба наследникот да се избере по пат на консензус, другата дека наследникот треба да биде од крвната лоза на Мухамед.

“Суни муслиманите сметале дека наследникот на Мухамед треба да се избере. Шиитите (Шијах муслимани) сметале дека наследникот треба да биде некој од крвната линија на Мухамед, што би значело дека Али, роднината на Мухамед и зет, треба да биде наследникот. Суните се избориле за својата опција." (Д. Х. стр. 104-105)

**1. Суни** (во превод – “Делата на пророкот”)

**а.** Тие се најголемата група на Исламот (80% од муслиманската популација) за која се тврди дека е главна група на Исламот

**б.** Посебни карактеристики:

**(I)** Веруваат дека луѓето на исламот мора да се управуваат по консензус (Иџма)

**(II)** Калиф (или Калифат) е избран за глава на државата како и верски лидер.

**в.** Нивните одлуки и верувања се темелат на следното:

 **(I)** Куранот

 **(II)** Суна - од каде што го добиваат и нивното име “Суни“. Суна (записи за однесувањето и делата на Мухамед додека бил во Медина), и Хадит (усните пресуди и одлуки на Мухамед). Суната говори за многу нешта за кои Куранот нема одговор.

 **(III)** Иџма е консензус на мислења за она што учеле заедниците во Медина, за време и по животот на Мухамед.

 **(IV)** Кијаз, употреба на аналитичко размислување или консензус на мислења на локалната муслиманска заедница.

**2. Шија или Шиити** (значи "групата на Али")

**а.** Основана од Али, кој бил четвртиот Калиф после Мухамед, еден од првите следбеници, негов роднина и зет, оженет за неговата единствена ќерка, Фатима.

**б.** Се сметаат за фундаменталисти меѓу муслиманските групи

**в.** Посебни карактеристики:

**(I)** “Кога започнало нивното движење, тие верувале дека Алах зборува преку Имамот, кој се споредува со Папата, но во муслиманскиот свет. Веруваат дека Инамот (наместо Калифот) треба да биде потомок на пророкот

**(II)** Во Шиитските групи постои организирано свештенство кое не се среќава кај Суните.

**(III)** Шиитите веруваат дека подеднаква важност треба да се посвети и на зборовите на Фатима, ќерката на Мухамед

 **(а)** Суните не ги прифаќаат нејзините зборови како основа на нивната вера

 **(б)** нити пак нејзините зборови ги ставаат на исто рамниште со оние на Мухамед

**(IV)** Имамот се смета за верски и политички поглавар на народот (Ајатолах)

**(V)** Шиитите обрнуваат повеќе внимание на духовната смисла на Куранот отколку на самите зборови

**(VI)** толкувањето на Куранот од страна на Имамот се смета за еднакво со самиот Куран

**г.** Нивниот радикализам често се напаѓа како причина за раздор и поделба во исламот

**3. Суфи**

**а.** Трет огранок на Исламот

**б.** Се јавил како последица на исламската ортодоксност. Народот копнеел по форма на обожување која нема да биде механичка, туку повеќе лична во односот со божественото.

**в.** Поблиски се до мистицизмот на Мухамед

**(I)** избегнуваат светски задоволства

**(II)** бараат целосна доверба во Бог, а не во човекот

**(III)** практикуваат повеќе самечка медитација, слично на Мухамед

**г.** некои Суфи групи развиле мистични ритуали

**д.** некои сметаат дека Бахаите произлегле од нив

**(I)** корените им се сигурно од исламот

**(II)** се развиле надвор од традиционалното исламско размислување

**В. Сфера на влијание и статистики**

**1. Ширење на Исламот**

**а.** започнува со освојувањето на Ерусалим во 638 год.

**б.** за следните 120 години се проширува кон исток и запад

**2. Исламот е речиси 20% од светската популација**, единствено тој им се приближува на христијаните по број. Четири земји во кои муслиманите се најбројни се: Индонезија, Пакистан, Бангладеш и Индија. (Д. Х. стр. 103)

**3. Подолеми групи кои ја сочинуваат светската заедница на Исламот**

**а.** Арапи (Северна Африка и Блискиот Исток)

**б.** Африканците од Сахара (од Сенегал до Сомалија)

**в.** Турци и Турски народи (Турција, Централна Азија)

**г.** Иранци

**д.** Афганистанци

**ѓ.** Индо-муслимани (Пакистан, Индија и Бангладеш)

**е.** Југоисточни Азијати (Малезија, Индонзија, Филипини)

**ж.** Мал процент Кинези

**з.** Европејци – во Европа, по христијанството Исламот е втората најбројна религија

**ѕ.** Во САД нивниот број постојано расте

**Г. Доктрина – Верувања = (иман)**

Запомни дека зборот "Ислам" значи да се биде покорен на волјата на Алах. Оној кој се покорува се нарекува муслиман. Оваа вера може да се подели според нивните верувања (иман) и нивните обврски (дин)

**1. Доктрината на пророците**

“Според Куранот, Бог испратил пророк до секоја нација да ја пренесе пораката дека има само еден Бог. Според традицијата вкупно 124,000 пророци биле пратени. Повеќето се непознати, но многумина имаат библиски карактеристики како на пример Адам, Ное, Авраам, Исак, Мојсеј, Давид, Соломон, Јона, Јован Крстителот и Исус.

Секој пророк бил даден за одреден период во историјата, но само Мухамед е единствениот пророк за сите времиња. За него се смета дека е 'Печат на сите пророци' ". (Д. Х. стр. 106)

 **а.** Создателот периодично избирал луѓе за да ја пренесат Неговата порака и Неговите откровенија на човештвото

 **б.** Мухамед го сметаа за последниот пророк

 **в.** кажаното од страна на сите останати пророци е содржано во Куранот

**2. Доктрината за Исус**

“Воскресението на Исус Христос, инкарнираниот Божји Син, за христијаните претставува основа на нивната вера, додека муслиманите не се држат до ниедна од овие вистини - (дека Христос е Божји Син и дека воскреснал од мртвите). Всушност, муслиманите не веруваат дека Исус бил воопшто распнат; многумина веруваат дека наместо Него, Јуда бил распнат. Други веруваат дека Исус бил распнат, но не умрел на крстот. Веруваат дека бил безгрешен пророк, но не толку голем колку Мухамед... Исламот ја негира доктрината за Тројството... Признаваат за Исус дека бил наречен Месија... Ги признаваат и многуте чуда кои ги извршил и верувањето дека Тој ќе се врати на земјата за да го воспостави Исламот во целиот свет. Тој е наречен “Слово Господово” (Сура 3:45) и Духот Божји (4:171). Така, тие имаат високо мислење за Исус. (Мк. С. стр. 395) но:

**а.** Тие НЕ веруваат дека Исус е Синот Божји – за муслиманите е богохулно ако се каже дека Исус е Син Божји

**б.** Тој е син на жена, Марија

**(I)** Зачнувањето на Исус се смета за чудо

**(II)** Марија била девица кога Исус бил зачнат

**в.** Тој бил еден од големите пророци.

**3. Доктрина за Словото**

“На четворица од најголемите пророци им биле дадени книги со божествени откровенија. Тие четворица се Мојсеј, на кого му е дадена Тората, Давид, на кого му се дадени Псалмите (Забур), Исус, на Кого Му е дадено Евангелието (Инџил) и Мухамед, на кого му е предаден Куранот. Од овие четири книги, тврдат дека единствено Куранот е зачуван во оригиналната состојба." (Д. Х. стр. 106)

**а.** Веруваат дека Куранот е слово инспирирано од Бога и е последното, најсвежо слово дадено на човекот, што ги надминува сите останати.

**б.** Словото му е откриено на пророкот Мухамед

**(I)** Дури и кажувањето на словата од другите пророци, се тврди дека се откровение кажано од Мухамед

**(II)** Мухамед ги предал словата на своите следбеници

**(III)** Неговите зборови биле запишани 40 години по неговата смрт.

**в.** Куранот

**(I)** 114 глави

**(II)** Поставени по големина, не хронолошки

**4. Доктрина за Бог**

“Централната наука на Исламот е дека има само еден Бог и никој друг не е поврзан со Него. Да се поврзе партнер со него е исто како да се направи грев на ишрак, за кој Куранот не нуди прошка (Сура 4:48). Очигледно, врз база на оваа централна наука на Исламот, доктрината за Тројството е навредлива за Муслиманите." (Д. Х. стр. 106)

**а.** Има само еден Бог и неговото име е Алах

**(I)** Алах (името означува еден и единствен вистински Бог). Едино битие без заедништво. Го негираат Единиот Бог во три личности на христијаните.

**(II)** Создател на целиот универзум и целото човештво

**(III)** Шехад (сведочење за единиот Бог)

**б.** Бог го опишуваат како:

 **(I)** сезнаен, семоќен и суверен судија. Тој е милостив и сочувствителен, сепак неговата главна карактеристика е неговата праведност, а не благодат и моќ, нити пак милост. На него се гледа како на извор на злото и доброто и неговата волја е ултимативна. “Бидејќи и злото и доброто доаѓаат од Алах, така го прават нивниот Бог непредвидлив (недоследен, променлив). Она што Алах го избира, станува праведно; ова секој вистински стандард на праведност или етика го прави неразбирлив, дури и невозможно да се воспостави истиот. Ова е спротивно од Богот на Библијата Кој е праведен. Самиот збор – праведност значи стандард." (Мк. С. стр. 393)

**(II)** “тој не е близок Бог, бидејќи Тој е толку далеку над човекот во секој поглед и не може да се спознае одблиску... Иако се зборува дека Алах е љубезен, овој аспект на неговата природа е речиси игнориран и неговата најголема карактеристика на праведност се мисли дека ја надвладува љубовта." (Мк. С. стр. 389) “За муслиманите богохулење претставува кога Бог или Алах го нарекуваат татко. Ако го наречеш татко, тоа им доаѓа како мајка ти и Алах да имале сексуален однос за да те создадат тебе. Во дополнение, кога го нарекуваш Бог - татко, тогаш произведуваш помисли на љубов, сочувство, нежност и заштита кон христијаните, но тоа не е така за муслиманите. За нив, таткото е строга личност, не покажува емоции, никогаш не изразува љубов, тој е поврзан со семејството по должност и она што семејството ќе го направи за него, а не поради посветеност." (Мк. С. стр. 393)

**(III)** Врската со Бог е втемелена врз посебна религија

 **(a)** Религиозните убедувања дека Бог е еден, одат во насока дека Бог предал суксесивни откровенија на луѓето по светот

**(б)** Тие веруваат дека Бог комуницира со луѓето преку религијата

**(IV)** За Исламот се верува дека е последната и најсилната освојувачка религија, затоа е така дизајнирана да ги надмине сите други религии.

**5. Доктрина за ангелите**

“Во просторот помеѓу Бог, Куранот и луѓето постои хиерархија на ангели. Архангел Гаврил е од највисок ранг, а потоа следат останатите.

Секоја личност има по два доделени ангела, еден да ги запишува добрите дела на личноста, а другиот лошите дела.

На најдолниот ранг во хиреархијата се духовите (џини – како оној од аладиновата ламба). Муслиманите веруваат дека групацијата на овие духови се создадени од огнот, најчесто се зли и способни да опседнуваат луѓе." (Д. Х. стр. 106)

**а.** Нивното постоење е фундаменално во учењата на исламот

**б.** Гаврил или Џибраил

**(I)** Водечкиот ангел

**(II)** Му се јавил на Мухамед

**(III)** Ги предал откровенијата од Куранот на Мухамед

**в.** Сатана или ѓавол

**(I)** Паднат ангел наречен – Ал Шејтан – изедначен по значење со ѓаволот

**(II)** Возможно да бил џини

**(a)** суштества измеѓу ангели и луѓе

**(б)** можат да бидат и добри и лоши

**г.** Ангелите се создадени суштества (создадени од светлина, а не од супстанца)

**(I)** немаат телесни функции – односно не можат да јадат, немаат пол итн.

**(II)** Секој е создаден за специфична цел

**6. Доктрина за Последниот Суд**

“Богот на Куранот изјавува дека ќе има ден кога сите ќе застанат пред Бога да им се суди. На тој ден, сите дела на човекот ќе бидат мерени на вага. Оние луѓе кај кои добрите дела ќе натежнат над лошите, ќе одат во рајот; а оние кои правеле повеќе лоши дела од добри, ќе бидат осудени за во пеколот. Дали добрите дела на човекот ќе ги натежнат неговите лоши дела претставува субјективна проценка, сепак Бог знае точно. Затоа, муслиманинот нема гаранција дека тој/таа ќе биде прифатен/а од Бог.” (Д. Х. стр. 106) Спасението во Исламот е втемелено врз човечкиот напор. Оние кои му се противат на Алах ќе бидат мачени во пеколот. Времето поминато таму може да биде кратко или трајно, но ниеден вистински муслиманин нема да остане засекогаш во пеколот.

Веруваат дека оние муслимани испратени во Рајот ќе одмараат на меки софи и ќе бидат послужувани со вино од страна на девици наречени - Хури – и може да се ожени со онолку со колку што сака.” (Мк. С. стр. 390)

**7. Доктрина за човекот и гревот**

Исламистите веруваат дека човекот е добар по природа, а христијанството проповеда дека човекот е грешен по природа. Гревот за исламистите е сфатен како одбивање на правилно водството и претставува само дело (не по природа) и се простува преку покајување. Не е потребна откупителна жртва за гревот. Христијанството гледа на гревот како причина за смрт, и тоа физичка и духовна смрт. Гревот, во гледиштето на христијанинот, го оддалечува човекот од Бога, што ја прави откупителната жртва неопходна за паднатиот човек да го поправи својот однос со Бога.

**8. Доктрина за откупителната жртва**

“Според исламистичката традиција, Исус не умрел на крстот. Наместо тоа, Тој се вознесол на Небото и Јуда умрел на Негово место на крстот. За муслиманите одвратно е да се верува дека Бог би дозволил да биде распнат еден од Неговите пророци, и тоа особено еден од најпочитуваните. Христијаните веруваат дека Исус умре физички на крстот и го даде Својот живот како замена за откуп на нашите гревови. Тој потоа воскресна од мртвите во физичко, но бесмртно тело и им се јави на стотици очевидци (1 Кор. 15). Божјата намера да Го испрати Исус во светот беше токму таа, Тој да умре на крстот за нашите гревови (Мат. 20:28; Јован 3:16; Рим. 8:3; 2 Кор. 5:21; 1 Пет. 1:19-20). Исус доброволно го даде Својот живот за нас (Јован 6:51; 10:11-17). На крајот, тоа не значеше непочитување, туку најголемо возвеличување (Дела 2:29-33; 5:30-31; Фил. 2:8-11)” (Д. Х. стр. 108)

**9. Доктрина за судбината – К’смет**

“Главно учење на исламот – верување во Божјите одредби, науката за судбината. Ова е навистина ригиден поглед дека се што се случува било добро или лошо доаѓа од преумислата на Божјата воља... Од овој концепт доаѓа најчестата исламистичка фраза, грубо преведена – Тоа е волјата на Алах. (Мк. С. 309)

**Д. Обврските (ДИН) на Исламот вклучуваат:**

**1. Да се рецитира Шехадах**

Зборот “Шехадах” значи да се биде сведок. Кога се рецитира шехадахот, некој вели: сведочам дека не постои друг Бог освен Алах, и Мухамед е неговиот пророк. Искреното кажувањето на шехадахот претставува се она што е потребно да се стане Муслиман (Д. Х. стр. 106)

**2. Молитва или просба – Салат**

“Од муслиманинот се очекува да каже 17 циклични молитви секој ден (рак’а) Овие циклуси обично се распоредени 5 пати на ден – в зори, на пладне, на ручек, на стемнување и два саати по зајдисонце. Муслиманите може да се молат индивидуално или во група.” (Д. Х. стр. 107)

**а.** Единствената обврзувачка молитва ја прават во петок на пладне (Петокот за нив е Сабат) кога се очекува да се соберат заедно во џамија.

**б.** Сите молитви се прават со лицето свртено кон Мека

**(I)** Кибла (насоката) е обележана со вдлабнатина во ѕид, или михраб, во самата џамија.

**(II)** Ја симболизира унијата и заедништвото

**в.** Пред молитвите, од муслиманите се бара очистување (миење на раце, нозе и лице)

**г.** За посветениот муслиман молитвата е подобра од сонот

**3. Плаќање даноци – (Закат)**

**а.** Куранот изнудува процент (2, 5%, една четириесетина) од приходот на поединецот кој се наменува за:

**(I)** сиромашните

**(II)** исполнување на потребите на зедницата

**б.** Даноците се задолжителни

**в.** Даноците се исплаќаат на крајот од Рамазанскиот пост

**г.** Тие кои не се муслимани, не плаќаат Закат, но плаќаат Џизјах (друг вид на данок)

**4. Пост – (Саум)**

**а.** Потребно е да се пости во спомен кога Мухамед го примил Кураност, за време на деветтиот лунарен месец Рамазан

**б.** Се пости секој месец на Рамазан, и тоа цел месец (9-от месец во Исламскиот календар)

**в.** Постењето е од изгрејсонце до зајдисонце

**г.** Не се пие, ниту се јаде за време на дневниот пост

**д.** Не се пушат цигари, ниту се вршат сексуални активности во тоа време

**ѓ.** Постот развива

**(I)** самоконтрола

**(II)** посветеност на Алах

**(III)** идентификување со сиромашните и оние кои имаат потреби

**5. Аџилак - Хаџ**

**а.** Секој муслиман барем еднаш во животот треба да отпатува за Мека

**б.** Се смета дека тоа е потребно за спасение

**в.** Ако сте стар или дете, може да пратите некој друг на ваше место

**г.** Целта на нивната посета:

**(I)** зацврсување на нивната вера

**(II)** споделување на нивната вера

 **1)** да се искаже покајание, за да им прости Алах

 **2)** ги соединува муслиманите од сите аспекти на животот и од сите делови на светот

**д.** “Секој аџија мора да носи бела наметка наречена – ихрам – која дава ефект на елиминација на класите или статусот на посетителите за време на Хаџ. Процесот на посета на неколкуте свети места обично трае повеќе од една недела. По завршувањето на аџилакот, аџијата има право да се вика Хаџи.” (Д. Х. стр. 107)

**Ѓ. Други верувања**

**1. За телесноста**

**а.** Не се дозволени слики

**(I)** Куранот забранува презентација на слики на животни или човечки ликови

**(II)** Само водачите можат да имаат уметничка творба направена во нивни лик

**б.** Куранот исто така не дозволува:

**(I)** земање камата

**(II)** игри на среќа

**(III)** јадење на свинско месо

**(IV)** алкохол

**(V)** лажење

**(VI)** крадење

**(VII)** прељуба

**(VIII)** убиство

**в.** Казната за извршениот криминал е направена да соодветствува на сторениот криминал

**(I)** Принцип око за око како во Стариот Завет

**(II)** Убиството е казнето со смрт

**1)** освен ако е случајност или

**2)** ако се платени крвави пари на роднините на починатиот.

**г.** робството е дозволено, но робот може да си ја заслужи својата слобода

**д.** може да се има повеќе од една жена, но четири е максималниот број на жени кои може да ги има.

**2. За братството**

**а.** Секоја личност во општеството има одговорност која му е доделена и мора да ја исполни за да биде дел од тоа општество

**б.** Ако заедницата не ја исполнила својата обврска, тогаш сите членови се одговорни пред Алах

**в.** Обврска на секој муслиман е да се грижи за своите браќа

**3. За Џухадот (света војна)**

**а.** Секоја битка која ја заштитува верата се смета за света војна

**б.** Ако загине човек во светата војна, тогаш ја исполнува доктрината на трпение и простување.

**(I)** има ветена позиција на Небото

**(II)** затоа муслиманот доброволно се жртвува во светата војна – тоа е најбрзиот и најсигурниот начин да се стигне на Небото

**4. За трпението и простувањето**

**а.** Релацијата помеѓу Создателот и муслиманот се нарекува “Трпение и Прошка"

**б.** Муслиманот е одговорен за:

**(I)** она што го прави

**(II)** она што не успева да направи

**(III)** законот

**(IV)** духот на законот

**(V)** последното дело на земјата

**в.** Дури и да прават добри дела, муслиманите се поучувани дека никогаш нема да имаат загарантирано место во Рајот.

**г.** Трпението и простувањето се втемелени врз:

 **(I)** знаењето и прифаќањето на она што го прави верникот

 **(II)** искреното покајание на верникот, со труд никогаш да не го повтори стореното злодело

**5. За жената во исламот**

“Примарната цел на бракот е создавањето деца, и заради таа цел им се дозволува истовремено да имаат по четири жени, како и неограничен број на конкубини. Сепак, посочено е жените да се третираат со почит и со строга објективност; ако мажот не може да ги третира сите исто, тогаш треба да има само една жена. Мажот и дава на жената мираз за венчавката и парите од имотот таа може да ги задржи. Мажот може да се разведе од жената во секое време, но не може да ја врати назад се додека таа не се премажи и повторно да биде разведена од нејзиниот втор маж. Жената не може да поднесе барање за развод по никоја основа и мажот може да ја тепа. Врз основа на ова, има голема разлика во односот на мажот кон жената кај муслиманите и кај христијаните. Во Сура 4:31 е напишано: “Мажот има власт врз жената, бидејќи Алах го направил да биде над неа, и заради тоа што тие го трошат богатството (за да ги издржуваат). Добрите жени се послушни, покривајќи ги невидените (делови), зошто Бог ги покрива (нив).

А за оние од кои се плашиш дека нема да бидат послушни, прекори ги и изгони ги во одделен кревет и тепај ги; потоа ако се послушни, не барај причина против нив." (Мк. С. стр. 394)

**Е. Што е добро, а што не е добро кога се сведочи на муслиман**

**1. ДОБРО:**

**а.** Љубете го и почитувајте го вашиот пријател муслиман

**б.** Со негова дозвола, молете се заедно

**в.** Советувајте се со Словото за да го објасните и да го поткрепите она во што верувате. Ако е возможно, понудете да го проучувате Евангелието по Јован со него

**г.** Среќавајте се индивидуално со него за да не се чувствува под притисок од другите во групата муслимани

**д.** Посочувајте на Исус колку можете повеќе, без притоа да бидете навредливи. Еден поранешен муслиманин рекол: “Важно е муслиманот да го види христијанството не како религија, туку како нов и жив однос со Бог. “

**ѓ.** Употребете ги параболите и приказните на Исус кои се докажало дека повеќе влијаат врз муслиманите, отколку логичните аргументи

**е.** Прочитајте некои делови или целиот Куран за да се запознаете со муслиманскиот концепт за Бог

**ж.** Бидете трпеливи, упорни и молете се. Муслиманите се изнемоштувачки спори да се обратат на Исус за спасение

**з.** Покажете почит кон Библијата. Постои обичај во исламските земји кога се чита Куранот, да не се спушта под половината. Тие го чуваат Куранот на највисоката полица во домот, зошто ништо не смее да се постави повисоко од Куранот. Исто така, за нив е дрско да се потцртува во Куранот или во Библијата.

**2. НЕ ПРАВЕТЕ:**

**а.** Не бидете критични кон исламот, Куранот или Мухамед. Всушност, обидете се да избегнете такви теми.

**б.** Не го носете својот муслимански пријател во црква, освен ако знаете дека е подготвен да оди. Има многу случувања за време на службите во црква, што еден типичен муслиман ќе ги смета за непочитување на Бог и поради тоа ќе биде навредливо за него (на пример, мажот и жената седат заедно и опуштено се држат за рака). Ако го донесете муслиманот во црква, објаснете му предвреме што може да очекува. Најдобро е да го однесете на неформална Библиска поука.

**в.** Не се расправајте со вашиот муслимански пријател. Сфатете дека муслиманот не смее да биде поразен во дискусија или спор, бидејќи така го губи угледот.

**III. ХИНДУИЗАМ**

**А. Историски осврт**

**1.** Започнува во Индија и сочинува отприлика 13% од светската популација, зафаќа 82% од популацијата на Индија. Непал е единствената земја каде што хиндуизмот претставува национална религија.

**2.** Името “Хинду” е персиското име на реката Инди.

**3.** Датира пред околу 3, 500 до 1, 500 година п. н. е. во сегашна Индија.

**4.** “Започна како политеистичка (многубожечка) и ритуалистичка религија. На почетокот ритуалите биле премногу едноставни и ги вршеле главите на семејствата. Но, со текот на времето станале премногу комплексни со што се јавила потреба од формирање на свештеничка класа, за да се обучат свештениците како правилно да ги изведуваат тие ритуали. Во ова време биле напишани “Ведите” како упатства за свештенците како да ги извршуваат ритуалите. Како резултат на потенцирањето на ритуалите, свештениците станале единствените посредници на народот преку кои народот би дошол во контакт со боговите. Ова им дало на свештениците огромна моќ и контрола. Народот се побунил и хиндуизмот кој потоа се развил ставил акцент на важноста на внатрешната медитација како спротивност на екстерните ритуали.” (Д. Х. стр. 87-88)

**5.** “Помеѓу 800 и 300 год. п.н.е. биле напишани “Упанишади”, исто така наречени “Веданта” (крајниот заклучок на Ведите). Упанишадите се хиндуистички еквивалент на Новиот Завет и ја отвараат идејата дека зад многуте богови стои само една Реалност, која се нарекува Браман. Браманот е безлична, моноистична (се е едно) сила. Највисоката форма на Браман се нарекува “ниргуна”, што во превод значи “без атрибути и без квалитети”. Хиндуистичкиот концепт за Бог постојано се развивал. Бог станал близок, личен. Од Ниргуна Браман (Бог без атрибути) станал “Сагуна Браман” (Бог со атрибути). Подоцнежната форма на овој Бог е попозната како - Ишвара.” (Д. Х. стр. 88)

**6.** “Според хинду традицијата, Ишвара им станал познат на човештвото преку – Тримурти – што во буквален превод значи три манифестации на Браман. Тие манифестации се: Брама (Создателот), Вишну (Чуварот) и Шива (Уништувачот). Секој од овие божества има по една “деви” или божествен сопружник. Понатаму, Ишвара станувал се повеќе личен, најмногу преку десетте мистични инкарнации на Вишну, наречени аватари. Се проценува дека во хиндуизмот постојат милиони други богови.” (Д. Х. стр. 88)

**7.** Со текот на времето, хиндуизмот се поделил во повеќе секти (посебни и одвоени групи на верувања)

**Б. Секти** (овој текст се наоѓа во Мк. С. стр. 283-284)

**1.** Секти кои го обожуваат Шива, богот на песната и исцелувањето

**2.** Секти кои ја обожуваат Дурга, божествена мајка и божица на мајчинството

**3.** Секти кои го обожуваат Вишну, богот на просторот и времето

**4.** Некои од општите верувања кај повеќето секти

**а.** Вечниот Тримутри (тројца во еден бог) – Браман

**(I)** Брама – Создателот

**(II)** Вишну – Чуварот

**(III)** Шива – Уништувачот

**б.** Покорност на верата, бидејќи човекот не е сам, туку е дел од Браман

**в.** Системот на касти – утврден врз законите на Ману

**г.** Реинкарнација – синџир на нови раѓања на секоја душа преку кои по пат на добродетелен живот ќе се овозможи човекот да се издигне на повисоко духовно рамниште

**д.** Нирвана – последната достигната етапа откако душата ќе се ослободи од континуираното ново раѓање (реинкарнациите).

**ѓ.** Јога – самодисциплина, која овозможува контрола врз емоциите и телото

**е.** Дарма

**(I)** Законот на морален ред

**(II)** Секоја индивидуа мора да ја пронајде и да ја следи со цел да постигне Нирвана

**В. Хинду литература**

**1. Временски рок**

**а.** Пишувана преку 2000 години

**б.** Волуменозна по содржина и страници

**в.** Ја отсликува праксата и верувањето на периодот кога е пишувана

**2. Поделена на две класи**

**а.** Срути - “Она што е чуено”, се однесува на вечните вистини на религијата кои ги чуле или виделе религиозните водачи. Тие се независни од секој бог или човек до кој стигнале. Тие се примарниот и крајниот авторитет на религиозните вистини. Запишани се во Ведите.

**б.** Смрити - “Она што е запаметено” има секундарна власт, власт која е преземена од срути, чии принципи се обидуваат да ги прошират. По паметење, ги содржат сите свети текстови надвор од ведите. Вклучуваат:

**(I)** Ведангас – кодови на закон, како што се законите на Ману

**(II)** Рамајана, (патот на Рама) сторијата за Рама, праведниот и инкарнација на богот Вишну

**(III)** “Махабаратата (големата приказна), вториот еп составен од околу 100, 000 стихови во период од 800 години, започнат да се составува пред околу 400 год. п. н. е.” (Мк. С. стр. 286) Во составот на махабарата епот се наоѓа и еден од најпознатите записи во хиндуизмот – Багават Гита (песната на благословениот господ), каде што Кришна е главниот лик. (Д. Х. стр. 91) За Багават Гита се вели дека е најсветата, најпознатата и најчитана книга. “Се состои од дијалог помеѓу Кришна, осмиот аватар на Вишну и воинот Арјуна, кој само што не завојувал со своите роднини. Арјуна го запрашал Кришна: “- Како може да ги убиле своите роднини по крв?” Сторијата главно се движи околу човекот и неговата должност во животот, која доколку се оствари ќе му донесе само тага. Поентата на сторијата води кон Бакти – посветеност на одреден бог како средство за спасение. Откако Арјуна одлучил да му се посвети само на Вишну и да премине преку сопствените желби. Гитата завршува со посветеност на Арјуна кон Вишну и неговата подготвеност да ги убие своите ближни во битката. Поемата нуди спасение преку целиот процес на посветеност. Така што оние кои нема да можат да постигнат спасение заради нивната каста, пол, финансиска ситуација, дела или знаење, сега ќе можат да се спасат преку посветеност. (Мк. С. стр. 287)

**(IV)** Пуранаи – потекло и легенди за боговите, божиците, демоните и претците. Во овие приказни хероите искажуваат секакви пожелувани добродетелства, кои потпомогнале да се формираат моралните кодови на хиндуизмот.

**3. Книгите на списите**

**а.** Веди

**(I)** Во превод “мудрост” или “знаење”

**(II)** Најстарата хинду скрипта

**(III)** Предадена усмено, а подоцна и запишана

**(IV)** Содржи химни, молитви и ритуали

**(V)** “Има четири Веди: (Д. Х. стр. 91)

**1)** Риг Веда

**2)** Шама Веда

**3)** Ијаур Веда

**4)** Атарва Веда

**(VI)** Секоја Веда е поделена на четири дела (Д. Хстр. 91)

**1)** Мантри – прославителни химни кои се пеат за време на обожувањето, кои се нарекуваат уште и “шатитаи”

**2)** Брамани – објаснувања на ведите

**3)** Аран-јакаи – осврт на нивното значење

**4)** Упанишади – мистично толкување на ведите. Создадени уште во периодот помеѓу 800 и 600 год. п. н. е. Терминот ја испраќа идејата на “свети учења” – мистични и помалку прецизни. Се вели дека Упаншадите извршиле влијаниа на самиот Буда.

**Г. Доктрини**

**1. Браман** – “Хиндуистите го гледаат Браман – Реалноста, како безлично единство кое постои надвор од сите описи, дури и личните и моралните описи. Не само што тие го гледаат Браман како безлична сила на постоење, туку унивезумот го гледаат како една форма на континуирана и проширена форма на битеието на Браман.” (Д. Х. стр. 89)

**2. Мокша** – (ослободување) – “Ослободувањето се постигнува во моментот кога ќе се сфати дека концептот на индивидуализам е илузија, додека пак, само единството на Браман е реално.” (Д. Х. стр. 90)

**а.** “Ослободување на душата од тркалото на Кармата

**б.** Главниот стремеж на сите хиндуисти:

**(I)** Ослободување од Самсара (врзувачкиот животен циклус)

**(II)** Ослободување од Кармата и нејзиниот бесконечен циклус на раѓање, смрт и поново раѓање

**в.** Откако ќе се достигне ослободувањето, тогаш човекот навлегува во состојба на исполнетост и потполност

**г.** Може да се достигне во текот на животот или со смрт” (Мк. С. стр. 288 точки а-г)

**д.** Се постигнува преку три патишта:

**(I)** Џнана марга – преку знаење

**(II)** Бакти марга – преку посветеност во јавното и индивидуалносто обожување

**(III)** Карма марга – преку ритуални дела – текот на делата

**ѓ.** Гледаме дека патот до просветлувањето кај хиндуистите е преку делата. По тој пат човекот го губи својот идентитет и преку дела го издигнува својот пат до единство со универзалниот Еден, додека спасението кај христијаните е дело на Бог Кој ја подава Својата рака кон човештвото и така не воведува во лична релација со Него.

**3. Атман** – душата или вистинскиот ти; делот на секое живо суштество кое е вечно. Тоа е концепт кој го учи хиндуистот дека е продолжена форма и едно со Браман.

**4. Маја**

**а.** Значи “илизија”

**б.** Сугерира дека светот е сличен на сон

**(I)** За нас сонот е јаве бидејќи го имаме

**(II)** Но сонот е само психичка реалност

**(III)** Хиндуистот може да рече дека светот е маја, мислејќи дека светот е реален, но не во секој случај онаков каков што го гледаме – не можеме да ја видиме целокупната вистинска реалност со нашите човечки очи.

**5.** **Карма** (значи “дејствија”) – “Во хиндуизмот, сегашната состојба во која се наоѓе еден човек, е одредена од дејствијата преземени во неговиот претходен живот. Законот на кармата е морален закон на последица, или ефектот од секое претходно дејствие на човекот во минатиот, сегашниот, па дури и во идниот живот. Доколку човекот врши праведни дела, тогаш тој се движи на патот кон ослободувањето од циклусот на суксесивно раѓање и смрт.” (Мк. С. стр. 289)

**а.** Доколку некој човек врши зли дела, тој се оддалечува од ослободувањето. Ова е многу слично со законот: Што ќе посееш, тоа ќе пожнееш.

**б.** Целта на секој хиндуист е да постигне што подобра карма

**(I)** за да се оттргне од циклусот на раѓање и повторно раѓање

**(II)** за да постигне вечно блаженство

**6. Самсара** – (Реинкарнација)

**а.** Означува трансмиграција или повторно раѓање

**б.** Човекот поминува низ тркалото на живот, смрт и повторно раѓање

**(I)** доживува страдање како резултат на гревот или незнаењето во минатите животи

**(II)** за време на сукцесивните повторни раѓања:

**1)** Душата оди од едно тело во друго тело. Кармата се пренесува заедно со душата од минатиот живот.

**2)** “Кармата на личноста го одредува видот на телото – човечко, тело на животно или тело на инсект – во кое тој или таа ќе биде реинкарниран/а” (Д. Х. стр. 90)

**7. Кастен систем** (Мк. С. стр. 289-290)

**а.** Потекло

**(I)** Браман го создал првиот човек, Ману

**(II)** Од Ману произлегле четири групи на луѓе, како што одредил Браман

**1)** Брамини

**а)** произлегле од главата на Ману

**б)** најдобрите луѓе – светите луѓе

**2)** Шатријани

**а)** произлегле од рацете на Ману

**б)** тоа се воини и владетели

**3)** Ваисаини

**а)** произлегле од бедрата на Ману

**б)** тоа се занаетчии

**4)** Судраи

**a)** произлегле од нозете на Ману

**б)** остатокот од луѓето

**б.** Брамини

**(I)** почитувани од сите луѓе, вклучително и од кралското семејство

**(II)** се занимаваат со свештенство и филозофија, проучувајќи ги светите книги

**в.** Шатријани

**(I)** Висока средна класа

**(II)** инволвирани во власта и во професионалниот живот

**(III)** имаат понизок статус од Брамините

**г.** Ваисјани

**(I)** средна класа

**(II)** трговци и фармери

**(III)** имаат понизок статус од Брамините и од Шатријаните

**д.** Судраи

**(I)** ниска класа

**(II)** должност им е да им служат на повисоките класи како работна сила и како слуги

**(III)** исклучени се од многу религиозни ритуали

**(IV)** не им е дозволено да ги проучуваат Ведите

**ѓ.** Кастниот систем низ годините се проширувал, така што сега постојат илјадници суб-касти. Се уште кастите се интегрален дел од Индиското општество, иако владата на Индија ги забранила.

**8. Светата крава**

 **а.** Хиндуистите ја обожуваат кравата

 **б.** Веруваат дека таа поседува голема моќ

 **в.** Многу од хиндусите пожелуваат да се реинкарнираат во крава

**Д. Во споредба со христијанството**

**1. Кој е Бог?**

**а.** Хинду бог/ови

Забелешка: проценето е дека постојат милиони богови

неопислив

безличен

филозофски апсолут

**б.** Христијанскиот Бог

**(I)** Опишан како Надмоќно Битие Чиј карактер и атрибути ни се откриени во Писмото

**(II)** Интимен Создател и Спасител

**(III)** Активно инволвиран во практичните аспекти на нашите животи, а не само во филозофски аспект.

**2. Стоиштето за човекот**

**а.** Хиндуистот

**(I)** се гледа себе си како безлична манифестација на безличен Браман

**(II)** се гледа себе си без личност и без вредност

**б.** Христијанинот

**(I)** се гледа себе си како индивидуа создадена по обличје на Самиот Бог

**(II)** човекот поседува:

**1)** личност

**2)** способност да прима и да дава љубов

**(III)** Човекот има бесконечна вредност за Бога

**1)** Бог Го испрати Својот Единороден Син, Исус Христос, да умре за нас и да не откупи

**2)** Бог го направи ова и покрај тоа што бевме бунтовни и во грев

**3. Што е грев?**

**а.** Хиндуистот

**(I)** не гледа грев против Бог

**(II)** гревовите се дела на незнаење

**(III)** гревовите се надвладуваат преку следењето на доделените насоки

**б.** Христијанинот

**(I)** го гледа гревот како побуна против Бог

**(II)** гревот се надвладуваат преку откупителната крв на Исус Христос

**4. Што е спасение?**

**а.** Хиндуистот

**(I)** го придобива преку дела

**(II)** има избор на три патишта до спасението

**(III)** спасението е излез од бесконечниот циклус на раѓање, смрт и повторно раѓање.

**б.** Христијанинот

**(I)** Добива спасение преку вера во Исус Христос (Патот)

**(II)** не може да добие спасение преку дела

**(III)** разбира дека спасението е дар на благодат за сите кои ќе го прифатат

**(IV)** Спасението е вечен живот со Бог во Небото и избегнување на вечното мачење во пеколот

|  |  |  |
| --- | --- | --- |
| **(Д. Х. стр. 92)** | **ХИНДУИЗАМ** | **ХРИСТИЈАНСТВО** |
| **БОГ** | Безличен | Личност/интимен |
| **ЧОВЕШТВО** | Континуирано во смисла да се биде израз на битието на Бог | Дисконтинуирано, во смисла да се биде одвоен од битието на Бог: трајно во смисла да се биде создаден по ликот Божји |
| **ПРОБЛЕМИ НА ЧОВЕШТВОТО** | Незнаење | Морална побуна |
| **РЕШЕНИЕ** | Ослободување од илузијата и непознатото | Простување на гревовите и помирување со Интимниот и Свет Бог.  |
| **СРЕДСТВА** | Стремеж кон одврзување на личноста од одделеното его и потрага по единството со божественото преку сопствениот труд | Покајување за гревовите и верба во завршеното и незаменливото дело на Исус Христос |
| **ИСХОД** | Спојување со Единството: индивидуалноста исчезнува | Вечни сонаследници со Бог: личноста е исполнета во верна и љубовна релација заедно со Бог.  |

**Ѓ.** **Предлози за евангелизација** (Д. Х. стр. 92-95)

**1. Понудете ја прошката на Исус** – Простувањето е реалната потреба на хиндусите, бидејќи не е достапна во нивниот систем на верувања втемелен врз законот на кармата. Размислете да ги употребите следните стихови:

**Мт. 11:28-30** Дојдете кај Мене сите што сте онемоштени и обременети, а Јас ќе ви дадам починка. Земете го Мојот јарем на себе и научете се од Мене, зашто Јас сум кроток и понизен по срце; а вие ќе најдете починка за своите души, зашто Мојот јарем е поднослив и Мојот товар е лесен.”

**2. Имајте ја на ум Господовата блискост** – да бидеме впечатливи во однос на фактот дека христијанинот има интимна релација со Господ. Така, кога ќе згрешиме ние го отфрламе Господовиот морален авторитет; и последователно ние се оддалечуваме од Бог. За да се обнови таа дружба, ние ги исповедаме гревовите и бараме прошка од Него, која Тој ја дава милостиво, заради нашето прифаќање на Исус како откупител на нашите гревови.

**3. Прашувајте и слушајте** – Немојте да мислите дека знаете во што веруваат вашите хинду пријатели. Запомнете дека нивните верувања варираат. Посветете поголемо внимание на начинот како го опишуваат патот до просветлувањето. Термините кои ги употребуваат индицираат дека просветлувањето се постигнува преку нивниот труд, наместо преку Божјата благодат. Размислете да дискутирате на следните стихови:

**Рим. 3:19-24** А знаеме дека сè што вели Законот, им го зборува на оние кои се под Законот, за да занеми секоја уста и за сиот свет да биде под осуда, бидејќи со делата на Законот ниту еден нема да се оправда пред Него, зашто преку Законот доаѓа познавањето на гревот. А сега, независно од Законот, се јави Божјата праведност, за која сведочат Законот и пророците, и тоа Божјата праведност, преку вера во Исус Христос, за сите кои веруваат, зашто нема разлика. Зашто сите згрешија и лишени се од Божјата слава, а се оправдани дарум од Неговата благодат, преку откупот кој е во Христос Исус,

**Ефш. 2:8-9** Зашто по благодат сте спасени, преку вера, и тоа не е од вас самите - тоа е Божји дар! Не е од делата, за да не се фали некој...

**4. Имајте понизен дух** – Запомнете дека хиндусите ги гледаат христијаните како духовно слаби, поради нашиот материјализам и јадењето месо. Фокусирајте се на Божјата прошка и на мирот кој ви е даден во вашиот живот знаејќи дека ќе ја поминете вечноста со Господ на Небото.

**5. Фокусирајте се на Исус** – Дајте му на вашиот пријател Нов Завет и охрабрете го за Го запознае Исус. Можеби ќе биде добро да го потсетите што рекол Ганди: “Им велам на хиндусите дека вашиот живот не ќе биде целосен доколку со особена почите не го проучите учењето на Исус”(Хингорани, 23). Охрабрете ги да ги прочитаат евангелијата според Лука и Јован.

**6. Внимавајте на несогласните дефиниции** – На пример, хиндуистот ќе го разбере христијанскиот концептот на повторно роден како да се мисли на реинкарнацијата, а тоа е нешто од кое секој хиндуист сака да се ослободи.

**IV. БУДИЗАМ** (следните записи се преземени од Мк. С. глава 3 или од Д. Х. стр. 54-68)

**А. Историски осврт**

**1. Започнува во Индија** приближно 500 години пред раѓањето на Христос

**2. Будизмот е напредна гранка на Хиндуизмот**

**а.** Народот се побунил против системот на касти и продолжувањето на реинкарнацијата

**б.** Будизмот започнал како секта на Хиндуизмот која ја негира власта на ведите

**3. Оснивач – Сидарта Гаутама**, кој постанал Буда, (просветлен) и не бил потврден како таков се до некое време по неговата смрт.

**а.** Неговиот живот (563-483 год. п. н. е) временски се поклопува со излегувањето на Јудејскиот народ во Вавилон. Син на Рајан (владетел), роден во Северна Индија.

**б.** Пророштвото

**(I)** мудрец од дворот на неговиот татко прорекол при неговото раѓање дека:

**1)** ќе биде голем крал, ако остане дома

**2)** ќе биде спасител на човештвото, ако го напушти својот дом

**(II)** неговиот татко посакувал да стане крал

**1)** го чувал дома

**2)** го опкружил со богатства и задоволства. Се оженил и имал син, но се уште бил затворен во својот домот.

**3)** го изолирал од се што е болно и грдо

**в.** Неговото време дошло

**(I)** Му рекол на својот татко дека сака да го види светот. Иако татко му се грижел да го држи настрана од секаква невоља, сепак се сретнал со она што се нарекува – 4 одминувачки погледи. Ова го променило неговиот живот засекогаш:

**1)** Неговиот татко наредувал да се чистат улиците

**2)** На сите постари и сакати лица им било наредено да не се појавуваат во јавност пред него

**3)** сепак, тој ги видел тие 4 гледишта:

**a)** Старец

**б)** Болен човек

**в)** Погреб

**г)** калугер кој проси за храна

**(II)** Она што го видел го натерало да го напушти својот дом и семејство и да трага по просветлување. Ноќта кога заминал е наречена “Големото откажување.” Се посветил да го открие изворот на страдањето и како да се отстрани истото. Во неговата потрага се подложувал на екстремен аскетизам (себеодрекување). По шест години станал толку слаб физички што за малку ќе се удавел во река. Од ова заклучил дека животот во аскетизам не го носи до просветливање и до начинот како да го елиминира страдањето.

 **г.** Просветлувањето

**(I)** Пешачел до едно место наречено Бодх Гаја, и седнал под една смоква тврдоглаво да седи се додека не добие просветлување. Тука навлегол во длабока медитација. По одредено време (не се знае колку долго) достигнал просветлување. Дрвото подоцна било наречено Боди, или Бо – дрво, дрво на знаење.

**(II)** Достигнал Нирвана – највисоко ниво на Божја свесност

**(III)** Го сменал името во Буда (просветлен)

**(IV)** Буда им го пренел искуството на петмина калугери. Го нарекол својот пат на просветлување “Среден пат” во кој се избегнува аскетизмот и изобилието.

**(V)** Патувал до Банарес каде што ја проповедал својата прва проповед – чија содржина е попозната како “Четирите благородни вистини и осум крупни патишта.” Со помошта на калугерите се проширила вест за просветлението и наскоро имал илјадници следбеници во Индија кои биле незадоволни од Хиндуизмот.

**(VI)** Градот Гот Гаја го има најсветиот храм на Будизмот, Махабоди Храмот (големо просветлување)

**д.** По 45 години на ширење на пораката, Буда умира на 80 годишна возраст, најверојатно како последица на труење со храна.

**Б. Сфери на влијание и статистики**

**1.** Бројот на будистите во светот е проценет на 150 и 300 милиони, околу 6% од светската популација

**2.** Географски групи – Индија, Шри Ланка, Тајланд, Камбоџа, Бурма, Лаос, Јапонија, Тајван, Тибет, Непал, Монголија, Кореа, Виетнам

**В.** Секти и поделби

“Два века будизмот не можел да се прошири надвор од границите на Индија. Потоа дошол кралот Ашока, кој владеел со Индија од 274 до 232 год. п. н. е...Ашока бил војсководец кој во една битка бил изреволтиран од пролеаната крв, што резултирало да се откаже од таквите војувања. Се преобратил во будист и почнал да праќа мисионери во другите делови на Индија и во другите земји со цел да го рашири будизмот. Во истото време почнале да се појавуваат поделби во самиот Будизам. Главните проблеми се јавиле по прашањата дали просветлувањето е достапно за секој или само за одреден број на луѓе. Оние кои тврделе дека будизмот е достапен за сите, се нарекле Махајана (најголемото средство), оние кои сметале дека просветлувањето е само за посветените (пр. Калугерите) се нарекле Хинајана. (помало средство). Навредувајќи се од негативната конотација на значењето на хинајана, хинајанистите започнале да се нарекуваат себе си Теравада будисти, што значи – учење на старешините. Разликите во нивните тврдења се илустрирани во тоа колку некој се труди да биде Бодисатва или арахат. Бодисатва (Махајана концепт) е оној кој достигнал просветлување, но поради сочуство кон непросветлените маси, одбива да влезе во нирвана со цел да се врати и да ги води другите по патот. Арахат (Теравада концепт) е оној кој се грижи најмногу за сопственото просветлување, отколку за просветлувањето на другите. (Д. Х. стр. 56)

**1. Теравада**

**а.** Строго толкување на учењето на Буда

**б.** Го гледаат како човек, не како Бог

**в.** Ја зачувале најавтентичната форма на будизмот

**г.** веруваат дека има само еден Буда

**д.** да се избегне циклусот на раѓање и смрт, зависи најмогу од сопствениот труд и најдобро може да се постигне во манастирите каде што човек може да достигне одделување од светот и неговите лажливи похоти

**ѓ.** целта на секого е да се постигне нирвана и излез од овој свет, без грижа за другите

**2. Махајана**

**а.** Го гледаат Буда како историска манифестација на Апсолутот, или суштината на Буда. Треба да се обожува како Бог

**б.** По либерални и грижливи кон другите

**в.** се сметаат себе си за “големи средства” на спасението

**г.** постојат повеќе манифестации на суштината на Буда и мора да има барем уште еден, наречен Маитреја Буда

**д.** Тие поучуваат дека Бодистава може да им помогне на луѓето по патот на просветлувањето и може да го пренесе нивното кармичко дело врз другите трагачи

**ѓ.** крајната цел им е да им помогнат на другите да достигнат нирвана, дури и по цена да го забават сопственото спасение.

**3. Ваџрајана** (Тибетски или Тантрички будизам)

**а.** Наречен уште – дијамантски пат –непроменлива и чиста ваџрајана, значи дијамантско средство, и се однесува на чистината на духовната сила поттикната да ги оспособи техниките побрзо да продрат низ илузиите за да се достигне просветлувањето

**б.** најезотерична форма на секта (интимна, ограничена на помали групи кои поседуваат знаења)

**в.** Вклучува окултни техники за развој на духовни сили

**г.** Медитативни техники: јога, гестикулации со раце, магии, мантри

**д.** Сексуална филозофија

еротичната љубов го отвора мозокот за верски искуства спојување на енергиите на мажот и жената преку односот и сексуалните ритуали

**ѓ.** Ваџрајана будизмот е доминантна религија на Тибет. Најверојатно најпознат претставник на Будизнмот е Тибетскиот Далај Лама, кој се смета дека е 14-та реинкарнација на Авалокитешвара, Бодисатва на сочуствителноста.

**4. Покрај трите гранки на Будизмот** споменати погоре, сепак постои разлики во официјалните верзии на будизмот и традицијата. Двете се сосема различни. Традиционалните будисти се анимисти кои веруваат дека духовите влијаат и го контролираат човечкиот живот. Веруваат дека луѓето треба да ги смират духовите за да имаат успех и дека треба да бараат водство преку разни начини на општење со духовите. Кога се разговара со Будист потребно е да се знае на која верзија од будизмот му припаѓа соговорникот. (ДХ стр. 57)

**Г. ДОКТРИНИ**

**1. Четири благородни вистини**

**а.** Постоење на страдањето

**(I)** Раѓањето е болно

**(II)** Смртта е болна

**(III)** Болестите се болни

**(IV)** Болно е кога го немаме она што го посакуваме

**(V)** Болно е кога го имаме она што не го посакуваме

**б.** Копнежот по задиволствата на сетилата е она што предизвикува страдање

**(I)** Ги сакаме нештата веднаш

**(II)** Ги сакаме нештата подоцна

**(III)** копнееме по успех

**(IV)** копнееме по среќа

**в.** За да го прекинеме страдањето, ние мора:

**(I)** да се откажеме и да го отстраниме секој копнеж

**(II)** да немаме страст

**(III)** да немаме никаква желба

**г.** Ја прекинуваме болката преку “Осумте сеопфатни патишта”.

**2. Осумте сеопфатни патишта** - поделени да три сегменти. Не е потребно секој дел да се исполни по ред. Подобро е кога се остваруваат симултано.

МУДРОСТ – (Пана)

**а.** Чекор 1: Правилни погледи – да се прифатат четирите благородни вистини и осумте сеопфатни патеки

**б.** Чекор 2: Правилно решение – одрекување од задоволствата на сетилата, да не се мисли зло никому, да не се повредуваат живите суштества

ЕТИЧКО ОДНЕСУВАЊЕ – (Сила)

**а.** Чекор 3: Правилен говор – да не се лаже, да не се клевети или да се злоупотребува другиот, нити вовлекување во празен разговор.

**б.** чекор 4: правилно однесување

**(I)** не уништувај живо суштество

**(II)** земи го само она што ти е дадено

**(III)** не прави никаков незаконски сексуален акт

**в.** Чекор 5: правилна работа – заработувај на начин на кој нема да му наштетиш на другиот

МЕНТАЛНА ДИСЦИПЛИНА – (Самади)

**а.** Чекор 6: правилен труд

**(I)** стреми се да го спречиш развојот на злите намери во себе

**(II)** напуштање на злите карактеристики кои ги имаш во себе

**(III)** стреми се кон доблесни квалитети

**(IV)** зголемувај ги и усоврши ги добрите квалитети кои ги поседуваш

**б.** Чекор 7: правилен израз – забележувај, биди внимателен, концентриран, подготвен, ослободен од секаква желба и секаква тага

**в.** Чекор 8: Правилна медитација – Откако ќе ги отстраниш сите сетилни задоволства, сите лоши квалитети, радоста и тагата, тогаш мора да навлезеш во четирите нивоа на медитација, кои се производ на концентрацијата

**3. Обожувањето на Буда** (по смртта, Буда бил прогласен за божество)

**4. “Главната цел на секој будист е да достигне нирвана**. Нирваната е исто што и спасението. Буда ја опишал нирваната со следните зборови:

'Постои сфера која не е ни земја, ни вода, ни оган, ни воздух, која не е сфера на просторна бесконечност, нити сфера на бесконечна свесност, сфера на празнина, сфера на перцепција или не-перцепција, што не е ни овој свет, нити сонце нити месечина. Негирам дека таа доаѓа и си оди, истрајува, смрт или раѓање. Таа е крај на страдањето. ’

Нирваната не значи дека личноста е изгубена кога навлегува во таква состојба, бидејќи, како што Буда размислува, никогаш во основа не постоел човек кој бил загубен. Имајте на ум, исто како и хиндуистите, будистите не веруваат во неопходноста од реинкарнирањето или на продолжувањето на суштествувањето. Поточно будистите веруваат откако ќе се достигне нирвана, петте дела на човечкото битие (наречени сканди):

* физичкото тело
* емоциите
* перцепцијата
* вољата (моќта на избор)
* свеста

за време на смрта престануваат да постојат како кохезивна целина. Во некоја смисла, тие делови на човекот се разделуваат на начин како што кола може да се расклопи и таа не може да функционира понатака како кола.” (Д. Х. стр. 59-60). Така ќе дојде до крај на страдањето и повторувачкиот циклус на реинкарнација, како цел на будистите. Се чини, оние кои не ја достигнале нирваната, поради лоша карма (дела кои се вршат и последицата од нивно вршење било во овој живот или во претходни животи), повторно се реинкарнираат и го обновуваат тој циклус.

**Д. БУДИСТИЧКА ЛИТЕРАТУРА**

“Прашањето што треба да се смета како литература на будизмот е само уште една причина за поделбата на Теравада и Махајана будизам. **Таравада будистите** го сметаат канонот (оние записи кои се сметаат за авторитативни) за најблизок до Пали Трипитака. ’ Пали’ се однесува на јазикот на кој е напишан, додека ’ Трипитака’ значи “три кошници” на учењето и вклучува будистички проповеди, правила за калуѓерство и филозофски учења. Опфатноста на Трипитаката е подолга за 70 пати од Библијата.

**Махајана будистите**, од друга страна, гледаат на канонот како отворен за дополнувања. Така, вклучуваат во делата записи од Индија, Кина, Јапонија и Тибетски извори. Една од најпознатите литератури на Махајаната ја вклучува Лотус Сутра (Садхарама-пундарика) и Перфекција на Мудроста (Прана- парамита), која во себе ја има Дијамантската Сутра и Харт Сутра. Светите списи на **Ваџарајана Будизмот** се Канџур (108 томови) и Танџур (225 томови)" (Д. Х. стр. 60)

**Ѓ. ПРЕДЛОЗИ ЗА ЕВАНГЕЛИЗИРАЊЕ** (следните забелешки се превземени од Д. Х. стр. 64-67)

**1. Потврдете и утврдете ја вашата заедничка основа** – има неколку сличности во верувањата врз кои христијаните можат да изградат релација со будистите. Тоа вклучува:

**а.** желбата може да предизвика страдање

**б.** личниот мир би го нашле доколку се потприме на она што е вечно

**в.** најдобро е да се води морален живот

**г.** медитацијата и молитвата се важни

**д.** сочувството е доблест која треба да се негува

**2. Фокусирајте се на желбите** –за да се спречи страдањето, Буда учел дека ние треба да се одвратиме од секаква желба. Ова звучи контрадикторно. Љубезно истакнете дека Исус рекол: “Блажени се гладните и жедните за правда, оти тие ќе се наситат.”. (Матеј 5:6). Според тоа, добро е да се има желби, а не да се елиминират целосно

**3. Бидете отворени за вашата вера во Интимниот Бог** – Бидејќи будистите веруваат дека крајната вистина е безлична бездна на празнина (сунјата), христијанската блиска релација со Бог може да ги погоди. Христијанинот може да знае и да ја чувствува љубовта на Бог, ние знаеме дека Бог ги слуша нашите молитви и одговара на истите, и дека ние можеме да го искусиме неговиот мир и радост во нашите животи. Празнина не може да ги прави овие нешта.

**4. Посочете на Божјата постојаност** – Будистичкиот концепт за постојаност предлага, со цел да се добие постојаност во Празнината, тој мора да престане да живее како индивидуа и да исчезне во празнината. Како христијани ние можеме да најдеме постојаност во Бога без притоа да се одречеме од нашето постоење како личност. Туку ние сме заедно со Бог засекогаш. Имајте го на ум Јован 6:27-29 каде што Исус зборува за работа било за храна која се расипува, било за храна која дава вечен живот. Ова го добиваме преку вера во Исус Христос.

**5. Бидете јасни за темата за гревот и можноста да се добие прошка** – имајте на ум дека за будистот, иако има 5 морални насоки (сила), и тоа:

**a.** воздржување од убиство на живо суштество

**б.** неморално сексуално однесување

**в.** лажење

**г.** крадење

**д.** консумирање наркотици

тој не го признава истиот принцип на последица ако се прекршат овие принципи, како што христијанинот прави кога ќе прекрши еден од заповедите. За будистот гревот е незнаење (ментално прашање) и карма (прашање на личен неморален принцип, сличен на природните закони). Затоа, гревот не носи последици во релацијата човек - Празнина. Гревот е наш проблем, а не на Празнината. Таа не се грижи за тоа дали некој страда поради неговите гревовни дела. Незнаењето на човекот е негов личен проблем со кој мора да се справи низ многуте животи. Исто така бидејќи кармата е безличен принцип сличен на законот на природата, последиците од нашите неморални дела се неизбежни. Така гревот не може да се прости бидејќи нема кој да прости. Како што никој не може да бара прошка од законот за гравитација, кој е природен закон, така не е можно ни законот на карма да прости.

За христијанинот има вертикална димензија за нашиот грев, зошто имаме личен однос со нашиот праведен и свет Бог. Нашиот грев доаѓа од нашите бунтовни срца против волјата Божја. Така кога грешиме, тоа предизвикува нашата врска со Бог да биде прекината. Ние го исповедаме гревот во нашето срце и бараме прошка од Бога. Ова го правиме зошто знаеме дека Бог е верен и праведен за да ни ги прости гревовите (1 Јован 1:9)

**6. Употребете мостови до добрата вест** – постојат концепти во будизмот кои можат да се употребат како мостови за да можат будистите да ја разберат добрата вест на Исус Христос.

Еден од тие мостови е доктрината на бодиатва. Тој е оној кој заради сочувство одбил да влезе во нирвана за да им помогне на другите по патот до просветлувањето. Она што може да се нарече мост до евангелието е тоа што бодистава можел да го префрли кармичкото дело на оној кој верувал во него. Како што Христос е способен да ни ја даде Својата праведност доколку Му веруваме. Друг мост претставува една сторија во будистичката литература која би можела се искористи за објаснување на значењето на распетието:

Принцот Маханама од кланот на Сакја и братучед на Буда, имал голема верба во учењето на Буда и бил еден од најверните следбеници. Во време кога злогласениот цар Вирудака ја освоил Шакаја, принцот отишол кај царот и молел за животот на неговиот народ. Но, царот не сакал ни да слушне. Потоа му предложил на царот да ослободи колку што е можно повеќе затвореници додека тој останал под вода во блиското мочуриште. На ова се сложил царот, мислејќи дека кратко ќе биде времето кое ќе го издржи под вода. Кога се отворила вратата на замокот, Маханама нурна под вода, а луѓето истрчале накај подводниот корен на врбата. (Од учењата на Буда, 254-255)

Забележете ги сликите во гореспомнатаат приказна кои ја илустрираат важноста на Христовата жртвена смрт:

**а.** заробеништво: Шакаја кланот е заробен од злобен крал; човештвото е во заробеништво на гревот (Јован 8:34; Рим. 6:6-16)

**б.** Еден умрел за сите: смртта на еден резултирала со ослободување на многумина – смртта на Маханама доведе до слобода на кланот од заробеништво на царот; Христовата смрт доведе до слобода од ропството на гревот (Мат. 20:28; Рим. 5:18-19)

**в.** Мотивиран од љубов: Делото е избор на добра воља и мотивите се поттикнати од љубов – како што Исус Христос доброволно избра да умре заради љубов кон целото човештво. (Јован 10:11; 13:1-34)

**г.** Спасението е безусловно: Спасението како дар е слободно да се земе – оние во кланот Шакаја ја добиле својата слобода од ропството само со трчање надвор од кралството; денес луѓето можат да го прифатат дарот на спасение само преку верата во завршеното дело на Исус Христос. (Рим. 3:20-24; Ефш. 2:8-9)

**V. КОНФУЧИОНИЗАМ, ТАОИЗАМ и ШИНТАИЗАМ: Религии на Далечниот Исток**

**А. Конфучионизам**

Забелешка: Конфучионизмот е официјалната идеологија на Кинеската држава. Никогаш не бил поставен како религија со бог или богови, црква или свештенство.

**1. Историски осврт**

**а.** Античките кинези биле обожувачи на природата

**(I)** сонцето, месечината, ветрот итн. Сите тие биле духови кои се обожувале

**(II)** над сите духови и над луѓето владеел Еден Надмоќен Владетел кој се викал Шанг Ти

**(III)** Над Шанг Ти владеел највисокиот и најголемиот бог – бог над сите богови, наречен Тиен, кој живеел во небото

**б.** Кинезите обожувале и други духови

**(I)** Духовите на нивните предци

**(II)** Духовите на сите големи мудреци и национални херои на Кина

**(III)** Обожување на императорот (императорите ги сметале за многу свети)

**2. Конфучие** (Кинескиот Кунг Фу Цу) околу 551-479 п. н. е.

**а.** Роден во државата Лу (денешна Шантунг провинција) во феудално уредување каде што работничката класа работела за сопствениците на имотите

**б.** Бил добро образован, посебно во филозфијата и во поезијата

**в.** Започнал кариера како патувачки учител по смртта на мајка му

**г.** Неговото име станувале се попознато и неговите идеали се ширеле

**(I)** Единствениот лек за нередот и слабите морални стандарди било луѓето да се преобратат кон принципите на древните мудреци

**(II)** Поука врз древните класици

**(III)** Владетелите би можеле да бидат големи само ако водат животи за пример на другите

**1)** Водени од морални принципи

**2)** резултирајќи во просперитетна и среќна држава

**д.** На 50 години е назначен на административна позиција во владата, носејќи рефоми кои доведоа до просперитет

**ѓ.** Завидливи владетели од соседството го истуркале надвор од владата во 496 година п. н. е.

**е.** Конфучие се вратил во Лу во 484 година п. н. е. и остатокот од животот го поминал пишувајќи коментари на класиците

**3. Доктрини и литература**

**а.** Конфучие не ги запишал своите филозофии и принципи на хартија – тие биле усно пренесувани од неговите ученици

**(I)** Лун Ју (летописи) – За неговиот живот и учење

**1)** Колекција на правила, составена од учениците

**2)** Основи на неговата морална и политичка филозофија

**(II)** Чун Чиу-(Пролетни и есенски летописи)

**1)** составена лично од Конфучие

**2)** Рецензија на кинеската историја од 722 до 481 година п. н. е

**(III)** Шин Шу (Четири книги) – комбинација од учењата на Конфучие и на неговите ученици

**б.** Конфучие бил навистина длабоко уважуван додека бил жив, дури и по смртта

**(I)** Тој лично не верувал многу во натприродното

**(II)** Тој бил сметан од милионски народ како духовно битие

**(III)** Го обврзал народот сите нивни обврски кон државата да ги исполнуваат внимателно.

**(IV)** Бил почитуван како голем реставратор на античката моралност

**в.** Човековите дела кои јавно се вршат, треба да бидат втемелени на петте добродетелства, што ја сочинува целата човекова должност

**(I)** Добрина (благонаклонетост кон доброто на сите луѓе)

**(II)** Праведност - златното правило на Конфучие “Не прави им го на другите она што не сакаш тебе да ти го прават."

**(III)** Пристојност (прикладно однесување) - секогаш да се однесувате љубезно спрема оние над кои владеете

**(IV)** Мудрост – знаењето и разумот да ви бидат водач

**(V)** Верност – интегритет и искреност

**г.** Клучната поставка на кнфучионистот е “јен”

**(I)** Во превод – љубов, доброта, човечност, добродушност

**(II)** Тоа е ултимативна доблест на човештвото

**д.** Последна побожност - посветеност кон семејството, дури и по нивната смрт

**4. Карактеристики и развој на конфучионизмот**

**а.** По смртта на Конфучие се појавија 2 поголеми школи на мислата

**(I)** Менциус – како продолжение на етичките учења на Конфучие

**1)** потенцирајќи ја внатрешната добрина на човековата природа

**2)** човекот духовно осиромашува во контакт со злото

**3)** Вовед на мистицизам во кнфучионизмот

**(II)** Сун – Цу – главен поборник за ритуализмот во конфучионизмот

**1)** луѓето се раѓаат зли по природа, но

**2)** може да се регенерира со едукација

**3)** Соодветно насочените емоции даваат внатрешна хармонија

**4)** употреба на обреди и музика за развој на скротени желби

**б.** Заживување на конфучионизмот за време на Хан династијата (206 гп. н. е. – 220 година)

**(I)** Делата на Конфучие се предаваат на националните академии

**(II)** Цел систем на едукација е изграден врз основа на неговите учења

**в.** Нео – конфучионизам -

**(I)** За време на Санг династијата (960 – 1279 год.) конфучионизмот бил измешан со будизам и таоизам

**(II)** Вовед на теории на универзумот и потеклото на човекот

**(III)** Истражување на метафизичното (надприродното)

**(IV)** Поголем наклон кон будизмот

**(V)** Конфучионизмот и комунизмот – 1949 година

**1)** Комунизмот потиснал многу традиции на конфучионизмот

**2)** семејниот систем не се нагласувал

**3)** помалку публикации на конфучионизмот

**4)** Официјална кампања против конфучионизмот во 60-те и 70-те години од минатиот век

**5. Во споредба со христијанството**

**а.** Конфучионизмот официјално не признава ниедна вера или бог.

**б.** Надворешните дела (Петте доблести) не можат да продуцираат внатрешна светост – споредете со Ефш. 2:8; Тит 3:5

**в.** Целината на човековата должност се наоѓа во Михеј 6:8

**г.** Мудроста која не води е Исус Христос – 1 Кор. 1:24; Посл. 2

**д.** Луѓето не се примарно добри - Рим. 3:10-12

**ѓ.** Едукацијата не може да го регенерира човекот – тоа го може само Светиот Дух

**Б. Таоизам**

**1. Историја и карактеристики**

**а.** Основач – Лао Це (570-490 година пне)

**(I)** Современик на Конфучие (иако малку се знае за неговиот живот, за разлика од Конфучие)

**(II)** Филозоф со спротивставени гледишта со Конфучие

**1)** Конфучионизмот се стреми да ги усоврши луѓето во заедницата – од неверен во свет

**2)** Таоизмот вниманието го пренасочува кон природата

**а)** слобода од политички и социјални ограничувања

**б)** враќање кон примитивен начин на живот

**3)** Таоизмот ја прифаѓа метафизиката (натприродното)

**4)** Целта на конфучионизмот е да направат од луѓето слуги на заедницата

**5)** Целта на таоизмот е да се постигне бесмртност

**6)** Таоизмот развива верување во лични божества

**(III)** На 90 годишна возраст, Лао напишал малечка книга од 25 страници, Тао-те Чинг (Книга на причините и добродетелствата) Оваа книга, заедно со уште една книга напишана од неговите современи филозофи, Чуанг-Цу, ја создале основата на таоизмот.

**2. Доктрини и развој на религијата**

**а.** Концептот на “Тао” што во превод значи- пат

**(I)** Тао е точна шема на универзумот која сите мора да ја следиме

**(II)** Не се опишува со зборови или да се замисли со мислата

**(III)** Секој еден човек мора да се стреми кон единство со Тао – патот и да црпи моќ од него

**1)** преку спонтано прилагодување на импулсите на сопствената природа

**2)** преку празнење на себе си од сите доктрини и знаења

**3)** воздигнување над сите световни попречувања, вклучително и посебноста на животот и смртта.

**(IV)** Тао – патот се смета дека секогаш се менува: сума од сите нешта кои постојат и се менуваат

**(V)** На животот се гледа како на убав и застрашувачки пејзаж на трансформации

**б.** Развојот на алхемијата

**(I)** Следбениците на Лао подоцна почнале да експериментираат со разни еликсири со цел да откријат формула за вечен живот

**(II)** Тоа довело до развој на магиска уметност, магии,... и закони за хигиена

**(III)** Воведување на т. н. исцелување со вера

**(IV)** По 2-от век н. е. , под влијание на будизмот, развиле наклонетост кон духовниот живот по смртта, наместо телесната бесмртност

**в.** Религијата на Кина денеска е микс на Таоизам, Будизам и Конфучионизам

**(I)** Ова помешаност на мислите настанала во времето на Минг династијата (1369-1644 година)

**(II)** Врз неа имле влијание многу верски мислители – најмногу забележливо е влијанието на Лао Чао Ен (1517-1598 година)

**(III)** Марксизмот преку Мао и западното влијание продолжиле да се одразуваат врз развитокот на Кинеската религија

**3. Во споредба со Христијанството**

**a.** Поклопувањето на природата со обожувањето разни божества се во директна спротивност со Единиот, Вистинскиот Жив Бог

**б.** Верувањето во метафизичкото е секогаш придружено со окултизам

**в.** Вечниот живот не може да се постигне преку никое физичко или спиритуално средство, туку само преку верата во Исус Христос

**г.** Исус се прогласи Себе за “Патот” (Јван 14:6) – а не Тао

**д.** Импулсите на сопствената природа не го враќаат човекот до Бога, туку во Библијата се идентификувани како грешна природа која не оддалечува од Бог

(Таоизмот не го признава гревот)

**ѓ.** Библијата експлицитно ја потврдува важноста на доктрината (2 Тим. 3:16), додека Таоизмот учи дека човек треба да се ослободи од доктрината

**е.** Бог не се менува – директна спротивност од Таоизмот

**В. ШИНТОИЗАМ – религијата на Јапонија**

**1. Историска перспектива**

**а.** Литературата, уметноста, музиката, религијата и земјоделието на Јапонија потекнува од Кина и доаѓа во Јапонија преку Кореа

**б.** Античките Јапонци веќе имале своја религија, која била широко анимистичка по природа (обожување на духови), која подоцна била преименувана во Ками-но-Мичи

**(I)** попозната била по кинескиот назив – Шинто

**1)** **Шен** – кинески збор што значи добар дух

**2)** **Тао** – од Лао Це со значење патот

**3)** **Шинто** значи патот на добрите духови

**(II)** Античките Јапонци верувале дека биле единствените луѓе на земјата

**(III)** Во основа тоа е проста религија – без ликови, свети книги, заповеди или свештеници

**(IV)** Ги обожувале духовите на ѕвездите, месечината, сонцето, дождот итн. (како и античките кинези)

**1)** Го обожувале својот владетел Микадо, кој го сметале за потомок на Божицата на сонцето

**2)** Обожувале планини и долини, и подоцна преминува во национализам

**(V)** Развивање и дефиниција на религијата

**1)** Воведот на принципите на конфучионизмот довеле до обожување на предците

**2)** Пред 1300 години, Царот на Кореа испратил будистички мисионери и златен лик на Буда во Јапонија

**3)** Апелот да се обожува ликот на Буда брзо се раширил и речиси довел до истиснување на шинтоизмот

**4)** Движењето Сугендо ги сврзало Шинтоизмот и Будизмот, претставувајќи ги магичната уметност, спиритуалното исцелување, ритуали на одење по оган итн

**5)** Воените херои на Јапонија (Самураите / Витезите) го презеле учењето на Конфучие и развиле сопствени правила на етика и почест, наречени Бушидо, и тоа:

**а)** Правила на доблест

**б)** Подоцна, праксата на самоубиство кога некој од супериорните офицери ќе умреле

**в)** Носењето мечови за одбрана на честа и негово почитување како светост

**г)** Бушидото е напуштено од страна на Јапонската влада во 1868 година

**6)** Ефекти на различните системи на верување

**а)** Шинтоизмот ја развил националната љубов кон природата

**б)** Будизмот продуцирал национална љубов кон уметноста

**в)** Конфучионизмот продуцирал национална љубов кон учењето

**2. Религијата во Јапонија денес**

**а.** Шинтоизмот се обновил во 18 век

**б.** Бил побуден од националните емоции и намерата да се тргне будизмот од Јапонија

**в.** Обожувањето на владетелот се обновило

**г.** Јапонците се сметаат себе си за супериорна нација над останатите, бидејќи веруваат дека се потомци на боговите

**д.** Во 1946 година по Втората Светска Војна, Шинтоизмот се одделил од државата и императорот се одрекол од секакви почести како божество.

**ѓ.** Секташката Шинто е составена од 13 големи и многубројни помали секти, кои се поделени во 4 основни групи:

**(I)** група која ги одржува традициите на античките Шинтоисти

**(II)** група која е насочена кон исполнување на Конфучиските етики

**(III)** група која практикува обожување на планини

**(IV)** група која е посветена првенствено на ритуали за очистување

**3. Доктрини и практики**

**а.** Нивната религија се концентрира околу нивните локални светилишта

**б.** Посебни нагласувања на секое светилиште, на пр. воени вештини, чуда на природата, божества (ками)

**в.** Обожување во светилиштето

**(I)** Потребна е вода на секој влез за ритуалите на очистување (миење на лицето и рацете)

**(II)** Сала на светилиштето

**1)** ѕвоно ѕвони и се плеска со рацете за да му се укаже на ками дека верникот пристигнал

**2)** Живеалиштето на ками е главниот салон, позади салата на светилиштето.

**(III)** Индивидуалните посети во храмовите е ретка појава (пр. Кога се започнува бизнис, пред патување, ново бебе итн.)

**(IV)** Најчесто кога има фестивали храмовите претставуваат значајно место каде што се собираат следбениците

**1)** Паради, тезги, претстави

**2)** Продажба на вино од ориз - саке

**3)** Свештениците нудат жртви и молитви за безбедност и успех на соседството

**4. Статистики**

**а.** Во раните деведесетти години од минатиот век повеќе од 110 милиони Јапонци учествувале во разните Шинто секти

**б.** Од нив, 3,4 милиони го исповедаат Шинтоизмот како нивна единствена и најголема религија

**в.** Шинтоистичките секти имаат приближно 101.000 свештеници и 81.000 храмови

**5. Во споредба со христијанството**

**а.** Вистинскиот Бог не живее во храмови направени од камен (Дела 7:48; Дела 17:24)

**б.** Им го привлекуваат вниманието на нивните богови – споредете со 1 Цар. 18:27

**в.** Го слават создаденото, наместо Создателот – видете в Рим. 1:25

**IV. ЈЕХОВИНИ СВЕДОЦИ**

**А. Историјат**

**1.** Чарлс Тејз Расел е признат основач на официјално познатото Здружение на Трактати и Библии Стражарска Кула - Јеховините Сведоци. Роден е на 16 февруари 1852 година во Пансилванија, САД.

**2.** На млади години ја отфрлил науката за вечната мака и навлегол во долга и исцрпувачка кариера на побивање на ткн. организирани религии. (В. М. стр. 34)

**3.** Во 1870 година, како тинејџер, без формално теолошко образование, Расел организирал библиска школа чии членови со тек на време го прогласиле за пастор. (Мк. С. стр 44)

**4.** Во 1879 година го основал списанието “Сионска стражарска кула” во кое ги објавувал своите лични толкувања на Библијата. (Мк. С. стр 44)

**5.** Сионската кула и здружението објавиле 7 книги (од кои 6 ги напишал Расел), а седмата, “Завршена мистерија”, е издадена во 1917 година по неговата смрт во 1916. Нејзиното издавање предизвикало поделба во црквата.

**6.** Џозеф Френклин Рутерфорд, адвокат на здружението, станал вториот претседател на Друштвото на Стражарската Кула и водач на поголемиот дел од поделената црква. Под негово водство, таа група станала позната како Јеховини сведоци.

**7.** Рутерфорд умрел во 1942 год. и негов наследник бил Нејтан Х. Нор. За време на претседателствувањето на Нор ова друштво пораснало во друштво од 115, 000 до преку 2 милиони членови. Во 1961 година, под водство на Нор, друштвото издало сопствен превод на Библијата на англиски јазик, познат како “Нов светски превод на Светото Писмо”. Кога починал Нор во 1977 год., спикерот на комисијата за превод, Фредерик в. Франц, станал новиот претседател на Стражарската Кула, следејќи ги стапките на Нор.” (Мк. С. стр 44)

**Б. Тврдења на Јеховините сведоци** (парафразирано од Мк. С. стр 45)

Јеховините сведоци се брзи во тврдењето дека Библијата е нивниот единствен авторитет. Меѓутоа, нивната теологија ја негира основата на верата во историското христијанство, Тројството, боженственоста на Исус Христос, Неговото телесно воскресение, спасението по благодат преку вера и вечната казна на грешниците.

Горделивиот Расел Чарлс го кажал следниов став кој се однесува на неговите пишани дела во однос сo Светото Писмо: “Нека се знае дека ниту еден друг теолошки систем не тврди, или некогаш се обидел да се усогласи со Библијата, а ние, за нас можеме да го потврдиме токму тоа.” (Studies in the Scriptures, *1:348).*

Ова тврдење заедно со другото што следи, покажува дека Стражарската Кула се гледа себе си како организација која Бог ја избрал да му зборува на светот преку нив. Нивните статии покажуваат:

“Таа е единствениот колективен канал на Бог преку кој излегува Библиската вистина до човештвото (*Стражарска кула, 15 јули, 1960, стр. 439).* Здружение на Трактати и Библии Стражарска Кула се една од најголемите корпорации во светот, бидејќи од времето на нејзиното формирање до сега, Господ ги користел како сопствен канал преку кој се спознава радосната вест (*Стражарска кула*, 1917, стр. 22, цитат: Studies in the Scriptures, *стр. 144)*

Ф. В. Франц, претседателот на Стражарската кула, потпирајќи се на тоа дека нивните толкувања дошле од Бога, изјавува: “Толкувањата доаѓаат преку Светиот Дух Кој на невидлив начин комуницира со Јеховините сведоци - - и со Одделот за издаваштво.” (*Скотиш Дејли Експрес*, 24 ное. , 1954).

Чарлс Расел верувал дека ова издаваштво е единствениот пат да се разбере Библијата. Изјавил: “Не само што гледаме дека луѓето не можат да го спознаат боженствениот план само преку учење на Библијата, исто така гледаме кога некој ќе ги остави Студиите откако ги изучувал, читал и разбрал, дури ако читал и 10 години, па ги остави студиите и ги игнорира записите и се врати само на Светото Писмо, нашето искуство ни вели дека за две години тој ќе западне во мрак.” (Чарлс Тејз Расел, *Стражарска кула,* 15 сеп. , 1910, стр. 298).

**В. Авторитет** (Мк. С. стр. 45-46)

Не постојат верски одредби или авторитативни доктринални изјави, издадени од Стражарската кула. Нивните теолошки погледи се објавени во различните публикации, вклучително “Стражарската кула" и "Будење". Тие ги сметаат за авторитетни доктрините кои произлегуваат од овие две дела. Тие се согласуваат дека најмоќниот извор на авторитет им е Библијата, но дознаваме дека ја злоупотребуваат Библијата за да ги потврдат нивните чудни верувања. Ова го постигнуваат единствено преку цитирање на стихови вон контекст, а исклучувајќи релевантни стихови битни за темата на разговор. Заради прегматичност, нивните публикации земаат повисоко место над Библијата.

**Г. Во што веруваат**

**1. ДОКТРИНА ЗА БОГ**

**а. Светото Тројство**

Тие тврдат: “науката за Светото Тројство не ја зачнал Исус Христос, нити раното христијанство... Голата вистина е таа, додека и ова е обид на сатаната да не му се открие вистината за Јехова и Неговиот Син Христос Исус на оној кој се плаши од Бог” *(Нека Бог биде вистинит, стр. 111 & 93).* Тие поучуваат дека нити Исус нити Светиот Дух се Бог, па затоа не постои Тројство.

**НО**

Библијата поучува дека постои Еден Бог:

Пвт. Зкн. 6:4 Послушај, Израеле: Господ, нашиот Бог, е единствен Господ...

Иса. 43:10-11 А Мои сведоци, вели Господ, сте вие и Мојот слуга, што го избрав, за да знаете и да Ми верувате, да разберете дека сум тоа Јас: пред Мене немаше Бог, и по Мене нема да има.

Иса. 45:6 ...за да дознаат од исток до запад дека нема друг освен Мене: Јас сум Господ, и нема друг.

Иса. 45:21-22 Објавете и кажете, откако ќе се посоветувате меѓу себе: кој го кажа тоа од стари времиња? Кој однапред го кажал тоа? Нели Јас, Господ? Нема друг Бог освен Мене, - Бог праведен и Кој спасува, нема освен Мене. Кон Мене обратете се, и ќе бидете спасени, сите краишта земни, зашто Јас сум Бог и нема друг!

Библијата поучува дека има 3 одделни Личности на Божеството.

Јован 5:18 Затоа Евреите уште повеќе сакаа да Го убијат, не само затоа што го нарушуваше саботниот ден, туку и затоа што Бог Го нарекуваше Свој Татко, изедначувајќи се со Бог.

Дела 5:3-4 Но, Петар му рече: “Ананиј, зошто сатаната го исполни твоето срце да Го измамиш Светиот Дух и да задржиш дел од парите од продадената нива? Не беше ли твоја додека не беше продадена? И кога ја продаде, не беше ли во твоја власт? Зошто го науми тоа дело во своето срце? Ти не ги измами луѓето, туку Бог!"

Флп. 2:11 ...секој јазик да признае дека Исус Христос е Господ, за слава на Бог Таткото.

**Во претходните три стихови гледаме дека Исус е Господ, Светиот Дух е Господ и Таткоте е Господ.**

Во Битие 1:26 и 11:7, Бог е споменат во множина. Во нив, Јехова зборува за создавањето и за Себе си како во множина. Очигледно е дека Бог нема да изјави дека го создава човекот според Својот лик и в ликот на ангелите, како навидум да им се обраќа на ангелите. Затоа, тој мора да Му се обратил на Својот Син и на Светиот Дух кои се еднакви со Него во ранг и постоење, како Бог. **Три личности, иста состојба и еднакви како Еден Бог Безвременски.**

**б. Исус Христос**

Јеховините сведоци веруваат дека Исус е создадено битие и не е Господ во човечко тело како што веруваат христијаните. Нивните публикации го кажуваат следното за тоа кој бил Исус:

* “Исус Спасителот, создадена индивидуа, е втората најголема личност во универзумот. Јехова Бог и Исус, заедно претставуваат најголеми авторитети.” (Make Sure of All Things, *стр. 207)*
* “Тој бил бог, но не Семоќниот Бог, кој е Јехова” *(Нека Бог биде вистинит, 1946 стр. 91)*
* "Како заповедник на ангелите и најбизок до Таткото, тој (Христос) е познат како архангел (највисокиот ангел или гласник), чие име – Михаел значи ’ Кој е како Бог’ или ’ Претставник на господ’." (Studies in the Scriptures, Vol. V, *стр. 84)*

Веруваат дека Исус не е еднаков со Јехова (Бог Таткото), туку е создаден од Јехова во состојба различна од онаа на Таткото. Тие веруваат дека Исус бил архангел Михаил пред да дојде на земјата. Тие веруваат дека имал и брат - Луцифер, кој се побунил против Таткото, додека Михаил Му останал лојален. (провери Џ. Рутерфорд, *‘Царството е на дофат’ стр. 49)*

Следното излагање говори за верувањето дека Михаил бил преобразен во човек за време на Исусовото престојување на земјава: “Животот на Синот Божји беше преобразен од својата славна состојба во Бог, Неговиот Татко во небото, во човечки ембрион. “(*Нека Бог биде вистинит*, *стр. 36)* Исто така веруваат дека по Неговото воскреснување станал невидлив дух без тело.

**НО**

Библијата поучува дека Христос Синот е вечен, несоздаден Бог.

Иса. 44:6 Вака вели Господ, Царот на Израел и неговиот Избавител, Господ Саваот: Јас сум првиот, Јас сум и последниот; освен Мене нема Бог;

Јован 8:58 Исус им рече: “Вистина, вистина, ви велам: Јас Сум уште од пред Авраамовото раѓање.”

Откр. 1:17-18 И кога Го видов, паднав како мртов пред Неговите нозе, а Тој ја положи Својата десница врз мене и ми рече: “Не плаши се! Јас Сум Првиот и Последниот, и Живиот; бев мртов, и еве, Жив Сум во сите векови и ги имам клучевите на Адот и смртта.

Библијата НЕ поучува дека Исус бил инкарнација на архангел Михаил. НИТУ пак, поучува дека Христос го присвоил името на Михаил откако се вознесе на небото, како што веруваат Јеховините сведоци. Всушност, никаде во библијата нема напишано дека Михаел станал Христос или обратно. Фактички, Библијата прави јасна поделба помеѓу позицијата на Христос и онаа на ангелите.

Евреи 1:1-14, 1:8. Бог, Кој од дамнина, многупати и на многу начини им зборуваше на нашите татковци преку пророците, 2 во последниве денови ни зборуваше преку Синот Кого Го постави за наследник на сè и преку Кого го создаде и светот. 3 Тој е одблесок на Неговата слава и одраз на Неговото битие, Кој сè одржува преку моќта на Својот збор. Откако изврши исчистување на гревовите, седна оддесно на Величеството во висините; 4 и стана толку повозвишен од ангелите, колку што наследи повозвишено име од нив. Христос е повозвишен од ангелите. 5 Зашто, кому од ангелите некогаш му беше рекол: "Ти си Мојот Син; денес Те родив” и пак: "Јас ќе Му бидам Татко, а Тој ќе ми биде Син"? 6 И пак, кога Првородениот Го воведе во светот, рече: "И да Му се поклонат сите Божји ангели!” 7 А за ангелите вели: "Своите ангели ги прави ветрови а Своите слуги огнени пламени.” **8 А за Синот вели: "Твојот престол, Боже, е вечен и скиптарот на правдата е скиптар на Твоето Царство.** 9 Ја засака праведноста, а го замрази беззаконието, затоа Бог, Твојот Бог Те помаза со масло на радост, како никој од Твоите другари"; 10 и: "Ти, Господи, во почетокот ги положи темелите на земјата, и небесата се дело на Твоите раце. 11 Тие ќе бидат уништени, а Ти остануваш. И ќе остарат како облека, 12 и ќе ги свиткаш како наметка, како облека ќе се променат. А Ти секогаш си истиот и Твоите години немаат крај.” 13 А кому од ангелите некогаш му има речено: "Седни од Мојата дена страна додека не ги направам Твоите непријатели подношка на Твоите нозе"? 14 Не се ли сите тие прислужнички духови испратени да им служат на оние кои ќе наследат спасение?

**в. Воскресението Христово**

Јеховините сведоци веруваат дека Исус воскресна од гробот како дух, со дозвола од Јехова да се материјализира во друга човечка форма за бенефитот на неговите ученици.

“Првородениот од мртвите (зборувајќи за Христос) не беше воскреснат како човечко суштество, туку беше воскреснат како дух." *(Нека Бог биде вистинит, стр. 272)* (В. М. стр. 52)

“Затоа, кога Исус им се покажуваше на своите ученити во различни тела по воскресението, не беше она тело со кое беше распнат на дрвото. Тие беа физички тела соодветни на ситуациите, кои на неколку наврати личеа на распнатото тело. .” *(Царството е на дофат, стр. 259).* (В. М. стр. 52)

**НО**

Библијата вели дека Исус Христос воскресна од мртвите во истото она тело кое го положија во гробот, со што се објаснуваат раните од распетието, празниот гроб и повоите во кои беше обвиено Неговото тело.

Лука 24:39 Погледнете ги Моите раце и Моите нозе - Јас сум ! Допрете Ме и видете, зашто дух нема месо и коски, а како што гледате, Јас имам.”

Јован 20:1-9 Во првиот ден на седмицата, многу рано, додека уште беше темно, Марија од Магдала дојде на гробот и виде дека каменот од гробот е поместен. 2 Тогаш отрча и дојде кај Симон Петар и кај другиот ученик, кого Исус го љубеше, и им рече: “Го изнесле Господ од гробот и не знаеме каде Го положиле.” 3 А Петар и другиот ученик излегоа и тргнаа кон гробот. 4 И двајцата трчаа заедно, но другиот ученик трчаше побргу од Петар и стигна прв до гробот. 5 Тој се наведна и виде ленени повои, како лежат, но не влезе внатре. 6 По него стигна Симон Петар, па влезе во гробот и ги виде повоите како лежат, 7 а крпата, што беше на Неговата глава, не беше заедно со повоите, туку беше свиткана одделно, на едно место. 8 Тогаш влезе и другиот ученик, кој стигна прв до гробот, и виде и поверува. 9 Зашто сè уште не го беа разбрале Писмото, дека Тој треба да воскресне од мртвите.

Јован 20:20 Откако го рече тоа, им ги покажа рацете и ребрата. Учениците се зарадуваа кога Го видоа Господ.

Јован 20:25 Затоа другите ученици му рекоа: “Го видовме Господ!” А тој им рече: “Додека не ги видам раните од клинците на Неговите раце и не го ставам мојот прст во раните од клинците и не ја ставам мојата рака меѓу Неговите ребра, нема да поверувам.”

Јован 20:27 Потоа му рече на Тома: “Дај го твојот прст ваму и види ми ги рацете, и дај ја твојата рака и стави ја во Моите ребра, и не биди неверен, туку верен!”

**г. Бог Светиот Дух**

Јеховините сведоци тврдат дека Светиот Дух не е личност, туку безлична, делувачка сила Божја (*Нека Бог биде вистинит, второ издание, стр. 108;* *Стражарска кула, 1 јуни, 1952, стр. 24)*

**НО**

Библијата вели дека Светиот Дух е вечна личност, поседувајќи ја целокупната сила Божја.

Дела 5:3-4 Но, Петар му рече: “Ананиј, зошто сатаната го исполни твоето срце да Го измамиш Светиот Дух и да задржиш дел од парите од продадената нива? 4 Не беше ли твоја додека не беше продадена? И кога ја продаде, не беше ли во твоја власт? Зошто го науми тоа дело во своето срце? Ти не ги измами луѓето, туку Бог!"

Јован 14:16-17 А Јас ќе Го молам Таткото, и Тој ќе ви даде друг Утешител, за да биде со вас довека: 17 Духот на Вистината, Кого светот не може да Го прими, зашто не Го гледа, ниту Го познава. Вие Го познавате, зашто Тој престојува со вас и ќе биде во вас.

Јован 14:26 ...а Утешителот, Светиот Дух, Кого Таткото ќе Го испрати во Мое име, ќе ве научи на сè и ќе ве потсети на сè што ви реков.

**2. ДОКТРИНАТА ЗА ЧОВЕКОТ**

Јеховините сведоци веруваат дека човечката душа е недделива од телото, па кога човек ќе умре, со него умира и душата. Исто така веруваат дека учењата за бесмртноста на душата потекнуваат од Сатаната. Бидејќи веруваат дека душата не продолжува да живее по смртта, оние јеховини сведоци кои умреле, евентуално во иднина би биле повторно создадени од Јеховината меморија за да го наследат Неговото Царство Make Sure of All Things, *издадена 1953 год*. *стр. 349, 352, 311; Нека Бог биде вистинит, второ издание, стр. 74-75).*

**НО**

Библијата вели дека постои живот по смртта, душата е бесмртна, а воскресението е враќање на душата во телото. Ова ќе се случи кога Христос ќе се врати.

Проп. 12:7 И ќе се врати правот во земјата, како што си бил; а духот ќе се врати кај Бога, Кој го дал.

Книгата Проповедник 12:7 зборува за одделувањето на душата од телото по смртта. Во Евангелие по Лука 16:19-31 јасно гледаме за вечноста на човековата душа.

Лука 16:19-27 “Си беше еден богат човек, кој редовно се облекуваше во пурпур и во ленено платно и се веселеше раскошно секој ден. 20 А еден сиромав, по име Лазар, целиот во чирови, лежеше пред неговата порта 21 и копнееше да го касне она што паѓаше од трпезата на богатиот. Кучињата доаѓаа и му ги лижеа раните. 22 Така сиромавиот умре, и ангелите го однесоа во Авраамовиот скут. 23 Умре и богатиот и го погребаа. А во адот, во маката, тој ги поткрена своите очи и ги виде оддалеку Авраам и Лазар во неговиот скут, 24 и извика: ,Татко, Аврааме, смилувај ми се и испрати го Лазар да го натопи врвот од својот прст во вода, та да ми го разлади јазиков, зашто страшно се измачувам овде во пламенов!' 25 Авраам му рече: ,Синко, сети се дека ти ги прими своите благодати уште додека беше жив, а Лазар лошото! Сега тој овде најде утеха, а ти се измачуваш. 26 Освен тоа, меѓу нас и вас поставена е голема бездна, та и оние што би сакале да преминат оттука кај вас, не можат, а ниту пак вие да преминете оттаму кај нас.' 27 А тој рече: ,Ако е така, те молам, татко, испрати го дома кај татко ми, 28 таму имам петмина браќа, нека им посведочи, за да не се најдат и тие во ова место на маки!'

Овие стихови го потврдуваат верувањето на христијаните за вечноста на човековата душа. Во случајот со Лазар, сиромашката душа негова по смртта беше во прегратките на Авраам, што се споредува со рајот. Додека душата на богатиот беше однесена во пеколот каде што беше мачен. Овој настан е опишан пред да воскресне Исус Христос, кога Рајот бил вознесе на Небото.

Лука 23:39-43 А еден од разбојниците кој висеше таму Го хулеше: “Зар не си Ти Христос? Спаси се Себеси и нас!” 40 А другиот одговори и го прекори: “Зар немаш страв од Бог, кога и ти си исто така осуден. 41 Ние сме праведно осудени, зашто го примаме заслуженото за тоа што го имаме сторено. Но Овој не сторил никакво зло.” 42 И рече: “Исусе, сети се на мене кога ќе дојдеш во Твоето Царство!” 43 А Тој му рече: “Вистина ти велам, денес ќе бидеш со Мене во рајот.”

Стиховите говорат за континуиран живот по смртта. Овде Исус му ветува на покајаниот крадец вечен живот со Него во Рајот. Ако телото е во гробот, и се враќа во земјата , додека духот се враќа кај Бога кој првенствено и го дал, така да она што е вечно во човекот мора да е душата.

2 Кор. 5:6-8 И така, секогаш сме бодри и знаеме дека сè додека живееме во телото, далеку сме од Господ, 7 бидејќи живееме според вера, а не според гледање. 8 Бодри сме, велам, и повеќе сакаме да го напуштиме телово и да појдеме дома кај Господ.

Флп. 1:21-24 Зашто за мене да живеам е Христос, а да умрам - придобивка. 22 Но ако и натаму живеам во телото, тоа за мене значи плодна работа - и не знам што да изберам. 23 Притиснат сум од две страни, имам желба да си заминам и да бидам со Христос, што е далеку подобро, 24 но заради вас е попотребно да останам во телото.

Стиховиве зборуваат за бесмртноста на човечкото постоење откако ќе умре телото и за состојбата во која верникот е доведен пред лицето на Бога. Следните стихови говорат за постоењето на душата и покажуваат како се соединува со телото по смртта, кога Илија го воскреснува детето.

1 Цар. 17:17-24 Потоа се разболе синот на таа жена, на домаќинката, и болеста негова беше толку силна што не можеше да дише. 18 Тогаш таа му рече на Илија: “што имаш ти со мене, човеку Божји? Си дошол да ми ги наспомниш моите гревови и да го умреш синот мој.” 19 А тој и одговори: “Дај ми го синот твој.” И го зеде од рацете нејзини, го однесе во горната соба, каде што живееше и го положи на леглото свое; 20 па повика кон Господ и рече: “Господи, Боже мој! Зар Ти на вдовицата, кај која живеам, ќе и направиш зло, погубувајќи и го синот нејзин?” 21 И откако се спружи трипати над момчето, извика кон Господ и рече: “Господи, Боже мој! Нека се врати душата на ова момче во него!” 22 И Господ го слушна гласот на Илија, му ја врати душата на момчето во него, и тоа оживе. 23 Илија го зеде момчето, го симна од горната соба во домот, и го предаде на мајка му и рече: “Еве, син ти е жив!” 24 Тогаш жената му рече на Илија: “Сега навистина дознав дека ти си Божји човек, и дека словото Господово во твојата уста е вистинско.”

**3. ДОКТРИНАТА ЗА СПАСЕНИЕТО**

Јеховините сведоци веруваат дека Христовата смрт го откупи само овдешниот земски живот и откуп на загубените благослови од гревот на Адам. (Studies in the Scriptures, *книга 5, стр. 145).*

**НО**

Библијата вели дека Христовата смрт го задоволи гневот Божји заради гревот и даде откуп на човекот да може да добие прошка на гревовите и наследство кое е ветено на христијаните кои ја прифатиле жртвата Христова како откуп за нивните гревови.

Ефш. 1:3-14 Да биде благословен Бог и Таткото на нашиот Господ Исус Христос, Кој нè благослови во Христос, со секаков духовен благослов на небесата; 4 зашто нè избра во Него уште пред создавањето на светот, за да бидеме свети и непорочни пред Него во љубов: 5 Тој однапред нè определи за да нè посини преку Исус Христос, според благонаклоноста на Својата волја, 6 за да биде величана славата на Неговата благодат, со која нè дарува во Возљубениот; 7 во Кого имаме откуп преку Неговата крв, прошка на престапите, според богатствата на Неговата благодат, 8 која изобилно ја излеа на нас. Во секоја мудрост и разумност 9 ни ја соопшти тајната на Својата волја, според Својата благонаклоност, што ја одреди во Него, 10 за да ја спроведе кога ќе се исполнат времињата; за да соедини повторно во Христос сè што е на небесата и што е на земјата. Во Него, 11 во Кого и ние бевме избрани за наследници, зашто бевме однапред определени според намерата на Оној Кој прави сè по советот на Својата волја, 12 за да бидеме за величање на Неговата слава, ние, кои веќе отпорано се надевавме во Христос. 13 Во Него сте и вие, откако ја чувте пораката на вистината - Евангелието на вашето спасение - и откако поверувавте, запечатени со Светиот Дух на ветувањето, 14 кој е залог за нашето наследство, за откупување на оние кои станаа Божја сопственост - за величање на Неговата слава.

Сведоците веруваат дека смртта на Христос е само можност за човекот да достигне вечен живот преку послушност на Божјите Заповеди и дека нема гаранција за вечен живот (Studies in the Scriptures, *книга 1, стр. 150, 152).*

**НО**

Библијата вели дека Христос даде спасение од гревот достапно за сите оние кои ќе поверуваат во Неговата жртва за нивните гревови.

1 Птр. 3:18 Зашто и Христос умре за гревовите еднаш засекогаш, Праведниот за неправедните, за да може да нè одведе кај Бог; убиен во телото, но оживеан во духот...

Јован 3:16 Зашто Бог толку го засака светот, што Го даде Својот Единороден Син, та секој кој верува во Него да не загине, туку да има вечен живот.

Ефш. 2:8-9 Зашто по благодат сте спасени, преку вера, и тоа не е од вас самите - тоа е Божји дар! 9 Не е од делата, за да не се фали некој...

Јеховините сведоци веруваат дека жртвата Христова се однесува само на оние 144. 000 елитни Јеховини сведоци (“Израел Господов” како што ја нарекуваат оваа група) а не на останатаите Јеховини сведоци (Aid To Bible Understanding, *стр. 389).*

**НО**

Библијата учи дека Христос умрел за сите луѓе.

2 Кор. 5:15 А Тој умре за сите, та живите да не живеат повеќе сами за себе, туку за Оној Кој умре и воскресна за нив.

1 Тим. 2:5-6 Зашто еден е Бог, и еден е Посредникот меѓу Бог и луѓето - човекот Христос Исус, 6 Кој се даде Себеси како откуп за сите, за сведоштво во вистинско време.

Евр. 2:9 Но Го гледаме Исус, Кој беше за кратко време помал од ангелите, овенчан со слава и чест заради претрпената смрт, Кој по Божјата благодат ја вкуси смртта за сите.

1 Јован 2:2 Тој е жртва за помирување на нашите гревови, и не само на нашите, туку и на гревовите на целиот свет.

Јеховините сведоци веруваат дека се потребни дела за да се влезе во рајот. За еден човек да влезе таму, тој мора:

* да ја проучува Библијата
* да го промени односот кон Бога
* да се дружи со други јеховини сведоци
* да биде покрстен јеховин сведок
* да биде проповедник и сведок за Божјото Царство

*(Од изгубениот рај до пронајдениот рај, стр. 242-249)*

**НО**

Библијата вели дека спасението се добива преку вера, а не преку дела, со кои човекот може да се фали самиот себе си. Тоа е дар од Бога понуден на целото човештво. Човекот овој дар мора да го прими преку вера за да ужива во неговите придобивки. Така човекот го прославува делото Божјо за бенефит на човекот.

Ефш. 2:8-9 Зашто по благодат сте спасени, преку вера, и тоа не е од вас самите - тоа е Божји дар! 9 Не е од делата, за да не се фали некој,

Дела 4:10-12 ...тогаш да знаете сите вие и сиот израелски народ, дека во името на Исус Христос од Назарет, кого вие Го распнавте, а Кого Бог Го воскресна од мртвите, преку Него овој човек стои здрав пред вас. 11 Тој е каменот што вие, ѕидарите, го отфрливте, а кој стана камен темелник. 12 Нема спасение во никој друг, ниту има друго име под небото дадено на луѓето, преку кое мора да бидеме спасени.”

Дела 10:42-43 Тој ни заповеда да му навестиме на народот и смело да сведочиме дека Тој е од Бог определениот Судија на живите и мртвите. 43 Сите пророци сведочат за Него дека секој кој верува во Него добива проштавање на гревовите преку Неговото име.”

Рим. 3:21-24 А сега, независно од Законот, се јави Божјата праведност, за која сведочат Законот и пророците, 22 и тоа Божјата праведност, преку вера во Исус Христос, за сите кои веруваат, зашто нема разлика. 23 Зашто сите згрешија и лишени се од Божјата слава, 24 а се оправдани дарум од Неговата благодат, преку откупот кој е во Христос Исус...

И конечно, Јеховините сведоци НЕ веруваат во фактот дека постои можност за вечно измачување во пеколот. (Make Sure of All Things, *издадена 1953 год. стр. 154-155).*

**НО**

Библијата вели дека пеколот е реално место на вечна мака на злобниците кои го отфрлиле дарот на спасение преку жртвата на Христос.

Мт. 13:41-42 Синот Човеков ќе ги испрати Своите ангели. Тие ќе го соберат од Неговото царство сето она што наведува на грев и оние кои вршат беззаконие 42 и ќе ги фрлат во огнената печка; таму ќе има лелек и чкртање со заби.

Мт. 13:49-50 Така ќе биде и на крајот на времето; ангелите ќе излезат и ќе ги издвојат злите од праведните, 50 и ќе ги фрлат во огнена печка; таму ќе има лелек и чкртање со заби.”

Марко 9:47-48; 9:48 И ако и твоето око те наведува на грев, извади го! Подобро е за тебе да влезеш во Божјото царство со едно око, отколку да бидеш со двете очи фрлен во пеколот, 48 **каде што нивниот црв не умира, и огнот не згаснува.**

Откр. 20:11-15 И видов голем бел престол и Оној Кој седеше на него, од Чие лице побегнаа земјата и небото, и не се најде место за нив. 12 Ги видов мртвите, големи и мали, како стојат пред престолот, и се отворија свитоци; и друг свиток се отвори - книгата на животот, а на мртвите им беше судено според она што е запишано во свитоците, според нивните дела. 13 И морето ги предаде мртвите кои беа во него; и смртта и Адот ги предадоа мртвите кои беа во нив, и секој беше суден според своите дела. 14 А смртта и Адот беа фрлени во огненото езеро. Тоа е втората смрт, огненото езеро. 15 И кој не беше запишан во книгата на животот, беше фрлен во огненото езеро.

**Д. Други верувања и факти за јеховините сведоци**

Следното е додадено како дополнителна информација за овој култ, општо прифатена меѓу фундаменталните христијани:

**1.** Неколкупати досега водството на јеховините сведоци го предвиделе датумот на апокалипсата. Стие дати поминаа без да се случи крајот на светот. Предвидувањата беа на Расел Чарлс во 1914, 1915, Рутерфорд во 1916, Нор во 1975 година.

**2.** Тие веруваат дека човекот е дводелно суштество: душа и тело. Во него нема вечна душа, па затоа човекот е како ѕвер. (*Нека Бог биде вистинит, стр. 59-60)*

**3.** Веруваат дека на местата каде што Библијата зборува за пеколот, се мисли на гробот или гробницата. (*Нека Бог биде вистинит*, *стр. 72)*

**4.** Тие не веруваат во видливото враќање на Исус Христос

**5.** Одбиваат да оддадат почит кон било кое знаме на нација, дури и да ја бранат сопствената нација од напад на непријатели

**6.** Веруваат дека оние Јеховини сведоци кои не се дел од 144, 000 елита, ќе бидат дел од големото мноштво, кое го сочинуваат оние кои нема да живает во Небото, туку на новата земја, по враќањето на Христос

**7.** Местото каде што се собираат се нарекува "Царска хала"

**Ѓ. Сведочење на јеховини сведоци** (парафразирано од трактот издаден од американското Тракт Здружение, од нивната серија на христијански извори)

**1.** Мора да го препознаеме проблемот на авторитет. За Јеховини сведоци нивниот авторитет е толкувањето на Библијата од страна на Стражарската кула. Тие се учени да не им веруваат дури ни на своите толкувања, а камо ли на толкувањата на некој друг. Затоа, кога се соочуваат со прашања кои не можат да ги одговорат, ќе се осврнат на Стражарската кула за одговори.

**2.** Заради тоа, за да ги изведеме на светлина, мора да ја уништиме нивната слепа послушност кон Стражарската кула преку докази дека таа не е за верување.

**3.** За да се докаже дека таа е лажен пророк, мора да се цитираат стихови од Словото наспроти цитатите од тврдењата на Стражарската кула. Бидете внимателни да ги придобиете на своја страна, спротивставувајќи се на обидот да ве заведат и вас, како што ги завеле нив. Затоа:

**а.** потврдете од словото дека вистинскиот пророк Божји секогаш ќе биде непогрешлив (Втор. 18:20-22; Мат. 7:15-20)

**б.** Покажете дека за 100 год. откако пророкуваат, имаат 100% неостварени пророкувања. (видете во книгата на Д-р Роберт Мореј “*Како да му одговориш на Јеховин сведок*”, *Бетани Хаус Паблишерс, 1980 поради пропусти)*

**в.** како што пророкувањата на СК биле погрешни, така и нивните доктрини се погрешнии.

**4.** Не се расправајте околу доктрините или Писмото, пред да го постигнете горенаведеното.

**5.** Откако ќе внесете сомнеж за авторитетот на Стражарската кула, споделете го сопственото сведоштво како Христос ве спасил. Истакнете и соодветни стихови за спасението додека сведочите.

**6.** Бидете сигурни да покажете љубов и грижа кон нив. Можеби ја мразиме нивната лажна наука, но мора да ги сакаме.

**Табела на учењето на Јеховините сведоци наспроти Библиската вистина**

Овој матерјал беше подготвен од пастор. Лу Дејвис, ЦТЦ управител на Маршалските Острови. Изворниот текст не е наведен, но ќе се додаде најбрзо што може кон овој вовед.

|  |  |
| --- | --- |
| **Што поучуваат** | **Што кажува Библијата** |
| **За Божественото Господово име:** | **За Божественото Господово име:** |
| 1. ЈС велат дека здружението на стражарската кула е Божји видлив претставник на земјата и треба да се слуша како гласот на Господа. *(стр. 205)* | 1. Гласот на Господ доаѓа само од Библијата. (2 Тим. 3:16; 1 Кор. 2:13). Послушноста треба да биде само кон Бога и Неговото Слово, а не кон некоја организација основана во седумдесетите години од минатиот век. (Псалм 119) |
| 2. Тие велат дека Словото не е доволно само од себе за да се спознаат делата Божји. *(стр. 328, 332, 333)* | 2. Словото е сосема доволно да обезбеди знаење кое води до спасение преку вера во Исус Христос и за духовен развој. (2 Тим. 3:15-17) |
| 3. Тие учат дека можеш да го дознаеш вистинското значење на Словото само преку студирање на литературата издадена преку Стражарската кула. *(стр. 328)* | 3. Секоја личност е способна да ја разбере Библијата. (2 Тим. 3:15-17) Светиот Дух помага за да ја разбереме. (Јован 16:12-15; 1 Кор. 2:9-12 |
| 4. Ќе ви речат дека човек сам не смее да ја толкува Библијата. Тој треба да се покори на она што Стражарската кула ќе го каже. *(стр. 328)* | 4. На верниците им е речено да испитуваат се што им се кажува проверувајќи во Писмото, онака како што правеле христијаните од Верија.  |
| 5. Тие викаат дека ’Јехова’ е единственото име со кое Бог треба да се нарекува... *(стр. 149, 191)* | 5. Писмото користи многу имиња за Бог. “Бог на Авраам, Исак и Јаков. (Изл. 3:16) Наш Отец (Мат. 6:9) Аба (Рим. 5:15) |
| 6. Тие поучуваат дека соодветната употреба на името ’ Јехова’ е апсолутно потребно за спасение. *(стр. 149, 196, 197.)* | 6. Спасението е во Името на Исус. (Јован1:12; 3:16; Дела 10:43; 1 Јован 3:23-24) Исус е единствениот пат. (Јован14:6; Дела 4:12; 1 Јован 5:13) |
| 7. Бог би требало да се вика Јехова и во Новиот Завет. *(стр. 194, 195)* | 7. Во Новиот Завет, дури и Елините го користат зборот ’ Господ’. Никогаш не го употребиле ’ Јехова’, нити кога го цитирале Стариот Завет.  |
| 8. ЈС ќе речат дека мора да си сведок само на Јехова. *(стр. 199-208)* | 8. Нам ни е речено да бидеме сведоци на Исус Христос, не на Јехова. (Дела 1:8; 2:32: 3:15; 4:33) |
| 9. Тие исто така учат дека Исус не е Јехова, како што е Таткото. *(стр. 197-198)* | 9. Исус е истиот како и нивниот Јехова. Наречен е како таков во Библијата. (Иса. 40:3). Тој правеше дела какви што може само Таткото да ги прави. Тој го создаде универзумот. (Иса. 44:24; Кол. 1:16) |
| За Исус Христос: | За Исус Христос: |
| 10. Јеховините сведоци учат дека Христос бил првородениот од сите креации. И дека бил создаден пред милјарди години. *(стр. 408-409)* | 10. Христос Не бил создаден, Тој е Создателот. (Иса. 44:24; Кол. 1:16) Кога Словото го користи зборот ’првороден’, значи дека Христос е прв во редот и над секоја креација.  |
| 11. Велат дека кога Исус бил создаден, Тој бил архангел Михаил. *(стр. 218)* | 11. Христос не е архангел Михаил, бидејќи Христос ги создаде ангелите. (Кол. 1:16) Ниеден ангел не може да се нарече син Божји (Евр. 1:5) ниеден ангел не може да владее со светот, (Евр. 2:5) и Христос владее со сите. (Откр. 19:16) |
| 12. Учат дека овој создаден ангел (Исус), понатаму може да создава други нешта во универзумот. *(стр. 408-408)* | 12. Бог Семоќниот – Сам (без ничија помош) директно го создаде универзумот. (Иса. 44:24). Бидејќи Новиот Завет кажува дека Христос создавал, ова покажува дека Тој е Бог Семоќниот. (Кол. 1:16) |
| 13. Јеховините сведоци кажуваат дека Исус е семоќен Бог, но дека не е Бог Семоќниот како што е Таткото. *(стр. 212-213, 416-417)* | 13. И двајцата, Таткото и Синот, во Словото се наречени ’ Бог Семоќен ’. (Иса. 44:24) Тие се еднакво божествени. (Иса. 45:5; 40:3) |
| 14. Нивната литература ги учи дека Исус е помал бог од Таткото, бидејќи рекол: “Таткото е поголем од Мене” во Јован 14:28. *(стр. 214, 219, 410, 420, 425)* | 14. Исус е еднаков со Бог во Неговата божествена природа. (Јован 10:30) Тој е во пониска состојба за некое време, кога зеде обличје на човек и слуга. Тогш кога Исус рече: "Таткото е поголем од Мене" беше во состојба на слуга. (Фил. 2:6-11) |
| 15. Викаат дека Исус е помал бог од Таткото, бидејќи во Јован 3:16 е наречен ’единороден Син’ *(стр. 418)* | 15. Исус е вечно Син Божји. (Јован 3:16-17; Послов. 30:4; Евр. 1:2) Ова значи дека отсекогаш ја има истата природа – божествена природа, исто како Таткото.  |
| 16. Бидејќи Исус Му се обраќал на Таткото со ’ Мој Татко’ и ’ Мој Бог’ во Јован 20:17; затоа не може да биде Бог во истата смисла како што е Таткото. (*стр. 212-213, 426)* | 16. Исус само додека беше човек го нарекуваше Таткото ’ Мој Бог’. Во Неговата божествена природа, тој никогаш не би Му се обратил на Таткото како ’ Мој Бог, бидејќи Тој е целосно еднаков со Таткото во поглед на божественоста. (Јован 1:1; 10:30; 20:28) |
| 17. Тие тврдат бидејќи Исус не го знаел времето и часот на Своето второ доаѓање (Марк. 13:32), тогаш Тој не може да биде Бог како Таткото. *(стр. 407)* | 17. Кога Исус рече дека не го знае денот и часот на Неговото враќање, Тој говореше како човек, чија природа е ограничена. Сега Тој ќе зборува од својата Божественост и го знае времето на Своето доаѓање. Како Господ, Христос ги знае сите нешта, како што гледаме од Матеј 17:27; Лука 5:4-6; Јован 2:25; 16:30; 21:17.  |
| 18. Според нив, Исус не треба да се слави како Таткото, но треба да Му се покаже почит. *(стр. 214-215)* | 18. Исус треба да се обожува и слави. Грчкиот збор ’проскунео’, употребен за обожување на Таткото (Јован 4:23), е искористен и за обожување на Исус (Јован 9:38; Евр. 1:6; Мат. 8:2). Исус е често прославиван во Новиот завет.  |
| 19. Тие поучуваат дека Исус воскреснал како невидливо духовно битие без физичко тело. *(стр. 334-335)* | 19. Исус воскресна во видливо, физичко тело од месо и коски. (Лука 24:29) |
| 20. Тие велат дека Исус само се материјализирал во различни тела за да им докаже на учениците дека воскреснал...*(стр. 335)* | 20. Исус им се јави на учениците во истото тело кое е положено во гробот. Дури ги имаше и раните од распетието. (Јован 20:27; Дела 2:31; 1 Кор. 15:35-44) |
| 21. Јеховините сведоци учат дека Христос имал духовно и невидливо доаѓање во 1914 година. Тие тврдат дека Тој владее како Цар од 1941 преку здружението на Стражарската кула. *(стр. 340-345)* | 21. Второто доаѓање на Христос се наближува и ќе го види секое око. (Дан. 7:13; Захар. 9:14; 12:10; Мат. 16:27-28; Мат. 24:30; 2 Тим. 4:1) Исус ќе дојде по втор пат како Цар над царевите со блескава слава. (Откр. 19:16) |
| За Светиот Дух: | За Светиот Дух: |
| 22. Јеховините сведоци учат дека Светиот Дух не е личност туку, нешто. (стр. 380-381) Велат дека Светиот Дух не е Господ, туку личната сила Божја која Му помага да се спроведе Неговата волја во светот. (стр. 381) Велат, бидејќи луѓето можат да бидат истовремено сите исполнети со Светиот Дух, тоа значело дека Тој не е личност. *(стр. 380)* | 22. Светиот Дух, не само што е Личност, туку тој е целосно Господ. Тој е наречен Господ во Дела 5:3-4. Тој ги има сите карактеристики на Бога, вклучувајќи ја Сеприсутноста, Семоќноста и Сезнаењето (Псалм 139:7; 1 Кор. 2:10; Рим. 15:19),  |
| 23. Тие мислат дека Светиот Дух е “тоа" бидејќи нема име. *(стр. 380-381, 407)* | 23. Нема дадени имиња на сите духовни битија во Словото. Тие често се дефинирани според нивниот карактер. Демоните, на пример, се наречени нечисти или изопачени духови. Така што и Светиот Дух е дефиниран по својот карактер, кој е Свет. (Јован 16:7-14) |
| 24. Велат, бидејќи луѓето можат да бидат исполнети со Светиот Дух истовремено, тоа значело дека Тој не е личност. *(стр. 380)* | 24. Во Ефш. 3:19 се зборува “да се биде исполнет со полнотата Божја“. Во Ефш. 4:10 пишува дека Исус го исполнува универзумот со неговото присуство. Во Матеј 28:19 им заповеда на учениците да крштеваат во името на Таткото, Синот и Светиот Дух, видно напоменувајќи ги 3 одделни личности на Божеството. Во Јован 4:24, Исус ја опишува природата Божја како Дух. Така ние разбираме дека Бог е Дух во суштина Кој се манифестира во 3 одделни личности. Исус е онаа манифестација во која Бог стана тело. (Јован 4:2-3) Светиот Дух е манифестација на Бог Кој живее во верниците. (1 Кор. 6:19; 2 Кор. 6:16). Така, трите личности од Божестгвто(Таткото, Синот и Светиот Дух) способни да се манифестираат во каква форма и да посакаат, а сепат да бидат Еден Господ. (Марко 12:32; 1 Кор. 8:6; Ефш. 4:6; 1 Тим. 2:5). Разбираме дека има само Еден Бог, кој во основа е Дух кој се манифестира во три личности. Ова го нарекуваме Свето Тројство.  |
| **За Светото Тројство:** | **За Светото Тројство:** |
| 25. Бидејќи зборот Тројство не е во Библијата, мислат дека таа наука не може да биде вистинита. *(стр. 405-426)* | 25. Зборот Тројство го нема во Библијата. Но концептот за Него јасно е напишан. (Мат. 28:19) Има Еден Бог (Втор. 6:4), сепак постојат три личности (2 Кор. 13:14) Кои се наречени Бог – Таткото (1 Петар 1:2), Синот (Јован 20:28) и Светиот Дух (Дела 5:3-4).  |
| 26. Јеховините сведоци велат дека Бог не е автор на безредие и бидејќи не го разбираат Тројството, тоа не може да биде вистинито. Тоа е нерзбирливо за нив. *(стр. 407-426)* | 26. За луѓето да разберат се за Бог, тие мора да бидат Бог. Словото вика дека за луѓето е невозможно да знаат се за Бог. Затоа, ние не можеме во целост да го разбереме Тројството. (Рим. 11:33; 1 Кор. 13:12; Иса. 55:8-9) |
| 27. Тие мислат дека тринитаријаните веруваат во три богови во еден Бог или во три богови во една личност. *(стр. 405-426)* | 27. Оние кои веруваат во Тројството, не веруваат дека тоа се три богови во еден Бог, и не веруваат дека постојат три богови во една личност. Ние веруваме во три личности на Еден Бог. (Мат. 28:19) |
| 28. Тие исто така мислат дека науката за Тројството е присвоена 300 години по смртта Христова. (*стр. 405)* | 28. Науката за Тројството е директно извадена од Словото. (Мат. 28:19; 2 Кор. 13:14) Црквата верува во Тројството уште од смртта на Христос.  |
| **За спасените:** | **За спасените:** |
| 29. Јеховините сведоци мислат дека само 144, 000 луѓе ќе одат во рајот. Тоа ќе бидат Јеховините сведоци и тие се наречени “Помазана класа”. *(стр. 166-168)* | 29. Христос никогаш не го ограничи Царството Небесно за само 144, 000 луѓе. Тој поучуваше дека сите луѓе треба да го бараат Неговото Царство и дека секој може да го најде. (Мат. 9:35-38; Марко 1:14-14; Лука 12:22-32) |
| 30. Откако тие 144, 000 ќе одат во рајот, веруваат дека сите останати Јеховини сведоци се “остатокот од овците” и ќе живеат вечно во рајот на земјата. *(стр. 116-117)* | 30. Небесната судбина ги очекува сите оние кои веруваат во Исус Христос. (Ефш. 2:19; Фил. 3:20; Кол. 2:1) Исус потврди дека сите верници ќе бидат како едно стадо и ќе имаат еден Пастир на Небото. (Јован 10:16) |
| 31. Нивната наука учи дека само членовите на Помазаната Класа се новородени. *(стр. 76-80)* | 31. Секој оној кој верува дека “Исус е Спасителот на светот, Словото вели дека е роден од Бога (новороден). (1 Јован 5:1) “Секој кој верува”... |
| **За Спасението:** | **За Спасението:** |
| 32. За јеховините сведоци спасението зависи од делата. Тие мислат дека “благодат” е горе-долу можност човекот да го заслужи спасението преку тотална послушност кон Стражарската кула. Милоста не значи безусловен дар на спасение. *(стр. 356-359)* | 32. Спасение од вера преку благодат и не бара дела. (Ефш. 2:8-9; Тит 3:5: Гал. 2:16) "Благодат" се однесува на Божјата незаслужена благонаклонетост. Бог безусловно ни нуди спасение како дар – а овој дар се прима преку верувањето во Исус. (Дела 16:31) |
| 33. Тие исто така тврдат дела “вебата" е нужна за спасение, но потоа тие ги додаваат и делата. *(стр. 132)* | 33. Близу 200 пати во Новиот Завет спасението е само од верба – без дела. (Јован 3:15; Јован 5:24; Јован 11:25; Јован 12: 46; Јован 20:31; Дела 16:31) |
| 34. Тие велат дека верата вклучува повикување само на името на Јехова. *(стр. 149)* | 34. Римјани 10:13 покажува на повикување на Господ Исус – не Јехова – за спасение (Рим. 10:9-12 заради контекст)  (Стражарската кула погрешно ги превела овие стихови во нивната библија) Дела 16:31 е одличен показател за тоа: “Верувајте во Господ Исус и ќе се спасите“.  |
| 35. Тие мислат дека нема гаранција за спасение. *(стр. 358-359)* | 35. Верниците се сигурни во нивното спасение. Ефш. 4:30 говори дека сме запечатени за денот на спасението преку Светиот Дух. (Јован 10:28) |
| **За душата:** | **За душата:** |
| 36. Не веруваат дека човекот има душа која е одделна од физичкото тело и дека продолжува да живее откако телото умира. *(стр. 375-379)* | 36. Човекот има посебна душа. Во моментот кога христијанинот умира, неговата душа оди пред лицето на Бог. (Фил. 1:22-23; 2 Кор. 5:8) Во моментот кога умира неверник, таа оди во место каде што многу страда. (Лука 16:19-31) |
| 37. Јеховините сведоци учат дека човекот не е свесен за ништо по смртта, бидејќи тој нема нематеријална природа која ја преживува смртта. *(стр. 169-175)* | 37. Човекот е свесен во првиот момент откако ќе умре. Еден пример: во Откр. 6:9-10, каде што душите на верниците се пред престолот Божји и разговараат со Него. (Лука 16:19-31) |
| 38. Тие учат дека пеколот не е вечно место на страдање, туку обичен гроб за целото човештво. (стр. 170-171) | 38. Пеколот е место на страдање (Откр. 20:15) и тие кои ќе одат таму вечно ќе страдаат. (Мат. 25:46) Страдањето на злите ќе биде вечно, како што е вечниот живот на верниците. Истиот грчки збор е искористен за двата случаи. (Откр. 14:9-11).  |
| 39. Тие учат дека неверниците се уништени при самата смрт и не постојат повеќе во никаква форма. *(стр. 172-174)* | 39. Ако се уништени, тие би избегнале казна. Мачењето не би значело ништо друго туку свесен стрес. (Откр. 14:9-11) Казна која не може да се почувствува не е казна. Словото укажува на свесно вечно мачење на злите. (Матеј 25:46) |
| **За контроверзни прашања:** | **За контроверзни прашања:** |
| 40. Тие сметаат дека трансфузијата на крвта е исто коако и да јадеш туѓа крв, бидејќи е слично со венско хранење. Тие сметаат дека деловите во Библијата кои пишуваат дека е забрането да се јаде крв, исто така забрануваат трансфузија на крвта. (Битие 9:4) *(стр. 70-76)* | 40. Словото забранува да се јаде крв во стариот Завет. Но, трансфузијата на крвта не е исто што и венското хранење, бидејќи крвта не функционира како храна. Таа само го снабдува телото со течности. Во Новиот Завет, Петар доби визија во која секоја храна е дозволена во исхраната.  |
| 41. Јеховините сведоци никогаш не прославуваат родендени, бидејќи на прослава на два родендени, (Бит. 40:20-22; Мат. 14:6-10), некој бил убиен. Затоа мислат дека родендените се зли. *(стр. 68-70)* | 41. Овие стихови докажуваат дека двајцата (Фараонот и Ирод) биле зли, не дека родендените се зли. Словото не ни заповеда да ги славиме родендените, но исто така не ни забранува да го правиме истото.  |
| 42. Тие мислат дека носењето крст е еден вид на идолатрија. *(стр. 89-93)* | 42. Носењето крст не е идолатрија, бидејќи крстот не се обожува. Крстот само го покажува обожувачкиот однос кон Христос и предаденоста на пораката на крстот (дека Христос умре за нас).  |
| 43. Тие веруваат дека Исус бил распнат на дрвен столб, наместо на крст. *(стр. 89)* | 43. Исус е распнат на крст. Грчкиот збор е “сатурос" Во Јован 20:25 напишано е дека клинови се користени за Неговото распнување –по еден за секоја рака. Ако беше клада, ќе беше потребен само еден клин. Исто така Исус го опиша распетието со рширени раце (Јован 21:18-19) |

**Лажните пророштва на стражарската кула**

Здружението на Стражарската кула тврди дека е Господов пророк. Но, континуирано низ историјата покажале дека пророштвата им се лажни. Јеховините сведоци се обидуваат да ги покријат цвоите грешки преку два пристапа:

**1.** Некои од апостолите и од пророците имале погрешни видувања и не биле осудени за гршките во пророкувањата. Така, Здружението на стражарската кула не треба да биде осудена за своите погрешни пророштва.

Но, **за воља на вистината**, Библијата јасно поучува дека секој апостол или пророк, кој говори Божји зборови, невозможно е да згреши, бидејќи изговараат Божји откровенија директно од Бога. (Втор. 18:18; 2 Сам. 23:2; 1 Кор. 2:13)

**2.** Понекогаш се извинуваат за погрешните пророштва, со надеж дека ќе се откажете од понатамошно дискутирање.

Но, **вистината е** дека такво нешто не постои во Библијата. Дали во случај кога ќе се извинете за погрешното искажано пророштво, тогаш тоа значи дека повеќе не сте лажен пророк? Писмото е децидно – Библискиот пророк мора да биде 100% точен. (Втор. 18:22) Лажните пророци биле каменувани до смрт заради нивните лажни пророштва.

**Некои од лажните пророштва на Здружението**

* Предвидоа дека второто доаѓање на Исус Христос ќе се случи во 1874 година.
* Предвидоа дека 1914 година ќе биде година на поразот на човечките влади и целосно воспоставување на Царството Божјо на земјата.
* Здружението на стражарската кула предвиде дека некои од Старозаветните светии во 1925 година, вклучително и Авраам, Исак и Јаков, ќе воскреснат и ќе живеат во Сан Диего.
* Предвидоа дека во 1975 ќе биде крајот на човечката историја и почеток на илјадагодишното владеење на Христос на земјата.

**VII. МОРМОНИЗАМ** (Гал. 1:8 Но ако дури и ние или ангел од небото ви проповеда друго евангелие, спротивно од она што ви го проповедавме, нека биде проклет!)

**А. Историјат**

**1.** Основачот на Мормонизмот, или инаку познат како “Црквата на Исус Христос на светиите од последните денови”, е Џозеф Смит Џуниор, роден на 23- ти декември 1805 година. Тој бил четвртото дете од десет деца, и живеел во Њу Јорк. Иако поголем дел од членовите на неговото семејство се Презбитеријанци, тој испитувал кои од деноминациите се вистински покрај многуте разидувања меѓу нив.

**2.** Во 1820 година на петнаесетгодишна возраст ја добил првата визија. Во неа рекол дека му се појавиле две осветлени личности, Бог Таткото и Исус Христос. За време на ова искуство, побарал од Бога да му каже која деноминација е највистинита. Наводно Бог му рекол да не се приклучува кон ниедна, зошто сите биле погрешни и нивните учења биле гнасни во Неговите очи; сите кои биле следбеници на тие деноминации биле искорумпирани и дека “тие се приближуваат до мене само со своите усни, а нивните срца се далеку од мене, учат наука учена од луѓе, имаат лажна побожност, и се откажале од силата Божја” (Џозеф Смит “Бисерот на големата награда” 2:18-19)

**3.** Вечерта на 21 септември 1823 година, Џозеф рекол дека примил втора визија во која се појавил лик покрај неговиот кревет. Овој лик рекол дека името му е – Морони – и дека бил Господов гласник за да му ги открие древнитете златни плочи на кои е запишана историјата на населението на Америка. Заедно со плочите биле и два камена за да помогнат во преведувањето на текстот на плочите. Следниот ден, како што се претпоставува, Џозеф ги нашол двете плочи закопани на некој рид, но му било речено дека ќе ги добие само кога би станал достоен за тоа. Подолу е напишано објаснувањето на оваа средба со зборовите на Џозеф Смит извадени од неговата книга “Бисерите на големата награда” 2:50-54.

“Се појави лик покрај мојот кревет, лебдејќи во воздухот, а неговите нозе не го допираа подот... не само што неговата наметка беше озарувачки бела, туку целата негова личност беше славна без опис... (тој) ми се обрати и ми рече дека е гласник испратен од лицето Божјо до мене, и дека се вика Морони; дека Бог има задача за мене и моето име ќе биде почитувано, како и злогласувано, од сите нации, колена и јазици, односно дека за моето име ќе се зборува и добро и лошо меѓу луѓето. Тој кажа дека постои напишана книга врз златни плочи, скриена, која сведочи за минатите жители на овој континент и од каде потекнуваат. Тој исто така рече дека полнотата на вечното евангелие е содржано во таа книга, онака како што е предадено од Спасителот на древните жители.

Исто така, постојат и два камеа во сребрени кутии, прицврстени за градник, така составени наречени Урим и Тумим, скриени со плочите; и нивната употреба и поседување во древните минати времиња ги воделе видовитите (пророците); и дека Бог ги подготвил за превод на книгата... Додека ми говореше за двете плочи, умот ми се отвори и во визијата можев да го видам местото каде што беа скриени плочите, и тоа го видов толку јасно и прецизно што веднаш го препознав кога појдов таму... Во близина на селото во Манчестер, Округ Онтарио, Њу Јорк, се издига високо ридче и е највисоко меѓу другите ридови во околината. На западната страна на ридот, близу самиот врв, под еден поголем камен, лежеа плочите, сокриени во камена кутија... погледнав внатре и навистина ги видов двата камена, Урим и Тумим, заедно со градникот како што ми имаше кажано гласникот... се обидов да ги извадам, но ми забрани гласникот, и повторно ми беше објавено дека времето за да ја видат светлината на денот се уште не беше дојдено, и нема да дојде се додека не поминат четири години од тогаш; но, ми кажа дека треба да дојдам на истото тоа место точно по една година од тој ден, и тој ке се сретне со мене таму и така се додека не истече времето од четири горини... на 22 септември 1827 година, како што по обичај на крајот на секоја една година го посетував местото каде што беа сокриени плочките, истиот небесен гласник ми ги врачи плочите со следната заповед: дека треба да бидам одговорен кон нив, и ако не внимавам на нив и при најмала негрижа од моја страна, ќе бидам отсечен; но ако ја насочам целата моја истрајност кон нивно зачувување се додека гласникот не ги побара, тие ќе бидат заштитени.

**4.** Еден мал Библиски тракт насловен – Мормонски Мистицизам – објавен од Америчкото тракт здружение во Гарланд, Тексас, пишува дека на 20 март 1826 година, Џозеф Смит е осуден за измамник во Баинбриџ, Њу Јорк. Ги продавал своуте услуги тврдејќи дека пронаоѓал закопано богатство со помош на пророчките камења Кога не успеал да задоволи неколку од негоовите клиенти, бил осуден како натрапник.

Џозеф Смит наводно ги повлекол златните плочи на 22 септември 1827 година. На 7-ми април, две години подоцна, 1829, добил помош од г-дин Оливер Каудери, кој пишувал додека Џозеф ги преведувал плочките со помош на пророчките камења. (Издавањето на преводот бил финансиран од страна на еден фармер од Њу Јорк, по име Мартин Харис, на кого Смит му кажал дека пишувањата на плочките е некоја форма на египетски текст, така што крајниот резултат од тој превод бил објавен и пуштен во продажба на 26 март 1830 година (Мк. С. стр. 66) Библискиот тракт продолжува да тврди дека тројца сведоци посведочиле дека ги имаат видено златните плочки – Оливер Каудери, Мартин Харис и Дејвид Витнмер. Покасно, секој од нив или ја напуштил црквата или го дискредитирал Џозеф Смит или отворено потврдиле дека никогаш не ги видел плочите.

Подоцна во 1829 или на почетокот на 1830 година, наводно Петар, Јован и Јаков му се појавиле на Џосеф Смит и Оливер Каудери, враќајќи им го правото на свештенодејствување по чинот на Малхиседек. Врз основа на ова Џозеф ја започнал својата црква на 6 април 1830 година.

Во Киртланд Охајо е формирана црква – огранок, позната како *Обединет поредок* *на Енох*. Таму, во Киртланд наводно се случиле три вежни настани:

* Џозеф добил откровение од Бог во кое му забранил да користи тутун, алкохол, топли напитоци и прекумерно јадење на месо.
* Бил осветен првиот храм во 1836 година.
* Џозеф се запознал со нов преобразен, Бриам Јанг.

Внатрешни поделби и надворешни конфликти со текот на времето довеле до погубување на многу мормони и затворање на многу мормонски водачи во Ричмонд, Мисури. Судот наредил да се промени локацијата каде што ќе бидат судени. Џозеф и неговите следбеници, затвореници, избегале од чуварите, ја преминале реката Мисисипи и го основаа градот Науво во Илиноис.

Овде, Џозеф и неговите следбеници се развивале се додека внатрешната подделеност не довела до отпадници кои објавиле написи во кои ја разоткриваат полигамијата во врвот на црковниот ред. Смит наредил да се уништи печатот на тие отпадници. Тој им избегал на локалната герила која го опколила Науво. Исплашените граѓани го молеле Смит да се врати и да спречи неминовен напад. Тој се вратил и бил однесен во Картаџ, Илиноис заедно со неговиот брат Хирум, за да се соочат со обвинувањата за предизвикување немири и бунт.

Ноќта пред сослушувањето, герилата влетала во келијата на вториот спрат каде што биле чувани Џозеф и неговиот брат. Двајцата биле убиени во дожд од куршуми, но пред тоа Џозеф убил двајца од нив и ранил уште еден со пиштол кој бил прошверцуван до нив.

Водени од Бриам Јанг, остатокот од граѓаните на Науво мигрирале во Солт Лејк Сити, Јута.

**5.** По смртта на Смит, водството на црквата се обратило до Бриам Јанг, претседателот на Дванаесетте Апостоли, и го убедиле мнозинството мормони дека Јанг е вистинскиот наследник. Тој го повел западот на пат кој се соочил со многу тешкотии, вклучувајќи и напади од индијанците, изложеност на многу елементарни непогоди и внатрешни борби. На 24 Јули 1847, тие пристигнале во долината на Солт Лејк Сити во Јута и таа станале седиште на мормонската црква. Јанг умира во 1877 година оставајќи зад себе приближно 150, 000 членови. Денес тие бројат преку четири милиони членови насекаде низ светот.

**Б. Нивните тврдења**

**1.** Сметаат дека самите тие претставуваат возобновување на вистинската црква воспоставена од Исус Христос. Тие се, според нивното убедување, една и единствена вистинска црква.

**2.** Тие веруваат дека нема спасение надвор од нивната црква и без прифаќање на учењето на Џозеф Смит. (*Доктрини на спасение, стр. 189-190)*

**3.** Тие признаваат четири извори на авторитет: Библијата, Книгата на Мормоните, Доктрини и завети, како и Бисерот на големата награда. Тие исто така го прифаќаат зборот на сегашен пророк како авторитет.

**а.** Тие веруваат дека Библијата е Слово Божјо се додека е точно преведено*... (Написи од верата од црквата на Исус Христос на светиите од последните времиња, напис 8).* Затоа тие имаат повеќе доверба во нивните три дела отколку што имаат во Библијата. Сметаат дека римо-католичката црква намерно ја загадила Библијата и отстраниле доктрини од неа. Ова им отвора можност на мормоните да додаваат од нивните небиблиски поучувања.

**б.** Доктрини и Завети претставува запис на 138 откровенија, појаснувајќи некои од карактеристичните мормонски доктрини за крштевањето за мртвите и севселенски брак (Мк. С. стр. 68)

**в.** Бисерот на големата награда ја содржи книгата Мојсеева, која едвај се совпаѓа со првите 6 глави на Битие, и книгата на Авраам, превод на некој египетски папирус, кој подоцна се испоставил како сомнителен. Исто така содржи извадок од преводот на Библијата од страна на Џозеф Смит; извадоци од *Историјата на Џозеф Смит* која е негова автобиографија и делови од – *Написи од верата*. (Мк. С. стр. 68)

**г.** Живиот пророк е оној кој е глава на црквата. Елза Тафт Бенсон, претседателка на советот на Дванаесетте апостоли, изјавила дека живиот пророк е многу позначаен за нас, отколку самите дела. Овој начин на размислување ја отстранува можноста следбеникот на црквата да размислува со своја глава или да ги испрашува делувањата на водството на црквата. Една од нивните публикации вели:

“...(Луцифер) извојува голема победа кога членовите на црквата зборуваат против водството или кога размислуваат со своја глава... Кога нашите водачи зборуваат, завршено е со размислување...Кога предлагаат некој план – тоа е план на Бога...” *(Ера на усовршување, јуни 1945 година, стр. 354)*

**В. Нивната доктрина**

**1. Доктрина за Бог**

**а.** Мормонискиот концепт за Бог е контрадикторен со она што Библијата го учи за Бог. Мормоните веруваат во многу богови и учат дека некогаш и самиот Бог бил човек. Мажите мормони имаат способност да постигнат боженствена природа. Џосеф Смит го објаснил ова во *Дискусиите на паднатите цареви* (*стр. 8-10).*

Бог бил некогаш каде што сме ние сега и Тој е воздигнат човек и седи на престол во оние неба... Првиот принцип на евангелието е да се запознае карактерот на Бога и да се знае дека ние можеме да разговараме со него како со човек со човек, и дека тој некогаш бил човек како нас, живеел на земјава, Самиот Господ, таткото на сите нас, ист како и Исус Христос. Од овде, вечниот живот е да се знае единствениот мудар и вистински Бог; и дека мора да се научи како да бидеме ние самите богови, цареви и свештеници на Бога, исто како сите други богови кои биле пред нас.

**НО**

Библијата учи дека има само еден и единствен Бог и Бог Таткото е Дух, а не тело и коски:

Исаија 43:10 А Мои сведоци, вели Господ, сте вие и Мојот слуга, што го избрав, за да знаете и да Ми верувате, да разберете дека сум тоа Јас: пред Мене немаше Бог, и по Мене нема да има.

1 Кор. 8:4 И така, во однос на јадењето на идолски жртви, знаеме дека идолот не е ништо во светот и дека нема друг Бог освен Единиот.

 **б.** За Исус Христос: Тие веруваат дека Христос пред да се отелотвори, бил првиот духовен син на Небесниот Татко и Мајка (Мормонска доктрина стр, . 278, 589). Оттаму, Исус не е единствениот син на Бога, туку едноставно наш брат. Тој е одделен само поради фактот што е првороден од многуте духовни деца на Таткото.

**НО**

Библијата поучува дека Христос е Вечен Бог, а не производ на зачнување. Тој постоел како Бог пред да се отелотвори, како Бог во човечко тело.

Јован 1:1-2 Во почетокот беше Словото, и Словото беше со Бог, и Словото беше Бог. 2 Тоа беше во почетокот со Бог.

 **в.** Други верувања во однос на доктрините за Бога и она што Библијата го кажува:

**(I)** Бог Таткото е просто човек кој достигнал божественост. (Историјат на црквата, вол. 6, стр. 305) Христијаните веруваат дека Бог Таткото бил одсекогаш Бог (Псалм 90:2)

Пс. 90:2 Дури уште пред да се појават горите, и пред создавањето на Земјата и на вселената, отсекогаш и засекогаш Ти си Бог.

**(II)** Тие веруваат дека Таткото, Синот и Светиот Дух се тројца различни богови (*Учењата на пророкот Џозеф Смит, стр. 370, 372).* Христијаните веруваат дека има само еден Бог, но три различни личности на Боженството.

Пвт. Зкн. 6:4 Послушај, Израеле: Господ, нашиот Бог, е единствен Господ...

Исаија 48:12-13 ...чуј Ме, Јакове и Израеле, повикан од Мене: Јас сум истиот, Јас сум првиот и Јас сум последниот. 13 Мојата рака ја основа земјата, Мојата десница го распростре небото; ќе ги повикам, - и тие ќе се постројат.

Исаија 48:16 Пристапете кон Мене, слушајте го ова: Јас и во почетокот не говорев тајно; и кога се извршуваше тоа, Јас бев таму; и сега Ме испрати Господ Бог и Неговиот дух.

Матеј 3:16-17 А кога Исус беше крстен, веднаш излезе од водата. И ете, небесата се отворија и го виде како Божјиот Дух слегува како гулаб и се спушта над Него. 17 И ете, глас од небесата говореше: “Овој е Мојот мил Син, Кој е по Мојата волја!”

**(III)** Тие поучуваат дека Бог Таткото има вечни жени преку кои се раѓале и се уште се раѓаат духовните деца (*Мормонски доктрини, 1966, стр. 516; Пророкот, Орсон Плат, стр. 37, 158).* Христијаните знаат дека Бог Таткото нема жена и постои Сам како Бог.

Исаија 46:9 Спомнете си за она што било порано, од крајот на векот; земете го тоа при срце, зашто Јас сум Бог и нема друг Бог и нема подобен на Мене.

**(IV)** Тие веруваат дека Луцифер (сатаната) првенствено бил духовен брат на Христос (*Евангелие низ вековите, стр. 15).* Библијата кажува дека Сатаната е создаден ангел кој се побунил против својот Создател. Езекил 28:11-19 е показател дека Луцифер бил помазаниот херувим, создаден ангел. Во Кор. 1:16 и во Јован 1:1-3 го гледаме Христос како вечен Бог и создател на сите нешта што постојат.

Езекил 28:11-19 И дојде слово Господово до мене: 12 “Сине човечки, плачи за тирскиот цар и кажи му: - вака вели Господ Бог: ти си печат на совршенство, полнота на мудроста и венец на убавината. 13 Ти беше во Едем, во Божјата градина; твоите облеки беа украсени со секакви скапоцени камења: рубин, топаз, дијамант, берил, оникс, јаспис, сафир, тиркиз, смарагд и злато, сите вешто исткаени и нанижани на тебе, приготвени во денот кога беше создаден. 14 Ти беше помазан херувим - заштитник, и Јас те поставив за тоа; ти беше на светата Божја гора, одеше среде огнени камења. 15 Ти беше совршен во патиштата свои, од денот кога беше создаден, се додека не се најде во тебе беззаконие. 16 Од твојата обилна трговија се исполни со неправда и ти згреши; и Јас те соборив како нечист од Божјата гора, те истерав тебе, херувиме - заштитник, среде огнени камења. 17Од убавината твоја се возгордеа срцето твое, поради богатството твое си ја загуби мудроста своја; затоа Јас те соборив на земја, те предадов на потсмев пред царевите. 18 Со многуте гревови свои во неправедната твоја трговија ти ги оскверни твоите светилишта; и Јас пуштив оган пред тебе, да те проголта; и Јас те претворив во пепел на земјата пред очите на сите, што те гледаат. 19 Сите, што те знаеја меѓу народите, се згрозуваа над тебе, ти стана за ужас и исчезна засекогаш.”

Кол. 1:16 ...зашто преку Него е создадено сè што е на небесата и на земјата; видливо и невидливо, престоли, господства, началства или власти - сè е создадено преку Него и за Него.

Овде се зборува за Христос како Создател

**2. Доктрината за човекот** ("*Библијата поучува*” извадок од книгата – *Мистиката на Мормоните* – од Американското тракт здружение)

**а.** Мормоните веруваат дека секое човечко битие отсекогаш постоело и никогаш не било создадено. Ваквиот човек е вечен исто како и Бог. (*Дневник на дискусии*, *книга 10, стр. 5; книга 6, стр. 6; Книга за планот на спасението, стр. 3; Доктрина и Завети, 93. 29)*

**НО**

Библијата поучува дека секој човек е Божјо создание и нема предходна егзистенција пред да живее на земјава.

Во Битие 2:7 гледаме дека Бог го создаде човекот од правта на земјата и му дувна живототворен дух во лицето и така стана жива душа. Тука нема никаква индикација дека човекот имал некоја претходна егзистенција. Истото важи и за Ева, која е создадена од човекот како што гледаме од следните стихови:

Битие 2:18-25 “И Господ Бог рече: “Не е добро за човекот да биде сам; да му создадеме помошник сличен на него!” Тогаш Господ Бог ги создаде од земјата сите полски животни, и сите небески птици, и ги доведе кај човекот за да види како ќе ги нарече тој, па, како што човекот ќе го нарече секое живо суштество, така да му биде и името. И им даде човекот имиња на сиот добиток, и на небеските птици, и на сите полски ѕверови; но за човекот не се најде помошник, сличен на него. Затоа Господ му прати на човекот длабок сон; па кога заспа, му извади едно ребро, и местото го пополни со месо. Од реброрто, што го зеде од човекот, Господ Бог создаде жена и ја доведе кај човекот. А човекот рече: “Еве тоа е коска од моите коски, и тело од моето тело. Нека и биде името жена, зашто е земена од мажот!” Затоа човекот ќе ги остави татко си и Мајка си и ќе се прилепи кон жената своја; и ќе бидат едно тело. И беа обајцата голи, Адам и жената негова, и не се срамеа.”

Во книгата на Јов гледаме дека човекот не постоел кога Бог ја создавал земјата. Човекот отсекогаш не постоел.

Јов 38:1-7 Тогаш Господ му одговори на Јов од бурата и рече: 2 “Кој е тој што го замрачува Провидението со зборови без смисла? 3 Препашај ја сега половината своја како маж, Јас ќе те прашувам, а ти објаснувај Ми: 4 Каде беше ти кога ги поставував основите на земјата? - кажи, ако знаеш. 5 Кој и ги определи мерките, знаеш ли? Кој го оптегнува јажето околу неа? 6 Врз што се зацврстени основите нејзини? Кој и го положи аголниот камен, 7 кога ликуваа утринските ѕвезди, и кога сите Божји синови извикуваа од радост?

**б.** Мормоните веруваат дека паѓањето на Адам во Рајската градина е пад кој води нагоре, дека не било грев, но неопходност за пропагирање на човековата раса (*Дневник на дискусии,* *книга 13, стр. 145; книга 10, стр. 312;* *Бисер со голема вредност,* *Мојсеј 5:10-12;* *Доктрини на спасението*, *книга 1, стр. 114-115).*

**НО**

Библијата вели дека гревот на Адам во Едемската градина доведе до духовна и телесна смрт на секој човек. Зошто во Адам сите згрешија. Бидејќи Адам е татко на целото човештво, и така е пренесен гревот преку неговите потомци врз целото човештво. Сите згрешија и отпаднаа од Славата Божја.

Римјани 5:12-21 И, како што гревот влезе во светот преку еден човек, а преку гревот - смртта, така смртта премина на сите луѓе, бидејќи сите згрешија. 13 Зашто, гревот беше во светот уште пред Законот; но грев не се припишува кога нема Закон. 14 Смртта, пак, царуваше од Адам до Мојсеј, дури и над оние кои не згрешија со сличен престап како Адам, кој е претслика на Оној што требаше да дојде. 15 Но бесплатниот дар не е како престапот; зашто ако преку престапот на еден изумреа мнозина, многу поизобилно се излеа на мнозина Божјата благодат и дарот преку благодатта на еден човек, Исус Христос. 16 А дарот не е како она што се случи кога згреши еден; зашто пресудата произлезе од еден престап кој доведе до осуда, а бесплатниот дар произлезе од многу престапи и води до оправдување. 17 Зашто, ако смртта зацари заради престапот на еден, тогаш многу повеќе оние кои го примаат изобилството на благодатта и дарот на праведноста ќе царуваат во животот преку Единствениот, Исус Христос. 18 И така, како што преку еден престап дојде осудување на сите луѓе, така и преку едно дело на праведност за сите луѓе дојде оправдувањето кое донесува живот. 19 Зашто, како што со непослушноста на еден човек мнозина станаа грешници, така и со послушноста на Еден, мнозина ќе станат праведни. 20 А Законот дојде за да се зголеми престапот, но каде што гревот се зголеми, таму благодатта стана уште поизобилна, 21 та како што гревот царуваше во смртта, така и благодатта да царува преку праведност за вечен живот, преку нашиот Господ Исус Христос!

**в.** Мормоните веруваат дека преку Светиот Дух со преобразбата на крстениот мормон се заменува неговата незнабожечка крв со крвта на Авраам. Така тој станува всушност потомок на Авраам (*Историја на Црквата, книга 3, стр. 380;* *Дневник на дискусии,* *книга 2, стр. 269)*

**НО**

Библијата вели дека вистинските верници во Исус Христос се потомци на Авраам, во смисла дека тие стануваат наследници на ветувањата Божји, како што стори и Авраам.

Гал. 3:26-29 Зашто, сите сте Божји синови преку вера во Христос Исус, 27 бидејќи сите кои се крстивте во Христос, се облековте со Христос. 28 Нема веќе ни Евреин ни Грк, нема веќе ни роб ни слободен, нема веќе ни машко ни женско, зашто вие сите сте едно во Христос Исус. 29 А ако сте пак вие Христови, тогаш сте Авраамово потомство, наследници според ветувањето.

**3. Доктрината на спасение** (Мк. С. стр. 71-72)

Нивната доктрина на спасение е читко напишана во членовите 2 и 3 од книгата “*Мормонските написи на верата.”*

**а.** #2 Ние веруваме дека човекот ќе биде казнет за сопствените гревови, а не заради Адамовиот грев

**б.** #3 Веруваме дека преку помазанието Христово, целото човештво може да се спаси, преку послушност на законите и одредбите на Евангелието

Џејмс Талмаж го објаснува значењето: “распределбата на помазанието е универзално, кое се пренесува на секој Адамов потомок. Дури и неверникот, младичот или детето кое не ја достигнало возраста каде може да расудува, а почине, се откупени од последиците на падот, преку безусловната жртва на спасителот... сите спасени нема да бидат издигнати во повозвишена слава. Никој не може да се прими во ниедно скалило на славата, односно, ниедна душа не може да се спаси додека Правдата биде задоволена за прекршување на законот... Во Царството Божјо има многубројни скалила на искачување, зачувани за оние кои се достојни (*Статии на верата стр. 85, 91)*

**в.** така, во мормонизмот постои општо спасение на целото човештво и индивидуално спасение за поединец. За мормоните не постои пеколот или било кое друго место за вечна казна. Секој човек евентуално ќе оди на некое од трите нивоа на славата.

**(I)** севселенско царство (највисоко ниво) кое е резервирано за Мелхиседековото свештенство и нивните членови кои ќе станат богови

**(II)** земското царство (средно ниво) за оние кои не успеале да ги исполнат условите за издигнување

**(III)** човечкото царство (најниско ниво) за оние кои го немаат сведоштвото Христово

**НО**

Библијата вели дека спасението е безусловен подарок од Исус Христос нашиот Господ. Во Ефесјаните 2:8-9 ова е точно кажано. Понатаму, кога го прашале Исус “Што треба да правиме, за да ги правиме делата Божји?” (Јован 6:28), Тој одговори “Ова е делото Божјо, да верувате во Оној Кој Бог Го пратил” (ст. 29). Спасението се добива по благодат преку вера, како што ние веруваме во откупителна жртва на Исус Христос на крстот за нашите гревови.

**Г. Книгата на мормоните** (Мк. С. стр. 72-73)

Според тврдењата, книгата на мормоните ја превел Џозеф Смит со помош на силата Божја и ја сметаат за најисправен превод кој постои на земјава. Но, во споредба на последните изданија со онаа првата (издадена во 1830 година наводно преведена со силата Божја) се испоставува дека постојат **над 3,000 измени**.

Она што е уште пострашно за мормонските академици е следното:

**а.** Ниту еден град споменат во книгата не е лоциран

**б.** Ниту едно име споменето во книгата го нема во записите на новиов свет

**в.** Ниту еден оригинален запис на еврејски не е пронајден во Америка

**г.** Ниту еден оригинален запис на египетски не е пронајден во Америка, нити нешто друго кое ќе е соодветно на Смитовиот-реформиран египетски јазик.

**д.** Не е пронајдена нити една древна копија на *Книгата на мормоните*

**ѓ.** Не се пронајдени никакви докази за *Книгата на мормоните*, луѓето, нациите или местата споменети внатре.

**е.** Не е откопан никаков артефакт кој би покажал дека *Книгата на мормоните* е вистинита.

**Д. Како да сведочите на мормон** (од “*Мистичниот Тракт*” на мормоните)

**1.** Не почнивајте со мормонски мисионер, би било подобро да работите со пријатели кои се мормони

**2.** Сфатете, иако ги користат истите термини, сепак тие се употребуваат со друго значење во нивниот начин на размислување. Бидете сигурни дека и двајцата го мислите истото. Прашајте и дадете објаснување.

**3.** Посветете се долгорочно. Мора да градите мостови, односи, ако сакате да имате некаков успех. Испитувајте како тие станале мормони, што мислат за Библијата и што знаат за мормонските доктрини и верувања.

**4.** Бидете храбри во своите контакти со мормоните. Тие почитуваат авторитет. Бидете смели, но не и нељубезни

**5.** Употребете ја книгата на мормоните за да дискутирате за Бог. Иако има многу разлики со Библијата, таа претставува до некаде точна верзија за Бог. Бидејќи ги поучуваат да не и варуваат на Библијата, затоа започнете да делувате со онаа книга во која веруваат. Прашувајте:

**а.** Верувате ли дека Бог има тело?

**б.** Верувате ли дека има татко и мајка?

**в.** Дали вашата книга учи дека Бог и Христос се двајца различни богови?

**г.** Дали верувате дека: Каков што е човекот сега, така и Бог бил некогаш. Каков што е Бог, таков може да стане и човекот?

**д.** Во суштина, книгата на мормоните не може да ја поддржи ниту една од овие тврдења. Следите текстови од неа, ги потврдуваат тврдењата за оваа претстава за Бог:

* 2 Нефи 11:7, 26:12, 31:21б
* Мосиа 15:2-5
* Алма 11:22-29
* 3 Нефи 11:27б, 36
* Мормон 9:9-11, 19б
* Морони 8:18

Ако успеете да го наведете да се запраша за она што тие го поучуваат, и она што нивната книга го кажува, би можеле да го насочите да погледне во Библијата за да дојде до вистината.

**6.** Кога сомнежот на пријателот ќе се разгори, споделете го Христос од Библијата, Оној Кој вие Го знаете и сакате.

**Ѓ.** Табела на учењето на мормоните во однос на христијанската вистина

Овој матерјал беше подготвен од пастор Лу Дејвис, ЦТЦ управител на Маршалските Острови.

|  |  |
| --- | --- |
| **Што поучуваат мормоните** | **Што вели Библијата** |
| **За Бог** | **За Бог** |
| 1. Според мормоните, Бог е божество кое е создадено преку сексуален однос помеѓу неговата мајка и татко. Има неограничен број на Земји и богови. Бог Таткото на Исус Христос е само создател на оваа Земја и владетел само на оваа Земја | 1. Бог не е создаден или вообличен на никаков начин. Тој пости отсекогаш. Како што пишува во Јован 5:26 “Зошто како што Отецот има живот во Себе; така Му даде и на Синот да има живот во Себе” (Колосјани 1:17). Бог е владетел на целата вселена, не само на овој свет (Еремија 23:23-24) |
| 2. Бог “Елохим некогаш бил како нас, и тој е воздигнат човек... Она што треба да го научите е како да бидете богови, истото што и другите богови пред вас го направиле” (*Дневник на дискусии*, *книга 1 стр. 5)* | 2. Бог никогаш не бил воздигнат човек. Отсекогаш бил Бог “од вечноста до вечноста” (Псалм 90:2) Тој е Алфа и Омега. (Откровение 1:8) |
| 3. “Бог го збогатува своето знаењето и силата”*(Бриам Јанг, Дезерт Викли Њуз, 22:309)* | 3. Бог не може да се збогати во знаење и сила. Тој веќе го има сето знаење и сета сила. “Зошто Јас сум Бог, Јас не се менувам." (Малахија 3:6) |
| 4. Тие учат дека Адам е нашиот татко и наш бог. (*Бриам Јанг, Дневник на дискусии* *1:50)* | 4. Адам бил човек и никогаш бог. Ние имаме само еден Бог. Тој го создал Адам. (Битие 1:27) |
| **За Исус:** | **За Исус:** |
| 5. Тие поучуваат дека Ису е првороденото духовно дете на Елохим.  | 5. Исус не е првороден од Бога. Тој е роден во човечко тело како Единородениот Син Божји. Тој е зачнат од Светиот Дух и роден од девица, Марија. Тој е Син на Бога, а не духовно дете. (Матеј 1:18, Матеј 3:17, Лука 1:35, Јован 1:1, Јован 1:14) |
| 6. Нивната доктрина тврди дека Исус е создаден или возобличен, преку физички сексуален однос помеѓу Марија и Елохим. Тие велат дека Марија била една од неговите жени.  | 6. Исус не е создаден. Тој е Бог и отсекогаш постоел. “(Михеј 5:2) |
| 7. Мормоните учат дека Исус постанал Бог...преку континуиран труд*. (М. Р. Хантер, Евангелие низ вековите,* Дезерт, 1945, 51*, во* *Мекелвин 154)* | 7. Исус е Бог, отсекогаш бил Бог и засекогаш ќе биде Бог. “Исус Христос е истиот и вчера и денес и засекогаш” (Евреи 13:8) |
| **За Тројството:** | **За Тројството:** |
| 8. Мормоните ја отфрлаат идејата за Тројството. Тие веруваат во хенотеизам, што значи слава на еден главен Бог (Елохим) меѓу многуте богови.  | 8. Иако зборот “Тројство” не е во Библијата, доктрината на Тројството е видлива. (Матеј 3:13-17) не постојат многу богови. Постои само еден. (Пвт. Зкн. 6:4, Марко 12:29, Втор. 4:35/4:39, Исаија 45:5-6) |
| 9. Иако не веруваат во христијанското тројство, тие се три-теисти. Ова значи дека постојат три одделни земни богови – таткото, синот и светиот дух*. (Мекконки, Мормонска доктрина, 317)* | 9. Не постојат тројца земни богови. Постои само еден Бог. Бог е три личности во Еден. Сите тие личности се Бог. (2 Кор. 13:14, 1 Петар 1:2, Јован 20:28, Дела 5:3-4, Матеј 28:19) |
| 10. Тие се политеисти, што значи дека ја прифаќаат идејата дека има многу други богови во многу други светови.  | 10. Има само еден Бог. (Втор. 4:39, Марко 12:29, Захарија 14:9, 1 Кор. 8:6, 1 Цар. 8:60) |
| **За Светиот Дух:** | **За Светиот Дух:** |
| 11. Тој е човек со духовно тело, составено од материја.  | 11. Ако Светиот Дух се состои од материја, тогаш Тој не би живеел во верникот. Тој е Дух, не материја или тело. Бог е Дух. Светиот Дух е Бог, така што Светиот дух е Дух. (Дела 5:3-4, 1 Кор. 3:16, Јован 3:6) |
| **За спасението:** | **За спасението:** |
| 12. Мормоните учат дека човекот може да биде спасен поскоро, доколку стекне знаење за законите Божји*. “(Обновена Црква, од Вилијам Едвин)* | 12. Бог ги спасува тие кои веруваат, не тие кои растат во знењето. (1Коринт. 1:21, Јован 1:12) |
| 13. Мормните учат дека вечното спасение зависи од крштевањето и послушноста на наредбите и мерките на мормонската црква, и врз живот исполнет со добри дела. “човекот се оправдува преку дела” (*Мекконки, Коментар на Новозаветната доктрина 3:260)* | 13. Ние не се спасуваме преку нашите дела, туку сме спасени по благодат преку верата во Исус Христос. Спасението е дар од Бога. Ако спасението навистина би дошло до нас преку нашите дела, ние само би се фалеле. Но не е така. (Тит 3:5; Ефш. 2:8-9, Јован 3:15; Јован 11:25, Јован 12:46, Јован 20:31) |
| 14. Мормоните речиси се универзалисти, учат дека секој ќе биде спасен, освен оние малкумина кои се “синови на погибелата”. Некои од нив учат дека сите ќе бидат спасени.  | 14. “Потрудете се да влезете низ тесната врата, а широк е патот кој води во пропаст и мнозина одат по него” (Матеј 7:13) |
| 15. Тие поучуваат дека нема спасение надвор од “Црквата на Исус Христос на светиите од последните времиња*”(Мекконки, Мормонска доктрина, 670)* | 15. Христос умре за целото тело Христово, кое е составено од сите оние кои веруваат и исповедаат дека Исус Христос е Господ. Тој не умре само за една група која следи определени правила. (Ефш. 5:25-27, Јован 10:15, Јован 17:9-11) Христос, исто така рече дека умре за сиот свет – за секој поединец. (Исаија 53:6, Јован 1:29, 1 Тим 2:6, 1 Јован 2:2). Одлучувачкиот факт за спасението не зависи на која црква припаѓаш, туку на тоа дали си верник или не (новороден). Јован 8:24, 1 Тим. 4:10) |
| **За смртта:** | **За смртта:** |
| 16. Мормонската доктрина учи дека спасението е можно само по физичката смрт.  | 16. Кога оние кои се мртви во своите гревови и неправди, умираат физички и влегуваат во една состојба на вечна смрт. (Јаков 5:20) вечната смрт е вековита казна од која не можеш да се спасиш. (1 Сол. 1:7-9) На последниот суд сите оние неправедни мртви ќе бидат фрлени во огненото езеро. (Откр. 20:13-15, Јуда 7, Матеј 18:8, Матеј 25:41) |
| 17. Тие велат дека луѓето по смртта одат во некоја чекална, и дека евентуално ќе бидат назначени да одат во трите царства, каде што постои можност за напредување до погорното царство | 17. Да се биде одвоен од телото, значи да бидеш со Господ. Само оние кои умираат во своите гревови, чекаат. Откако човек умира, следи судот, а не втора шанса. (2 Кор. 5:8, Евр. 9:27) |
| **За пеколот:** | **За пеколот:** |
| 18. Нивните доктрини учат дека пеколот не е вечен, туку само привремено мачилиште.  | 18. Пеколот е вечен. Тој е вечно уништување. (Матеј 25:41) |
| 19. Тие мислат дека мнозинството кое оди во пеколот ќе биде казнето, ќе плати за своите гревови и ќе биде издигнато од таму по 1000 години и ќе наследи некое ниво на слава.  | 19. Пеколот е вечна разделеност од Бога. И не постои слава одделно од Бога. Тие во пеколот вечно ќе ги отплатуваат казните за нивните гревови. (Откр. 21:8) |
| 20. Тие учат дека само оние кои се синови на погибелата ќе одат во вечниот пекол. Овие “синови на погибелата” се мормони кои се одделиле од мормонската црква и постанале прељубници и убијци.  | 20. Сите оние кои го одбиле дарот на вечен живот ќе го наследат пеколот. (Откр. 21:8) |
| **За гревот:** | **За гревот:** |
| 21. Тие сметаат дека добрите дела ја отпишуваат казната за гревот.  | 21. Единствено крвта Христова отплатува за нашите гревови. “Зошто преку делата на Законот, пред Него нема да се оправда никое тело.” (Рим. 3:20) |
| 22. Тие учат дека падот на човекот е добра работа, бидејќи допринел за духовен развој и човечка зрелост.  | 22. Падот на човекот е резултат од гревот. Гревот никогаш не е добар. Човекот бил создаден способен за бесмртност, ако не згрешел. Првиот грев значи дека сите луѓе се раѓаат во грев. (Псалм 51:5) |
| 23. Некои од мормоните учат дека не постои исконски грев. (*Џон Видстоу, Докази и помирување, 195, во Кован, 75)* | 23. Адамовиот грев го осуди човештвото. ’Преку престапот на еден човек, дојде осудувањето на сите луѓе. .” (Рим. 5:18) |
| **Човекот, сатаната и демоните:** | **Човекот, сатаната и демоните:** |
| 24. Човекот најнапред бил создаден од Елохим и една од неговите жени преку физички однос, како душа, па така тој е духовно битие кое постои и бара да живее во физичко тело, кога луѓето имаат односи и раѓаат деца. Овие духови сакаат да живеат во телата, бидејќи тоа е единствениот начин за да прават добри дела и да постигнат воздигнување и божественост.  | 24. Човекот е создаден од Бог од правот на земјата и Бог дувнал живот во него и така станал жива душа (Битие 2:7) Бог го создал човекот по Неговиот лик и го создал со душа; духот не влегол во телото кога Бог го создадавал. (Бит. 1:26) |
| 25. Тие учат дека не е природно човек да биде лош. ” (*Џон Тејлор, 3-от претседател, Дневник на дискусии, 10:50)* | 25. Човекот има природна наклонетост да биде зол и да греши. Како што е напишано: “Никој не е праведен, ниту еден, нема ниеден разумен, нема кој да го бара Бога. Сите се отклонија, сите станаа негодни; нема кој да прави добро, нема ниеден.” (Рим. 3:10-12, 1 Цар. 8:46, Марко 7:15, Јерем. 17:9) |
| 26. Мормоните сметат дека сатаната е еден од многуте духови создадени од Елохим и неговата жена, значи духовен брат на човекот, жената, па дури и на Самиот Исус Христос | 26. Луцифер, кој станал ѓавол, е создаден како ангел на светлината. Тој не бил дух без тело.  |
| 27. Поради бунтовноста на сатаната, нему не му е дозволено да живее во тело.  | 27. Луцифер, или ѓаволот, никогаш не бил нити ќе биде како човекот. Тој од Бог е создаден различен од луѓето. Нема никаков запис дека ангел живеел во човечко тело. Како сатана, тој е способен да опседнува и влегува во луѓето, но тој не станува човечка душа.  |
| 28. Тие учат дека “царството на овој свет војуваше со царството Божјо... и тие надвладеале. *“(Орсон Прат*, *Дневник на дискусии, 13:125)* | 28. Ништо не може да ја надвладее црквата Божја. “Ќе ја изградам Својата црква, и портите на пеколот нема да ја надвладеат." (Мат. 16:18) |
| **Полигамија:** | **Полигамија:** |
| 29. Напишале: “Авраам примал проститутки и тие му раѓале деца, што му се засметало како праведност.” *(Докази и помирување, 132:37)* | 29. Писмото не вели дека полигамијата го направила Авраам праведен, туку верата во Бога. “Авраам Му поверува на Бога и тоа му се засмета за праведнот.” (Рим. 4:5) |
| **Присуството на Бог:** | **Присуството на Бог:** |
| 30. “Идејата дека Бог Таткото и Синот живеат во срцето на човекот е застарено секташко мислење и лага*. (Докази и помирување, 130:3)* | 30. “Исус одговори и му рече: Ако некој Ме сака, тој ќе го пази делото Мое; и Мојот Татко ќе го љуби, и Ние ќе дојдеме кај него и ќе направиме живеалиште во него." (Јов. 14:23) |
| **Создавањето:** | **Создавањето:** |
| 31. Мормоните веруваат дека материјата отсекогаш постоела. Она на што алудираат е дека Бог не ја создал материјата, Тој само ја искористил во текот на создавањето. “Навистина не постои почеток, бидејќи Бог и материјата се вечни." *(Џозеф Смит, Поучувања, 199)* | 31. Материјата не постоела отсекогаш. Бог ја создал. “Во почетокот Бог го создаде небото и земјата." (Бит. 1:1) |
| **Даровите на Светиот Дух:** | **Даровите на Светиот Дух:** |
| 32. Мормонската доктрина вели дека не можеш да ги добиеш даровите на Светиот Дух, ако не се крстиш како мормон. “Корнелие не можел да го прими дарот на Светиот Дух се додека не се крстил“ (*Џозеф Смит, Поучувања, 199)* | 32. Дарот на Светиот Дух е безусловен дар за секој оној кој верува. Крштевањето не е неопходност, но потребно е да си верник во Исус Христос (а не верник во црковна доктрина). Корнелие го примил дарот на Светиот Дух пред да биде крстен. (Дела 10:43-48) |
| **Омраза кон непријателите:** | **Омраза кон непријателите:** |
| 33. Во Мирури, мормоните се учеа да се молат Бог да ги осуди нивните непријатели, а ним да им даде моќ да ги убијат*. (Б. Ф. Џонсон, наведено во* *Свет кој се менува*, *стр. 485, видете* *Дневник на дискусии 5:32, 95, 107, 7:122)* | 33. Исус рече: “Сте слушнале дека рекле, ’сакајте ги ближните, а мразете ги непријателите.’ Јас пак ви велам, сакајте ги вашите непријатели, и молете се за оние кои ве гонат. (Мат. 5:43-44)." и никому не враќајте зло за зло. и размислувајте за тоа што е добро за сите луѓе” (Рим. 12:17) |

**Корисно дополнение:**

Своевремено Џозеф Смит имал потреба од повеќе пари и размислувал да го продаде текстот на “Книгата на Мормоните” во Канада на некој издавач. Решил да го праша Господ што да прави. Така го зел својот пророчки камен и го ставил во капа, а потоа рекол дека каменот му дал откровение од Бога, дека треба да го прати текстот во Канада и да го продаде. Го пратил по некој брат, но немале среќа да го продадат. Ниеден издавач не им давал пари за текстот.

Кога се вратиле кај Џозеф Смит, биле многу збунети, бидејќи тој им рекол дека Бог ги пратил да го продадат текстот, а тоа не се случило. Кога го прашале за тоа, Џозеф им рекол дека не знае зошто тоа се случило и дека повторно ќе го запраша Бог. Еве го откровението за кое вели дека го добил од Бог:

**“Некои откровенија се од Бог: некои се од луѓето: а некои се од ѓаволот”**

Откровението да оди и да го продаде текстот во Канада не било од Бог, туку од ѓаволот или од срцето на човекот. Џозеф Смит тврдел дека е од Бога исто како што тврдел и претходно за многу други откровенија дека биле од Бог, вклучувајќи ја и Книгата на Мормоните. Џозеф Смит од страна на мормоните е прогласен за пророк и според тоа, никогаш не греши. Како тогаш овој пат не бил во право? Како да знаеме дека не бил измамен од сатаната повеќе пати? Зошто “господов пророк" би користел пророчки камен, наместо да зборува директно со Бог? Има премногу сомнежи кои се однесуваат на божествената инспирација за нивните доктрини, за да се има верба во науката на мормоните.

**VIII. АНИМИЗАМ** (забелешките се превземени од Д. Х. стр. 37-52)

**А. Дефиниција**

Терминот “аминизам" доаѓа од латинскиот збор "анима", што значи душа или здив. Според тоа, укажува на она што дава живот. Анимизам е религија која го гледа физичкиот свет како свет во кој навлегуваат духовни сили – персонални и интерперсонални – до таа мера што предметите носат духовна вредност, а настаните имаат духовна условеност.

Оттука, ако се случи несреќа или болест, зад тоа се кријат духовни причини.

Анимистичката форма на религија се нарекува, народна религија , односно, народен хиндуизам или народен ислам.

**Б. Раст кон Анимизмот**

Многуте светски религии имаат концепт за Бог дека Тој е далечен, апстрактен или непознат. Така и оние кои веруваат во виша сила, трагаат да ја исполнат празнината меѓу Бог и нивните секојдневни потреби и живот.

Често оваа празнина се пополнува со верувањето и зависноста од духовите. Ова, на некој начин, им овозможува на луѓето да се справат со секојдневните потреби и проблеми. Анимизмот им ветува сила за справување со вакви ситуации.

Проценето е дека околу 40% од светската популација е инволвирана во некоја форма на анимизам.

**В. Чести пракси и верувања**

**1. Еден Бог наспроти многу духови**. Најголем број анимистички религии учат дека постои само едно надмоќно битие кое егзистира меѓу посредните предци, духови и богови. Ова надмоќно битие или е надалеку повлечено од неговата креација или е премногу апстрактно за да се спознае. Можеби ова битие ги користи духовите за да ја спроведат неговата волја и да служат како негови претставници, но сепак Тој останува недостапен и не може да се спознае директно.

**2. Ултимативна/непосредна поделба**. Анимистичкиот поглед кон официјалните религии – христијанството, исламот, хиндуизмот, итн. – е дека се релевантни и имаат почит кон врвните прашања, како на пример кој е Бог, кои се проблемите на човештвото и што се случува по смртта. Тие ги сметаат овие религии како незначајни, кога станува збор за секојдневните проблеми. Оваа поделба помеѓу ултимативната и непосредната сфера, овозможува еден анимист за да биде исцелен. да биде истовремено и католик и да се консултира со шаман (анимистички свештеник кој комуницира со духовите)

**3. Духовна сфера**. Според анимизмот, духовната сфера со која ние мора да се соочуваме, се состои од блиски духовни битија и далечна духовна енергија.

**а. Лични духовни битија**. Анимистите веруваат дека има две врсти на духовни битија: Оние кои останале без тело (починатите предци) и оние кои телото го немале воопшто (духови и богови). Духовите биле сфатени како посредници помеѓу нас и Бог, способни да се залагаат за нас. Но за да посредуваат за нас, најнапред треба да им се даде дом. Духовните битија поседуваат одредени моќи и се лоцирани на одредено географско место. Некои од нив ја применуваат својата моќ врз човечкиот напор (како на пример бизнисот, бракот, војната или релациите во заедницата), додека некои други духови ја применуваат својата моќ врз природата. (на пример невреме, бури итн.)

**б. Безлична духовна сила**. Анимизмот поучува дека постои некоја безлична сила која влијае на одредени предмети, зборови, или ритуали. Оваа енергија им ја дава на луѓето моќта за да постигнат успех во нивните стремежи. Анимистите често припишуваат посебни моќи врз одредени предмети.

**4.** **Концепт за гревот**. Анимистите не се загрижени дали го навредиле Бог; наместо тоа, повеќе се загрижени за тоа да не ги вознемират локалните духови. Се верува дека навредениот дух ќе се одмазди преку нанесување на некоја повреда, болест, неуспех. Анимистите живеат во континуиран страв од овие сили.

**5.** **Контакт со духовите**. Гатањето, кое е пракса на давање информации... кои не се достапни преку природните средства, претставува средство преку кое човек открива дали навредил некој дух или која личност фрлила клетва врз него. Гатањето е средство кое се користи и за решавање на проблемот. Методите на гатање се многубројни и вариаат: сочинуваат тарот карти, фрлање гравчиња, астрологија, симболи, ритуали, гледање со скапоцени камења, некромансија (општење со починати) и толкување соништа и визии.

**6.** **Задгробен живот**. Не постои универзално или постојано учење во анимистичкиот свет за тоа што се случува со човекот по смртта. Многумина веруваат дека душата на човекот продолжува да постои по смртта преку реинкарнација во друг живот тука на земјата или на некое друго место со повисока духовна свест. Често се верува дека човекот кој умира станува прародителски дух. Неговото семејство треба да продолжи да му нуди дарови, бидејќи како таков има моќ да го заштитува семејството или да го измачува.

**Г. Предлози за евангелизација**

**1.** Бидете внимателни кон нивните гледишта. Кога некој има развиено во себе анимистички верувања, важно е да се воздржите од подбив кон нивниот поглед на светот.

**2.** Внимавајте да не потпаднете под влијание на секуларното размислување за животот. Мора да внимаваме да не ја сфатиме важноста на влијанието на духовниот свет. Често ги отпишуваме луѓето кои војуваат со демоните гледајќи ги како чудни или емоционално дисбалансирани. Ова однесување не е библиско.

**3.** Најдете заедничко стојалиште. Има неколку концепти кои христијанството ги дели со анимистите. Употребете ги за да го изградите заедничкото стојалиште. И двете веруваат во натприродниот свет. Веруваат дека со навредувањето на натприродното доаѓаат последици. Веруваат дека постои начин да се избегнат поседиците на таквото однесување. Многу често анимистите веруваат во некакво надмоќно суштество кое е над духовите и над духовните сили.

**4.** Истакнете ги разликите. Прво, во христијанството Бог не е далечен и молчелив, туку ни се откри и ние Го запознавме преку Исус Христос. Второ, преку пожртвуваната смрт на Исус Христос, Бог плати, ги отстрани, ги покри и се погрижи за последиците кои ние ги создадовме како резултат на нашето навредливо однесување кон Него.

**5.** Отсликајте верба само во Бог. Анимистите доаѓаат со верувањето дека Бог е далечен и дека не Му е грижа за нашите секојдневни потреби, но ако се грижи за тоа, тогаш може да делува само преку духовите. Да се верува во некаква амајлија или друг предмет кој има специфична моќ, ете тоа е анимизам. Тие можеби ќе објаснат дека се држат цврсто за некој предмет (амајлија) исто како да се држат за она што Бог им го овозможил. Во реалноста, тој предмет станал замена за Бог.

Начинот да се доведе еден анимист да се сомнева во нивниот предмет во кој веруваат, претставува да се дискутира за анимистичките сили како за зависност која води во ропство. Што повеќе моќ искусуваме, се повеќе ја сакаме таа моќ. Таквата моќ, со тек на времето, започнува да не поседува нас.

Треба да покажеме со нашите животи дека Господ е длабоко заинтересиран за секој аспект од нашето постоење. Затоа ние можеме да се одмориме во Неговата моќ, и Тој да ги обезбеди сите наши потреби. Петар вели: “Сите ваши грижи оставете ги врз Него, зошто Тој се грижи за вас” (1 Петар 5:7)

Мора да им ја презентираме Библијата. Одете во Матеј 10:29-30 и посочете како Исус рекол дека Бог не само што знае за секое врапче кое паѓа на земјата, туку дека знае и за бројот на влакната на нашите глави. Ако Бог се интересира за вакви неважни работи како влакната на косата, тогаш колку повеќе се интересира за нас, зошто ние сме “поскапи од врапчињата”. (Матеј 10:31)

**6.** Оставете Бог да делува на Својот моќен начин. Бог не се срами да им ја покаже Својата големина на анимистите кои Го бараат. Затоа бидете подготвени да се зачудите на начинот на кој Бог ќе делува. Исто така бидете подготвени Бог да го смени Своето делување, наместо да покаже сила, бидете подготвени да Му верувате и да се утешите во Него.

**7.** Насочете ги нивните срца да копнеат за интимно општење со Бог. Анимистите мора да сфатат дека Бог може да ги исполни нивните моментални и нивните длабоки потреби. Најпрво од се, тие треба да ја прекинат зависноста од моќта – и од силите – и да бидат во релација со Бог. Споделете ги следните стихови:

Мт. 6:28-33 Зошто сте загрижени и за облеката? Погледнете ги полските кринови како растат: не се трудат, ниту предат; 29 а Јас ви велам дека ни Соломон, во сета своја слава, не се облече како еден од нив. 30 И, ако Бог ја облекува така полската трева, што денес е тука, а утре ја фрлаат в печка, нема ли многу повеќе да стори за вас, о маловерни? 31 И така, не бидете загрижени, велејќи: ,Што ќе јадеме?' или: ,Што ќе пиеме?' или: ,Што ќе облечеме?' 32 Зашто сето тоа го бараат и другите народи, а вашиот небесен Татко знае дека сето ова ви е потребно. 33 Туку, барајте го најпрвин Божјото царство и Неговата праведност, а сето друго ќе ви се додаде.

Горенаведените стихови покажуваат дека Бог делува во природата, а не духовите. Зборува за тоа дека Бог се грижи да им ги пресретне потребите на луѓето. На крај, ја покажува важноста да се бара Царството Небесно и да се гради односот кон Него. Треба да Го бараме Него, не Неговата рака.

**8.** Насочете се кон нивните стравови. Живеат во страв од духовите, затоа мора да им помогнеме да разберат дека Бог е поголем од нив и дека ќе не заштити. (Кол. 2:15; 1 Јован 4:4)

**9.** Бидете јасни Кој е Исус и кои сме ние во Него. Исус Христос е создателот на сите нешта (Јован 1:1; 1 Кор. 8:6; Кол. 1:16-17; Евр. 1:2, 10) Како создател, Тој е незамисливо посилен и поголем од Сатаната и неговите демони, бидејќи и тие се создадени битија. Моќта Исусова над демоните јасно е насликана во Евангелието по Марко, но и во другите три Евангелија, каде што во многу наврати Исус ја демонстрира Својата сила над демоните. (Прочитајте ги: Марко 1:24-27, 34, 39; 3:11-12; 5:1-13; 7:25-30; 9:17-29) Како Христови верници ние сме сокриени во Него, знаејќи дека злото "не може да не повреди." Знаеме дека верникот Го има присуството на Светиот Дух, Кој живее во него, и Тој ни дава сила да ги надвладееме искушенијата на гревот.

**10.** Истакнете ја измамливата природа на духовите. Ѓаволското дело на измама кое го воведува човештвото во алчност за власт, започнала уште во Рајската градина кога змијата ветила дека Адам и Ева ќе бидат како богови. (Битие 3:5) Тој е лажливец и татко на лагата.

**11.** Како и секогаш молете се за вашите пријатели – анимисти и за вас самите. Ѓаволот никогаш нема лесно да се откаже. Но поголем е Оној Кој живее во вас, отколку оној кој живее во светот.

**IX. РИМО - КАТОЛИЦИЗАМ**

Во делот кој следи ќе презентираме некои од најголемите разлики помеѓу протестантската теологија и католицизмот. Во секој дел ќе се презентира католичкиот став и верување, а потоа соодветниот став и верување на протестантите. Главно, информациите се цитирани од интервјуто со Џон Анкерберг, Д-р Волтер Мартин и Језуитскиот професор, Отец Мичел Паква, дополнети од РевЦ.

**А. Католичкото верување за оправдание на грешниците**

**1.** Католицизмот поучува дека секој грешник најнапред треба да се подготви, **пред** да може да биде оправдан; потоа следи чинот на крштевањето кога оправданието се остварува, а потоа во текот на животот се станува се **пооправдан**. Подготовката пред оправданието започнува со Бог, кој дава предходна благодат. Оваа предходна благодат, уште се нарекува и "благодат на осветување", и е сила која Бог ја внесува во грешникот. Таа сила почнува внатрешно да го преобразува и менува човекот, со цел да спознае дека е грешник, да размислува за Божјата милост, да развива надеж, верба и да го љуби Бога. За време на овој подготвителен период, грешникот сфаќа дека може да ја прифати или отфрли Божјата благодат. Ако тој доброволно реши да соработува со Божјата благодат, понатаму ќе биде наклонет да ги презира гревовите и ќе се здобие со желба да биде крстен и да прими оправдание.

**2.** Кога човекот ќе реши да соработува со силата Божја која живее во него, тој ќе може да живее достоен живот, состојба која католиците ја нарекуваат “соодветна достојност”, достојност која е “соодветна” за Бог да му додели оправдание. Католиците истакнуваат дека никогаш не размислувале за тоа дека грешникот сам по сопствена сила може да заслужи оправдание. Но, исто така учат дека во соработка со Христовата сила, **грешникот ќе може да живее живот кој е доволно достоен** за Бог да му подари оправдание.

**3.** Добрите дела на луѓето, за католиците не значат дека се знак на нивната верска определба, туку делата се последица на напредното ниво и видливоста на човечката осветеност. На тие кои вршат добри дела се до смртта и веруваат во Бога, ним им се нуди вечниот живот. Како благодатта, така и наградата ветена од Бога, **е дарувана заради нивните добри дела и заслуги**.

**4.** Бидејќи соработката со Божјата благодат ќе биде секогш несовршена и искушувана од грешните дела кои можат да го уништат оправданието, во текот на животот еден човек може само да се надева дека на крајот ќе биде оправдан и не може да ужива во сигурноста дека по смртта ќе оди во рајот.

Значи, за спасение потребнно е нешто повеќе, отколку само да веруваш. Човекот мора да има вера и дела, и никогаш да не биде сигурен дали е спасен. Веруваат дека сторениот потежок грев, може да го оттстран верникот од Христа и со тоа да го изгуби оправданието.

**Б. Протестантскиот став и верување за оправданието**

**1.** За протестантите, оправданието е дело на Божјата благодат. Објава која го ослободува грешникот од вина и го избавува од осуда. Тоа е слободно простување на гревот и сигурна титула за вечен живот. Трансформираниот живот е многу битен во теологијата на протестантите, но не го оправдува човекот. Поточно, трансформираниот живот настапува како резултат на оправданието, а тоа го нарекуваат осветеност .

**2.** Протестантите веруваат дека човекот сам од себе не може да заслужи оправдание, дури ни преку делата кои ги врши во соработка со Божјата предходна благодат. Ако е сспоред дела, тогаш спасенитето не би било дар од Бога. Односно, тие поучуваат дека верата е таа преку која грешникот ревнува за Христос и заслугите Христови се префрлаат од Исус, врз грешникот. Тие веруваат дека единствено заслугите на Христовата жртвена смрт на крстот се префрлаат врз верникот и го отпишуваат долгот на грешникот за сторениот грев. Затоа за протестантите оправданието е дело кое се врши во еден момент – моментот кога грешникот, преку вера, бара Христовиот благослов да биде врз неговиот живот.

**3.** Во кратки црти, протестантите веруваат дека оправданието е само преку вера, а не преку делата на праведност или по сопствени заслуги. Во католицизмот делото на крстот што го направи Христос не е доволно за оправдание, туку во соработка со делото Христово и сопствените дела на праведност на човекот, заедно го ставаат Бог во позиција во која ќе ги оправда.

**4.** За протестантите, врата не е само интелектуално прифаќање на фактите поврзани со Христовото спасение, туку, верата е познавање на фактите како и целосна доверба или предавање на човечката вечна судбина во рацете на Исус Христос, Кој е единствената основа и причина поради која Бог не оправдува. Христос е единствената причина за наше спасение. Верата ја отвора вратата на спасението, но Христос е Тој кој не спасува. Следната илустрација може да помогне да разбереме:

Замислете дека некоја зграда гори и на третиот кат има човек кој е заробен. Тој нема друг излез освен да скокне и да се надева дека долу ќе биде уловен од пожарникарската мрежа. Ако се реши да скокне, неговата вера не е таа која ќе го спаси, туку мрежата и пожарникарите кои ја држат мрежата. Значи, во однос на спасението, не е самата вера која спасува, туку самиот Христос. Нашата вера е само поттик да Му дозволиме на Христос да не спаси и да не држи во Неговите раце.

Размислете за следното прашање: Како може вашата вера да ве спаси, ако се решите да скокнете, а притоа долу забележувате дека пожарникарите не држат мрежа во рацете? Во тој момент, ќе ви стане јасно дека верата сама од себе не може да ве спаси. Она што ви треба се вистински пожарникари и мрежа. Истото важи и за духовното. Практикувањето на верата не помага Христос да не спаси. Верата не е ништо повеќе од одлкука и практикување на слободна волја, или молба до Христос да ве спаси. Ние сме спасени преку вера, од Христос. Христос спасува и оправдува, а верата само го моли тоа од Него.

**В. Верувањето на католиците по основ на смртниот и опростлив грев**

**1.** **Опростливите гревови** не се толку сериозни за да предизвикаат уништување на оправданието по благодат (Имајќи го предвит нивното верување за загуба на спасението)

**2.** **Смртните гревови** се толку тешки што можат да ја уништат благодатта на оправданието кај човекот. Ако тој стори смртен грев и ја уништи милоста, со цел да ја поврати истата, католицизмот учи дека мора тоа да го постигне преку жртва Светата тајна на самоказнување која вклучува исповед, одрекување и надоместок.

**3.** Кај протестантите гревот е грев и нема разлика во гревовите и нивната тежина. Секој сторен грев го прави човекот виновен пред Бог. Оправданието го чисти човекот од гревот. Оправданието значи како никогаш да не си згрешил.

Некои од протестантите тврдат дека ако веќе си спасен не ќе можеш да го изгубиш своето место кај Христа. Други ќе речат дека навистина некој може да го згуби спасението само доколку своеволно се одрече од верата во Христос. Ова е реткост, но воможно е, како што читаме во 2 Петар 2:20-21.

**Г. Верувањето на католиците за службата на Папата**

**1.** Католичката црква учи дека нашиот Господ му доделил на апостол Петар прво почесно место и владеење во власта над целата Негова Црква и дека истата духовна надмоќност секогаш престојува во папите или бискупите на Рим, како наследници на Св. Петар. Следствено на тоа, да се биде вистински Христов следбеник, сите христијани, било од редот на службениците или свештениците, мора да бидат во единство со папата во Рим каде што Петар владее преку личноста на неговите наследници.

**2.** Доктрината наводно се темели врз Матеј 16 каде што пишува: “...ти си Петар и на тој камен ќе ја изградам црквата Своја, и вратите на пеколот нема да ја надвладеат; И ќе ти ги дадам клучевите на Царството Небесно, и што ќе сврзеш на земјата, ќе биде сврзано на Небесата; а што ќе разврзеш на земјата, ќе биде разврзано и на Небесата.”

**3.** Њујоршкиот Катехизис вели: “Папате е Исус Христос на земјава. По боженствено право, папата има надмоќна и целосна сила на вера и морал над секој еден свештеник од неговото јато. Тој е вистинскиот застапник Христов, глава над секој од црквата, таткото и учител на сите христијани. Тој е безгрешен владетел, основач на догми, автор и судија на утеха, универзален владетел на правдата, арбитер на светот, надмоќен судија на небото и земјата, судија на се, и на кого не може да му се суди, тој е самиот Бог на земјата.

**Д. Верувањето на протестантите за службата на папата**

**1.** Христијаните ја одбиваат католичката интерпретација. Изјавата се темели врз претходните стихови. Исус ги праша Своите ученици што кажуваат луѓето – кој е Тој? На ова Петар одговори: “Ти си Христос, Синот на Живиот Бог.” Исус потврди и тоа го искористи за да поучува дека Тој Самиот е таа карпа, основата, врз која црквата Христова ќе се изгради. Зошто Исус рече: ...“ти си Петар – петрос, мал камен во превод, а врз овој “Камен" – голема масивна карпа – петра, алудирајќи на Петровата изјава за Исусовата боженственост – односно, дека на таа вистина Исус ќе ја изгради Својата Црква.

**2.** Другите аргументи против римо-католичките тврдења нагласуваат дека во Светото Писмо нема стихови кои го подржуваат ставот дека службата на папата се пренесува од Петар на неговите наследници. Зошто тогаш апостол Павле не ја споменал таа служба во некое од неговите посланија кога поучувал за службата на црквата? Кога Исус на Петар му ги дал клучевите на Царството Небесно, дали тоа не значи дека Исус им ги дал истите тие клучеви на другите апостоли? Дали Словото учи дека клучевите се авторитетот кој ги најавува условите врз кои Бог ќе додели спасение, или, како што католиците учат, авторитативна моќ да се поддржи или исклучи некој од Рајот? Кога Петар се појавува во собирот во Ерусалим, во Дела, зошто тогаш апостол Јаков ја води црквата, а не Петар?

**3.** Актуелната историја на римо-католичката црква дава многу примери каде што наводно безгрешни претставници Христови на земјава, повторно и повторно прават грешки и често се препираат и контрираат едни со други. Вакви докази можат да се најдат во библиотеката во Ватикан читајќи го Платина, истражител на папската историја и летописите на Барониус.

**Ѓ. Католичкиот став за девица Марија**

**1.** Римо-католиците и доделуваат најмалку 7 титули на Марија

**а.** Марија е **мајка Божја**

**б.** Тврдат дека Марија е полна со благодат, и оттаму ослободена од исконскиот грев и зачувана од секаков сторен вистински грев. Дека таа самата била **безгрешно зачната**.

**в.** Тврдат дека Марија останала **постојано девица**, што значи дека таа не само што била девица пред, туку и за време на бременоста и по раѓањето на Исус.

**г.** Тие тврдат дека Марија **била вознесена на небото** од каде сега владее заедно со Исус.

**д.** Иако е неофицијално, католиците ја сметаат за "**посредничка на секоја благодат"**, односно, поради нејзините силни молитви Духот Христов е предаден на црквата и дека преку нејзино застапување Христовата благодат е достапна до секој член на светото Тело.

**ѓ.** Таа е објавена како “**Кралица на небото**”

**е.** Уште една титула која не е официјализирана, е тоа дека таа е **сооткупителка** со Христос. Папата вели: “Марија Му го принела Исус на Таткото за сите човечки синови кои се онечистени поради падот на Адам" и "носејќи ги нејзините непреболни маки таа го дополнила недостатокот на Христовите страдања за Неговото Тело, Црквата.

**2.** Д-р Волтер Мартин истакнува како седумте титули се седум скалила кои водат кон нејзино препознавање како дел од Боженството.

**а.** Таа е вознесена телесно што е паралела на воскресението Христово

**б.** Нејзиното безгрешно зачнување е паралела на девственото раѓање Христово

**в.** Континуираната девственост, ослободена од секаков грев, е паралела со безгрешноста на Христа додека бил во тело

**г.** Таа е царица на небото, што е паралела на Христа како Цар на целата вселена

**д.** Посредничка на секоја благодат како паралела на Христовата благодат

**ѓ.** Сооткупителка на вселената и со Христос го дели откупувањето на човештвото

**е.** Исто така нагласува дека тврдењето “Марија е мајка на Божја” залажува. Марија е мајка на Синот Божји и тоа е се. Да се нарече мајка на Бог може да неведе на интерпретација дека е мајка на Тројството, бидејќи Бог е Троедин. Иако ова не е учење на католичката црква, Д-р Мартин истакнува како ова би било само еден можен начин на толкување, кој ако е сфатен во погрешна смисла, титулата би довела до забуна. Марија е мајка на Исус, Кој е Бог Синот.

**Е. Верувањата на протестантите во врска со Марија**

**1.** Протестантите сметаат дека сите христијани веруваат дека Бог е Вечен и без почеток. Тој нема мајка.

**2.** Веруваат дека не е библиски да се поучува дека Марија била безгрешно зачната и дека не направила ниту еден грев додека била жива. Само на грешник му е потребен Спасител, а Марија мора да била грешна кога самата изјавила во Лука (1:47) “И мојот дух се зарадува во Бог, Спасителот мој.”.

**3.** Да се каже "Марија полна со благодат", не значи како што тврдат католиците, дека Марија е безгрешна. Писмото исто така вели дека и Стефан, Елисавета, Варава и други биле "полни со благодат". Но, никој од нив не тврди дека биле безгрешни.

**4.** Протестантите не веруваат дека Марија била девица до нејзината смрт. Библијата во Матеј 12 и Марко 6, недвосмислено покажува дека Марија имала други деца.

**5.** Протестантите инсистираат дека во Словото никаде не пишува како Марија била телесно вознесена во небото

**6.** Исто така инсистираат дека Марија не може да биде сопосредничка и сооткупителка со Исус, кога Словото јасно кажува дека има само еден посредник меѓу Бог и луѓето, Човекот Исус Христос и само Тој може да ги простува гревовите на луѓето.

**Ж. Римо-католичка доктрина во однос на Исповедта**

**1.** За време на собирот во Трент, католичката црква изјавува: “Сеопштата (католичка) црква отсекогаш разбирала дека целосната исповед на гревовите била воспоставена од Господ и по боженствен закон е **неопходна** за сите кои отпаднале по крштевањето. Бидејќи Господ Исус Христос оставил зад Себе свештеници како Негови застапници, како управители и судии, при кои треба да бидат донесени сите смртни гревовите на оние кои отпаднале. Затоа преку доблеста и моќта на клучевите, ќе можат да ги изговорат зборовите на отпишување и задржување на гревовите.

**2.** Откако еден римокатолик ќе се крсти и влезе во Римо-Католичката Црква, воколку стори смртен грев, мора да се врати и да си го поврати спасението и благодата на оправданието, која му била избришана кога згрешил, преку светата тајна на самоказнување. Самоказнувањето дефинирано на соборот во Трент содржила три нешта:

а. **Тагување** – мора да тагуваш за гревовите

б. Мора да ги **исповедаш** гревовите на свештеник, значи смртниот грев, а не наследнениот грев

в. Мора да **вршиш** **дела за** задоволување на Бога

Се додека не се комплетираат делата на задоволување, свештеникот не може да изјави исполнување на прошката на гревовите. Најнапред мора да ги направиш делата со цел да се здобиеш со прошка.

**З. Протестанско гледиште за Исповедта**

Тие сметаат дека не е неопходно најнапред да се исповедаат гревовите на свештеник, па Бог да прости. Протестантите сметаат дека верниците имаат право да пристапат до Бога преку Христос и дека можат директно да се молат на Бог. Тие се држат до 1 Тимотеј 2:5 каде што се напоменува како секој може да си ги исповеда гревовите пред Христос, единствениот посредник меѓу луѓето и Бог.

**Ѕ. Католичко верување за чистилиште**

Тие тврдат дека чистилиштето е место каде што христијаните одат по смртта, оние кои се виновни за опростливи гревови. Таквите христијани се мачат во чистилиштето додека не се целосно исчистени од гревот. Тие страдатат не само од обичните гревови, но тие мора да поминат низ привремена казна за останати други гревови. Католиците тврдат дека човекот не останува засекогаш во чистилиштето, за разлика од оној кој е во пеколот. Туку, откако душата на човекот ќе се исчисти од несовршеност, тој оди во рајот.

**И. Протестанско гледиште за чистилиште**

**1.** Тие го држат кажувањето на Словото дека постојат само рајот и пеколот, и дека нема чистилиште. Сметаат дека е навреда за Божјата благодат да се поучува дека Тој простува само дел од сторените гревови, а сепак останува дел кој грешникот треба да го исплати за извршените гревови. Ако грешникот треба да плати дури и привремена казна за сторенот грев, тогаш Христос не платил за се на крстот. Протестантите тука укажуваат на еден стих: “Крвта на Исус Христос не чисти од секаков грев." (1 Јован 1:7, Евреи 10:14, 1 Јован 2:1-)

**2.** Католиците признаваат дека не постои ниту еден текст во словото во врска со чистилиштето.

**Ј. Католичката доктрина за Опроштајници (Индулгенции)**

**1.** Католичката црква на собирот во Трент заповедала христијаните да исповедаат: “Јас цврсто се држам до тоа дека чистилиштето постои и дека задржаните души таму се потпомогнати од молитвите на верните. Исто така, потврдувам дека моќта на опростувањето и е предадена на црквата од Христа и употребата на опроштајници е посебно од помош за христијаните.

**2.** Отец Паква кажува: “не со моите молитви и дела, не преку мојата сопствена праведност или по моја сопствена сила правам добро за било кого во чистилиштето. Туку поради мојата преданост на Христа, се што правам има добро влијание врз другите, и тоа може да им се пренесе ним, бидејќи тие се дел од телото Христово. Можам да се самоказнам за нив.”

**3.** Друг католички теолог вели: “Верните на земјава можат преку добрите дела извршени во состојба на благодат, да пренесат искупување еден на друг. Со други зборови, католиците учат дека е можно било кој на земјава преку своите добри дела да ги покрие гревовите на другите во чистилиштето.”

Д-р Волтер Мартин истакнува: “Она со што се среќаваме овде е припишување на молитвите на светиите и од девица Марија и од жртвената миса, во корист на душите кои страдаат во чистилиштето”

**К. Протестанско гледиште за Опроштајници**

**1.** Протестантите негираат дека било кој човек денеска може да ги поништи гревовите на другите. Протестантите се држат до Христовата единствена способност да ги прости вечните или привремените заслужени казни. Веруваат дека еден христијанин може да му помогне на друг, може да страда помагајќи на друг, дури и да се моли Бог да им помогне на другите. Но, протестантите строго негираат дека еден христијанин може да допринесе за откупувањето на другите, особено да плати откуп за намалување на привремената казна на другиот кој е во чистилиштето. Тие веруваат дека секоја индивидуа мора да донесува духовни одлуки во текот на својот живот. Неговата вечна судбина се темели само врз верувањето во Христос. Библијата вели: “Верувајте во Господ Исус Христос, и ќе се спасите.” Кога лицето ќе умре, неговата судбина е веќе запечатена.

**2.** Д-р Мартин изјавува: “Малку е тешко протестантите да ја проголтаат доктрината на римо-католиците која станала најголемата машина за правење пари во историјата на римокатоличката доктрина – имено, да се платат пари за одржување на миса или да се купат опроштајници.”

**Л. Католичко гледиште за самоказнување**

**1.** По крштевањето, ако човекот направи смртен грев, го губи спасението, и со цел да го поврати, тој/таа мора да изврши света тајна на самоказнување.

**2.** Како што е напишано во точка Ж, самоказнувањето вклучува:

**а.** Длабоко тагување

**б.** Исповед

**в.** Дела на задоволување

Римо-католиците веруваат дека е потребно повеќе од вера за еден човек да добие простување на гревовите. Инсистираат на дела и вера.

**Љ. Протестанско гледиште за самоказнувањето**

1. Веруваат дека човекот не може да добие простување на гревовите преку вршење дела во соработка со Божјата сила. Ако беше тоа случајот, тогаш спасението и простувањето не би биле дар од Бога. Тие веруваат дека постапките на католиците предлагаат дека жртвата Христова не е доволна за да плати за гревовите на човештвото, и дека жртвата Христова треба да се дополни преку добрите дела на човекот.

**2.** Протестантите веруваат дека единствено заслугите на Исус преку жртвената смрт на крстот, кои се пренесени на верникот, можат да го отпишат долгот на грешникот. Затоа за нив, оправданието и простувањето се случуваат во еден момент, моментот кога грешникот преку вера ќе побара од Христос да му ги прости гревовите.

**3.** Д-р Мартин истакнува дека библиската теологија воопшто не го спомнува зборот самоказнување.

**X. БАХАИ**

Бахаизмот поучува дека секој човек индивидуално мора да ја бара вистината. Во овој поглед тие се слични со унитарците и други религии на Новата Ера. Бидејќи верувањата на индивидуата претставуваат врв на авторитет, може да се воочи дека Бахаистите веруваат во различни нешта. Затоа, некои од нив може да кажат дека не веруваат во она што е запишано тука. Можеби е точно, но она што е напишано во оваа книга е општо прифатена вистина за Бахаистичката вера и изјавено во нивниот божествен манифест, толкувано од страна на нивните духовни водачи: Абдул-Баха, Шоги Ефенди; или од нивниот “Универзален дом на правдата”.

Матерјалот го подготви пастор Лу Дејвис, ЦТЦ управител на Маршалските Острови.

|  |  |
| --- | --- |
| **Што веруваат и поучуваат бахаистите:** | **Што вели и поучува Библијата:** |
| **За Бог:** | **За Бог:** |
| 1. Бахаистите велат дека Бог е непознат. Бог не е прецизно опишан, затоа Тој може да се опише само со општи термини. Бог можете да го запознаете единствено преку историските записи на Неговите манифестации, а не лично.  | 1. Бог може да се запознае и Тој сака да имаме блиско општење со Него. Христијаните разговараат со Бог секојдневно преку Христос, и постои една отворена и персонална интимност и познавање (Јован 17:3) |
| 2. Единствениот начин преку кој можеме да знаеме нешто за Бог е преку Неговите манифестации, а тие се спротивставени. Тие поучуваат дека Тој се манифестирал како Исус, Мухамед, Буда, Бахаула и многу други.  | 2. Исус рече дека Тој е единствениот пат – а не еден од овие лажни пророци. (Јован 14:6) Без ниту една манифестација на Бог, Енох лично го запознал Бога и одеше со Него, и Бог го зеде. (Бит. 5:24) |
| 3. Бог не може да се инкарнира. “Доаѓањето на Бог во материјалниот свет е апсолутно невозможно.” | 3. Исус е Божја инкарнација. (Библијата тоа го потврдува шест пати во Јован 6:33-58, како и во Фил. 2:1-9) |
| 4. Тие го опишуваат Бог како Највозвеличен, Недостижен, Надмоќна Самотност.  | 4. Бог е Возвеличен и е над нас, но секогаш подава раце кон човештвото да го приближи кон Себе, бидејќи сака лично општење со нас. На неколку наврати во Словото, Бог за Себе говори во множина. Зборот – Елохим е во множина. (Битие 1:26) |
| 5. Нивните разговори со Бог се состојат од молитви и зборување со Бог и негово славење, но тоа не е двостран разговор, бидејќи мислат дека Бог никогаш не им возвраќа.  | 5. Бог им прозборел многупати на луѓето. Тој им зборувал на сите пророци. (Евр. 1:1) |
| 6. Тие поучуваат дека лично Бог не делува во верникот за да го освети, како што делува Тројството од Библијата.  | 6. Нашиот Бог е интензивно личен Бог и Тој делува во животот на верникот преку личноста на Светиот Дух за да го освети и вообличи во ликот на Христос. (1 Кор. 6:19; Фил. 2:13) |
| 7. Бахаистите веруваат дека помеѓу верникот и Бог постои голем јаз.  | 7. Иако постои голем јаз помеѓу Бог и човекот, Исус ја премости таа празнина и сега, преку Светиот Дух во нас и Словото Божјо, луѓето можат да учат за Бог и Неговата волја и да растат во познавањето и врската со Бог. (2 Пет. 3:18) |
| 8. Единствениот пат преку кој човек би имал лично искуство со Бог е мистицизмот.  | 8. Мистицизмот не е патот преку кој Исус го премости тој јаз меѓу луѓето и Бог. На крстот Исус ја плати праведната казната за гревот. (Рим. 3:23-26; 2 Кор. 5:17-21) Тој ги помири луѓето со Себе, за преку вера луѓето да бидат блиски до Бог.  |
| **За Тројството:** | **За Тројството:** |
| 9. Тие учат дека не постои Тројството, бидејќи Бог е сам.  | 9. Бог е еден Бог, но тоа не ја исклучува вистината за Светото Тројство. Очигледно е низ целата Библија. Се гледа Таткото, Синот и Светиот Дух во многу од книгите во Словото. (Јован 15:26; Дела 5:31-32; Мат. 3:13-17) |
| **За Исус:** | **За Исус:** |
| 10. Многумина од бахаистите тврдат дека се следбеници на Исус, но велат дека Исус бил еден од многуте манифестации на Бог. Тие го отфрлаат Исусовото сведоштво дека Тој е единствениот пат до Бога.  | 10. Исус е Третата личност од Божеството. Тој е вечно авторитативен. Тој е единствениот пат до Бога. (Мат. 24:35; Јован 14:6) |
| 11. Исус Христос се вратил во 1871 како Бахаула (Мизра Хусеин) кој се родил како обичен човек.  | 11. Исус се уште не се вратил. Кога ќе дојде по втор пат, ќе дојде на видлив директен начин од Небото, а не преку телесно раѓање. (2 Сол. 1:7-10) |
| 12. Многу од бахаистите поучуваат дека Бахаула бил Месијата за кој се зборува во Исаија и во остатокот од Стариот Завет.  | 12. Исус е Месијата за Кој пишувале пророците. Никој друг не ги исполнува условите, ниту Бахаула. Тој не бил евреин. (“Од коренот Давидов” – Иса. 11:1-2) Тој не воспоставил овдешно светско царство. (Зах. 14) Тој не умрел за нашите гревови – нити за тоа сведочеше како што сведочеше Самиот Исус. (Иса. 53:6) |
| 13. Тие поучуваат дека Бог бил во Исус, но Исус не бил Бог. “Вистинските христијани го прославуваат Бог во Исус, не Бог во личноста Исусова.” *(Светски поредок, есен, 1978, стр. 16)* | 13. Исус е Бог во тело. “Тома Му рече: Мој Господ и мој Бог” (Јован 20:28) |
| 14. Бахаистите учат дека е идолопоклонство и залудно е да се прославува Исус*. (Светски поредок, есен, 1978, стр. 16)* | 14. Исус низ целото Слово ги прифаќа обожувањата на Неговата личност. “Тогаш тие кои беа во коработ Го прославија, велејќи: Навистина Ти Си Син Божји.” (Мат. 14:33) |
| 15. Нивните записи велат дека Исус не рекол никогаш: “Јас Сум Единороден Син Божји.” (*Светски поредок,* есен, *1978, стр. 14)* | 15. (Исус зборува за Себеси) “Зошто Бог толку го возљуби светот што Го даде Својот Единороден Син... оној кој не верува се осудил, бидејќи не поверувал во името на Синот Божји.” (Јован 3:16-18) |
| 16. Бог никогаш не би можел да биде човек, како што бил Исус. *(Светски поредок, есен, 1978, стр. 16)* | 16. “Оној кој Ме видел Мене Го видел и Таткото.” (Јован 14:9; cf. Фил. 2:6-8) |
| 17. Тие поучуваат дека Исус не бил Единороден од Отецот Кој дошол од Небото, Кој бил распнат и воскреснал, ниту дека е единствениот Спасител.” (*Светски поредок,* лето, 1978, стр. 39) | 17. Исус е Спасителот. Тој е Единствениот Спасител и Единороден Син на Отецот. (Јован 6:38-40; Дела 4:12; 1 Кор. 3:11; 1 Кор. 15:3-4) |
| 18. Нивните записи тврдат дека Исус не бил Бог – Создателот. (Светски поредок, лето, 1978, стр. 39) | 18. “Преку Него сите нешта станаа; без Него ништо не постана од она што стана” (Јован 1:3; cf: Иса. 44:24; Кол. 1:16; Евр. 1:1-3-10) |
| **За Словото:** | **За Словото:** |
| 19. Пишаното откровение е нецелосно и се продолжува. Религиозната вистина е релативна и мора да се толкува соодветно на добата во која живееме.  | 19. Пишаното откровение е целосно и завршено. Религиозната вистина е апсолутна и таа не се менува во однос на времето во кое живееме.  |
| 20. Тие погрешно го толкуваат Божјото Слово. Толкуваат претпоставувајќи дека нештата не се вистинити, а Библијата не е буквална. *(на пример, cf. Беквит, Бахаи, 1985, стр. 23-25 и глава 4)* | 20. Толкувањето на Словото од страна на Христијаните се прави со универзално прифатени правила на толкување, наречени наука на херменефтика. Библијата е буквална во многу од Писмата.  |
| **Спасение:** | **Спасение:** |
| 21. Тие поучуваат дека Исус бил еден од многуте манифестации на Бог и Тој никогаш немал намера да умре за гревовите на светот, и никогаш не го сторил тоа и никогаш не можел.  | 21. Исус е Божествениот Спасител кој единствено дојде да умре за нашите гревови. (1 Јован 2:2) |
| 22. За бахаистите простувањето на гревовите и спасението зависи од личните дела и пазењето на законот. “Зошто суштината на верата е помалку зборови, а повеќе дела." “Од законот човекот се учи за она што Му го должи на Бога. И само преку напорот да се исполни законот човек воспоставува добри односи со Бог." (Schaefer, *стр. 93-100)* | 22. Библијата учи дека е човечки невозможно да го исполниме законот Божји. Исто така учи дека сме оправдани само преку вера. “Вистина ви велам, оној кој верува има вечен живот." (Јован 6:47; Рим. 3:28; Гал. 2:16; Гал. 3:10; Тит 5:5) |
| 23. Бахаистите го негираат посредничкиот откуп на Христа.  | 23. “Тој е откупителна жртва за нашите гревови, и не само за нашите туку и за гревовите на целиот свет.” (1 Јован 2:2) |
| 24. Тие велат дека Библискиот концепт на новото раѓање, само ја потврдува Бахаистичката доктрина и верување во Манифестациите. (*The Katib-I-Iqan, стр. 118)* | 24. Не само што Словото учи за новото раѓање, туку учи дека е многу битно за спасение. Исус рече: “Вие мора да се родите одозгора” (Јован 3:3; 2 Кор. 5:17) |
| 25. За нив спасението е од делата и од вербата во Манифестациите (девет и повеќе). Нема потреба од покајување или од ново раѓање.  | 25. Спасението е единствено по благодат преку вера во Христос; покајувањето за гревовите и новото раѓање се суштински. (Ефш. 2:8; Јован 3:3) |
| **Човекот, гревот и падот на човекот:** | **Човекот, гревот и падот на човекот:** |
| 26. Во Бахаизмот сите луѓе се синови на Надмоќното Битие“ | 26. Не се сите луѓе синови на Бога. Човек просто е Негова креација, се додека не се роди одново. Тогаш си прикалемен како син на Бога.  |
| 27. Сите луѓе се способни да се усовршат според бахаистите, и човековата несовршеност евентуално може да се трансформира во човечка совршеност. (Schaefer, *стр. 95)* | 27. Човештвото има природна наклонетост кон зло и беззаконие. Како што е напишано: “нема никој праведен, нема ниу еден; никој не разбира, нема кој да го бара Бог. Сите се оттргнаа, заедно станаа безвредни; никој не прави добро, нема ниту еден.” (Рим. 3:10-12; 1 Цар. 8:46; Марко 7:15-23; Јер. 17:9) |
| 28. Бахаистите не веруваат во исконскиот грев. Тие сметаат дека Библиската верзија за падот на човекот е само алегорија и дека идејата за првиот грев е изопачување од страна на апостол Павле. Нивните записи учат: “сите души се создадени по терк на природата на Бог и сите се чисти кога се раѓаат.” (*Baha’i World Faith, стр. 388)* | 28. Адамовиот грев го осуди целото човештво. “И така , како што преку престапот на еден човек, дојде осудувањето за сите луѓе, така и преку правдата на Единиот дојде оправданието за живот на сите луѓе” (Рим. 5:18)  |
| 29. Бахаистичката наука потенцира дека човекот има чиста и совршена душевна природа, но физичката природа е извор на сите несовршености.  | 29. Библијата учи дека физичкото постоење на човекот е отпаднато, но не е извор на неговата несовршеност. Изворот на несовршеноста е внатрешниот човек во него. Ова и Исус го вели во Марко 7:20-23. Целата природа на човекот е изопачена – неговиот ум, волја, емоции, душа итн.  |
| 30. Бахаи не веруваат во рајот и пеколот како што веруваат христијаните. Тие веруваат дека пеколот е едно напуштено место од Бога, а рајот е блиску до Него. Тие мислат дека пеколот е едно бавно прогресирање кон Бог, а рајот има брз напредок кон Бога. “Рајот и пеколот: овие не се места. Рајот е знаење за Бог и вршење дела кои Бог ги сака. Пеколот е незнаење за Бог или да не се прави она што Бог го сака. Личноста која е среќна и го слуша Бог, е во рајот. Човек е во пеколот кога не ги сака другите или самиот себе и секогаш е несреќен.” (*Simple стр. 21)* | 30. Рајот е реално место исто како и пеколот. Тие постојат во буквална смисла на зборот. Иако ќе бидеш близу до Бога во рајот, или напуштен од Бога во пеколот, тоа не е единственото што го опишува пеколот. Тоа е место на вечна мака и вечно живеалиште на оние кои умреле без да го примат Исус Христос како нивни Спасител и Господ.  (Откр. 21:8) Пеколот е вечено и постојано уништување. (Мат. 25:41) Тие во пеколот ќе ја платат казната за нивните гревови. (2 Сол. 1:9) |
| 31. Бахаи нуди втора шанса на спасение за луѓето по смртта. Молитвата за мртвите е честа и се препорачува. Мртвата личност може да се моли за себеси и да напредува духовно, според нивната наука*. (Болка, стр. 126-128)* | 31. Кога физички умираат оние кои се мртви во своите гревови, непокајани, тие влегуваат во состојба на вечна смрт. (Јаков 5:20) Вечната смрт е вечна казна од која не може да се избави. (1 Сол. 1:7-9) |
| **Други верувања:** | **Други верувања:** |
| 32. Тие учат дека процесот на создавање нема почеток и нема да има крај. *(Присобрани податоци од of Баха У Ла стр. 61)* | 32. “Така небото и земјата беа завршени, со сета полнота.” (Бит. 2:1; 2:2-3; 1:1) |
| 33. Универзумот нема почеток*. (Абдул Баха, Исполнето Христово ветување стр. 67)* | 33. Во почетокот Бог ги создаде небото и земјата. (Бит. 1:1) |
| 34. Најголемото име е Бахаи у Ла(*Абдул Баха, Исполнето Христово ветување стр. 54)* | 34. Името Исусово е Име над сите имиња. “Па затоа Бог високо Го издигна и Му даде име што е над секое име, па во името на Исуса да ги преклони колената на се што е небесно, земно и подземно, и секој јазик да исповеда дека Исус Христос е Господ, за слава на Бога Отецот.” (Фил. 2:9-11) |
| 35. Бахаи поучува дека Исус не рекол да веруваме во Него. (Sabet, *стр. 114)* | 35. “ако му верувавте на Мојсеј, ќе Ми верувавте и Мене, зошто тој пишуваше за Мене... ова е Божјото дело, да верувате во Оној Кој Тој го прати.” (Јован 5:46; Јован 6:29) |
| 36. Понекогаш поучуваат дека Светиот Дух е посредник помеѓу Бог и човекот. *(Болка, стр. 43)* | 36. “зошто има само еден Бог и еден е Посредникот помеѓу Бог и луѓето, а тоа е Христос Исус, Кој се даде Себе како откуп за сите луѓе. .” (1 Тим. 2:5-6) |
| 37. Нивната наука вели дека сите сме создадени од вода и ќе се вратиме во земјата. *(Милер, Акдас, стр. 63)* | 37. “А го создаде Господ Бог човекот од прав земен и му дувна во лицето дух животворен; и човекот стана жива душа." (Бит. 2:7) |
| 38. Баб (Саид Али Мухамед) учел дека верниците мора да ја читаат само Бајаната и други книги напишани од Баби учениците мислејќи на Бајан. Сите други книги треба да се запалат, вклучувајќи ја и Библијата. Верниците не смееле да поседуваат повеќе од 19 книги.  | 38. Исус ни посочи да ја читаме Библијата. “Испитувајте ги Писмата: зошто мислите дека во нив имате вечен живот; а тие сведочат за Мене. (Јован 5:39) |

**XI. ЦРКВА НА УНИФИКАЦИЈА – МУНИ**

Сан Мајунг Мун, (првично се викал Јонг Маиунг Мун) ја основал Црквата на Унификација, која е позната како “Асоцијација на светиот Дух на Унифицираното Христијанство во светот и унифифираното движење”. Црквата на Унификација (UC) е мултимилонска светска индустрија со околу 700 или 900 организации кои прават пари за нив. Нивната крајната цел е Мун долгорочно да владее со светот како Господ кој дошол по втор пат. UC прави обиди да влијае врз христијанството, како и мормоните, преку измени во нивната теологија, посочувајќи дека и тие се како и сите други христијани и дека постојат наводно теми на согласувања. Нивните теми на согласувања, како и кај мормоните, е во користењето на сличната терминологија, која за нив има сосема друго значење од онаа кое е општо прифатено кај христијаните.

Прифаќањето на Библијата од страна на Мун, е лажна, бидејќи тој поучува ново откровение и нова вистина која е содржана само во книгата – “Божествени принципи” и во “Комплетен Завет“. Мун ги убедил своите следбеници дека ќе го преобрати светот, почнувајќи од Америка, но неговите обиди во Америка се покажале како неуспех. Затоа ги нарекол американците глупави, мрзеливи, зли и валкани кучиња. Бидејќи Мун има над 80 години и неговата организација е пред распад, очигледно е дека неговата замисла нема да ја оствари. Неговите идеали најверојатно ќе бидат наследени од некоја од неговите организации, “Семејна федерација на светскиот мир и унификација.” Децата на Мун и неговата организација биле вклучени во серија на скандали и поради тоа голем број на долгогодишни следбеници го напуштиле ова движење во САД и низ светот. Мун се уште е способен да купи влијание во многу региони во светот, како последица на неговата финансиска сила.

2 Кор. 11:13-15 Зашто таквите луѓе се лажни апостоли, измамливи работници, кои се преправаат во Христови апостоли. 14 И не е чудно, зашто и самиот сатана се преправа во ангел на светлината. 15 Тогаш, не е голема работа, ако и неговите слуги се преправаат во слуги на праведноста, чиј крај ќе им биде според нивните дела.

Овој мареријал е подготвен од пастор Лу Дејвис, ЦТЦ управител на Маршалските Острови. Благодарни сме за неговиот придонес.

**Споредба на нивното учење со Библиското учење.**

|  |  |
| --- | --- |
| **Учењето на Муните:** | **Учењето на Библијата:** |
| **За Библијата** | **За Библијата** |
| 1. “Ние сме обврзани да ја предадеме пораката најнапред на христијаните. Откако нашата мисија кај христијаните ќе се заврши, ќе мора да ја цитираме и употребиме Библијата за да ги објасниме Божествените принципи. Откако ќе го добиеме наследството на христијанската црква, тогаш ќе бидеме слободни да поучуваме без Словото.” *(Наш одговор, стр. 75-76)* | 1. Словото е единствената Книга од која еден христијанин придобива и учи доктрини. Библијата е единственото Слово Божјо и никоја друга книга. (2 Тим. 3:16-17; Марко 7:13; Рим. 10:17; 2 Кор. 2:17; 1 Сол. 2:13; Евр. 4:12) |
| 2. Учењето на Сан Мајунг Мун е единствениот извор на авторитет за Унифицираната Црква. Иако тие го тврдат спротивното, Словото не го завзема највисокото место. Него го сметаат како примитивно и неуспешно човечко сведочење. *(Унифицирана теологија и христијанска мисла, стр. 97, 113-119; Божествен принцип, стр. 9-10, 16, 131, 236; The Way of the World, дек. 1975, стр. 9-10)* | 2. Библијата е единствената Книга која претставува инспирирано Божјо Слово. Во неа единствено можеме да најдеме зборови за вечен живот (Јован 5:39). Ниеден човек не смее да додава на зборовите од Библијата и да тврди дека човечките зборови имаат авторитет над Библијата. (Откр. 22:18-19; Втор. 4:2) Библијата не е само човечко сведочење, туку е составена од Бог. (Псалм 19:7; 2 Сам. 23:2; Иса. 1:2; Јер. 1:7-9; Јез. 2:7; Лука 1:70; Марко 12: 36; Рим. 7:12; 1 Пет. 1:10-12) |
| 3. Ова движење учи дека Библијата е симболична. “Божествените принципи јасно покажуваат дека Библијата е симболична... Сторијата од создавањето до Авраам... не е буквална. Доколку не го знаете вистинското значење, Библијата не открива многу.” *(Господарот зборува, 7(2), стр. 1)* | 3. Илјадници археолошки ископувања покажале дека Писмото е реално, а не само симболично. (2 Тим. 3:16) Исус буквално исцелил слепец и буквално изгонувал демони. Симболичните стихови во Писмото се навистина симболични, а тоа не смее да го наведе човекот да мисли дека целото Слово треба да се прифати како симболично. Во екстремен случај, тоа би значело дека и Самиот Исус треба да се сфати како симболична личност.  |
| 4. За членовите на УЦ, Библијата е заменета со Божествените принципи, која ја нарекуваат вистинско слово Божјо. Велат дека е почеток на ново откровение. Книгата претставува 1/3 од Компетираниот Тестамент*. (Господарот зборува, 4, стр. 11)* | 4. Не постојат нови Божји откровенија надвор од Библијата. Таа е целосно Божјо Слово. Библијата заедно со личноста Христова е Божјиот план за да му се открие на човештвото. Ако постоеја нови откровенија после Библијата, тогаш зошто Бог не предупредува толку строго да не додаваме ништо повеќе кон Неговото Слово? (Откр. 22:18-19; Посл. 30:6; Втор. 12:32; Втор. 4:2) |
| **За црквата:** | **За црквата:** |
| 5. “Знаеме дека христијаните се оние кои најмногу ја мразат УЦ. Не мразат бидејќи сатаната е во нив. Неговата моќ ги мобилизира сите христијани да ни се противат.” *ЕН-БИ-СИ документарец, 17-18 мај, 1975 (цитати од Господарот зборува, 14 апр, 1974, цитирано во Сонтаг, стр. 173)* | 5. Ако некој е христијанин, тогаш сатаната не е во него. Во 1 Јован 5:18 е напишано: кога некој е роден од Бога, тогаш злиот (сатаната) не може да го допре. (2 Кор. 6:15-16; 1 Кор. 6:19; Кол. 2:15: Лука 11:21-22; Дела. 26:18; Кол. 1:13; Лука 10:19) |
| 6. Тие се нарекуваат вистински христијани, а за нив христијанин е оној кој зема активно учество во УЦ (или ткн. Новиот Божји религиски систем). Самиот Мун изјавил дека постојат големи разлики меѓу христијаните и УЦ. Мун рекол: - Разликите се јасни, а не неодредени. Бог сега ги отфрла христијаните и воспоставува нова религија, а таа е УЦ. *(Тајм, 30 сеп, 1974, стр. 68)* | 6. Нивното декларирање како христијани е само начин да придобијат христијани кон нивните редови. Вистинскиот христијанин е оној кој го прима Исус како негов Господ и Спасител, а не оној кој припаѓа на некоја организација.  |
| 7. Мун изјавил: - Ако христијаните не ги прифатат откровенијата во Божествените принципи и второто доаѓање на Господ – Мун, тие ќе бидат проколнати. *(Божествен принцип, стр. 533-535)* | 7. Ако еден христијанин или било кој друг човек, не го прифати Исус Христос, ќе биде проколнат, бидејќи само Исус Христос е патот до спасението. Тој е Единородениот Син Божји. (Јован 3:16-18; Јован 4:9) |
| 8. Мун изјавил: - УЦ веќе го надминала христијанството. Од сега натаму, христијаните мора да ја слушаат УЦ. *(Господарот зборува, 25 дек, 1974)* | 8. Христијанската црква е под водство на Христос – не УЦ – и единствено послушна на Христос. (Кол. 1:18; Ефе. 1:22; Ефш. 4:15; Ефш. 5:23; 1 Кор. 11:3) |
| 9. “Во нивната теологија крстот на распетието станува синоним за сатаната. Крстот е симбол на сатаната... Христијанинот е некој кој не го сакате...Тие се непријателите.” *(Енрот стр. 119-120)* | 9. Исус Христос не беше поразен. Крстот не го симболизира Неговиот пораз, туку Неговата победа над сатаната, гревот и смртта. Во Галатјани 6:14 пишува дека треба да се радуваме со крстот. Не можам да поверувам дека Бог би ни рекол да го славиме симболот на сатаната. Не е за чудо што оние кои не се спасени погрешно го разбираат крстот, бидејќи ни е кажано во Библијата - за нив крстот е беззумие. Нивните умови се помрачени. – 1 Кор. 1:18. Ако некој го смета христијанинот за негов непријател, тоа е затоа што таа личност е на страната на сатаната.  |
| **За Бог:** | **За Бог:** |
| 10. Богот на УЦ е чуден, прилично ограничено суштество кое наизглед има тешкотии во контролирањето на емоциите и во остварувањето на своите цели.  | 11. Бог е Безграничен и Семоќен. Тој ги исполнува сите свои цели. Се она што намислува, тоа и се случува. (Јер. 4:28; Јер. 49:20; Јер. 50: 45; Јер. 51:29; Ефш. 1:9; Плач 2:8; Иса. 14: 24; Иса. 14:27; Иса. 46:11) |
| 11. Тие поучуваат дека Бог е зависен од луѓето. “Дури и Семоќниот Бог не може да ја искуси вредноста на љубовта, животот и Неговите идеали, доколку е сам*” (Мун, Христијанството во криза, стр. 4)* | 11. Само оној кој е помалку од совршен зависи од некого или од нешто. Бог не зависи од нас. Бог е совршен во сите Свои патишта. (Мат. 4:48) На Бог не сме Му потребни, но Тој избрал да ни ја даде Својата љубов додека се уште бевме грешни. (Рим. 5:8) |
| 12. Нивната наука учи: “На некој начин Бог се плаши од луѓето... поради човечката способност да изневерува.” *(Мун, Христијанството во криза, стр. 4)* | 12. Бог не зависи од никого. Ние сме само трошка прав во споредба со Бог. Дали ова звучи како Бог да се плаши од нас? (Иса. 40:15) |
| 13. Нивната наука учи дека “Бог загубил се. Бог ја загубил љубовта, среќата, мирот, дури и Своето создание. Ако човекот не го возобнови Бога, Тој ќе остане загубен. ”Тие велат дека Бог е битие кое треба да се сожали и да не очекуваме Тој да не утеши. Ние мора него да го утешиме. Нашиот Татко е најмизерен. *(Нова надеж, стр. 45, 73, 39: Господарот зборува, 3, стр. 14)* | 13. Бог не е за сожалување. Тој нас не сожалува и ни дава милост. На Бог не Му е потребна обнова, Тој нас не обновува. (Псалм 23:3; Марко 9:12) Ние не Го утешуваме Бог. Тој не утешува нас. Исус Го прати Утешителот за таа цел. (Јов. 14:16; Јов. 14:26; Јов. 15:26) |
| 14. “Од нас и преку нас ќе биде возможно ... дури и да Го ослободиме Бог*.” (Господарот зборува, 430, стр. 11)* | 14. Бог не би ни дал слобода, ако Самиот Бог не е слободен. Во Него има слобода. Каде што е Духот Божји, таму има слобода. (2 Кор. 3:17; Лука 4:18) |
| 15. Мун поучува дека Бог носи голема одговорност за падот на човештвото, па затоа и Самиот Бог паднал. “Бог ја носи најголемата одговорност за падот на човекот... Бог тоа не го порекнува, туку презема одговорност.” *(Господарот зборува, 4(2), стр. 8)* | 15. Бог праведно суди. Тој е над секое неправедно и измамничко однесување; сите Негови патишта се исправни. Затоа, Бог не е одговорен за падот на човекот, нити за падот на сатаната. (Втор. 32:4) Бог е верен кога се справува со Својот народ. (Неем. 9:8; Псалм 119:64; Псалм 145: 17; Јован 17:25) |
| 16. Во нивната теологија Бог не е троединето битие. Тројството за нив претставува заедница на мажот, жената и Бог во буквална смисла. *(Божествен принцип, стр. 76)* | 16. Оние кои го отфрлаат Тројството, ја негираат Божјата природа. Тоа покажува дека немаат вистинско познавање на карактерот Божји. Иако зборот Тројство го нема во Библијата концептот за Него се поучува низ целата Библија. (Мат. 28:19) Има Еден Бог (Втор. 6:4), а сепак се три личности (2 Кор. 13:14) наречени Бог - Таткото (1 Пет. 1:2) Синот (Јован 20:28) и Светиот Дух (Дела 5:3-4) |
| 17. Тие поучуваат дека Бог може да биде контролиран од луѓето. “Она што Му треба е љубов... Преку вистинска љубов, ние може да уживаме во привилегијата да Го контролираме. Ако го можеме тоа, ние ќе можеме да си ја контролираме и сопствената судбина, бидејќи можеме да Го контролираме Бог Кој ја контролира нашата судбина. *(Мун, Нова надеж, стр. 29)* | 17. Ние не можеме да манипулираме со Бога или да Го контролираме. “И сите жители на земјата се како ништо: Тој постапува според Својата волја со небеската војска и со жителите на земјата: и никој не може да Го запре или да Му рече - Што правиш?” (Дан. 4:35) |
| 18. Членовите на УЦ ги учат дека Мун и неговата жена се “Вистинските родители” и дека – сиот духовен свет потврдил дека Мун бил создателот на сите созданија, Месијата. Затоа, секое духовно битие, дури и Самиот Бог му се поклонал и го обожувал. (Мун).” *(Модерно христијанство, Вол. 5, бр. 3, јануари-февруари, 1976, стр. 5): Господарот зборува, 23 дек, 1971, стр. 3)* | 18. Бог е создателот на секое создание. Тој е Апсолутен Извор на животот и секое создание. (Кол. 1:17) Бог е нашиот Татко. Ако сте новороден, вие сте вистински син Божји, а не Мун и неговите жени. (Гал. 4:4-5; Ефш. 1:5; Рим. 8: 14-16) |
| **За Исус:** | **За Исус:** |
| 19. Членовите на УЦ ќе речат дека веруваат во Исус, дека работат за Исус, и дека ќе умрат за Него. За жал, тие не мислат на Оној Исус од Библијата кои го познаваат христијаните. Тие мислат на Мун, бидејќи веруваат дека тој е Господ при неговото второ доаѓање. (симболично враќање на Исус).  | 19. Кога некој вели дека верува во Исус, тоа не мора да значи дека е вистина. Вие мора да сте сигурни дека тие веруваат во Оној Исус Христос од Библијата и дека веруваат во она што Библијата го почува за Него. Враќањето на Исус Христос нема да биде симболично, туку Тој буквално и лично ќе се врати. Кога ќе се врати, целата земја ќе знае дека е Тој. “Нема спасение во никој друг, зошто нема друго име дадено на земјата преку кое може да се спасиме.” (Дела 4:12) |
| 20. Заради практичност, тие поучуваат дека Исус Христос нема големо значење во денешницата, бидејќи е заменет со Мун. Во 120 дневниот прирачник потенцирано е дека Мун го надминал Исус, бидејќи Исус не успеал во мисијата. *(Сонтаг, стр. 192)* | 20. Исус успеа во Својата мисија. Тој Самиот вели: - Се сврши! (готово е). Никој не може да го надмине или замени Исус Христос. (Фил. 5:21) |
| 21. Науката вели дека Исус не бил Господ. Според Мун, Исус бил само еден создаден човек и го постигнал она што еден човек може да го постигне и ништо повеќе. Не мислат дека Исус е инкарнација на Бог. “По никоја основа не може да биде Самиот Бог. Исус не е поразличен од било кој друг човек. Исус меѓу нас е како наш постар брат. Тој бил избран човек, но тој сепак бил само човек.” *(Божествен принцип, стр. 210-211, Ким, Божествени принципи и нивната примена, (1968), стр. 75, Ким, Божествени принципи, стр. 65, Господарот зборува, 7, стр. 4; 1, стр. 2)* | 21. Исус Христос не е само добар човек, нити ангел, нити постоечки дух, нити највисока форма на Божјо создание. Тој не е само духовен пророк, наш постар брат или манифестација на Бог. Тој е инкарнираната Втора личност од Тројството, ветениот Месија. Тој е Емануел. Бог со нас. Бидејќи Исус е Господ, Тој ја има сета власт. (Мат. 28:18; Кол. 1:15-18; Ефш. 1:21; Јован1:1; Кол. 2:9) |
| 22. Иако за тоа не зборуваат во јавност, нивната теологија учи дека Исус бил неуспешен. Велат: - Изгледа дека Тој постигнал малку...колку навистина постигнал?... Ништо. Ништо не било постигнато, никој, ниеден ученик, ништо, само смрт. И христијаните почнале да делуваат по Неговата смрт. *(Господарот зборува, 382, стр. 3)* | 22. Исус не бил неуспешен. Тој го постигна она за кое дошол на земјава. “Те прославив на земјата и го завршив делото што ми го даде.” (Мат. 4:1-11; Мат. 17:5; Јован 3:35; Јован 4:34; Јован 17:4) |
| 23. Тие велат дека Бог воопшто не бил среќен да го види воскреснатиот Исус и дека во Неговиот случај, не само што Неговата смрт ставила крај на Неговиот живот, туку со Неговата смрт завршило и неговото влијание тука на земјава. *(Господарот зборува, 3, стр. 15)* | 23. Бог било задоволен со воскреснатиот Исус Христос. Толку многу што Го седнал од Неговата десна страна. (Фил. 2:9-11). Исусовата смрт на крстот не стави крај на Неговиот живот, туку го отпочна Неговиот воскреснат живот. Според историчарите, Исус е највлијателната личност Која некогаш живеела на земјава.  |
| 24. Водството на УЦ поучуваат дека Исус не можел да го заврши физичкото спасение. Бидејќи бил опседнат од сатаната. (*Божествен принцип,* стр. 148) Мун исто така учи: - Голема грешка е да се мисли дека Исус бил Бог. Исус не е ништо поразличен од другите луѓе. *(Божествен принцип, стр. 20)* | 24. Господ не може да биде опседнат со сатаната. Исус е Бог, а не само човек. Тома рекол: - Мој Господ и Мој Бог. (Јован 20:28; 2 Пет. 1:1; 1 Јован 5:20; Кол. 2:9; Дела 20:28; Рим. 5:9; 2 Сол. 1:12) |
| 25. Мун јавно се фали со своите божествени, духовни моќи, и поучува дека Исус бил распнат поради Неговите окултни практики со кои правел чуда. *(Господарот зборува, 4 (2), стр. 11)* | 25. Исус не користел окултизам за да врши чуда. Тој ја користел силата на Светиот Дух. Често бил осудуван за истото од религиозните водачи во Негово време. (Втор. 18:9-13; Откр. 21:8) |
| 26. Мун учи дека тој и неговите следбеници можат да Го надминат Исус: “Ние сме поголеми од нашите предци, поголеми дури и од Христос.” “Мора да бидете поголеми и подобри од Исус.” “Можете да се споредувата со Исус Христос и да почувствувате дека можете да бидете подобри од Него.” *(Господарот зборува, 430, стр. 9; PD 73, стр. 2; 423, стр. 4)* | 26. Исус е над се. Тој е над сите луѓе и ниту еден човек не може да го надмине Исус. Како што пишува во Рим. 9:5...“Христос, Кој е Бог над сите, благословен засекогаш... ” (Мат. 10:24; Фил. 2:9-11; Јован 1:14; Јован 14:6) |
| 27. Учењата нивни имплицираат дека Исус бил незаконски син, а не роден од девица. “Исус е роден од мајка и татко, како и сите други." Јанг Он Ким вели: “Јосиф не бил таткото” – сугерирајќи на Захарија, мажот на Елисавета, како Исусов татко*. (Ким, Унифицирана теологија и христијанска мисла, стр. 113, 116)* | 27. Бидејќи девственото раѓање Христово е основа на христијанската доктрина, секој друг кој би сакал да воспостави своја доктрина, ќе ја нападне основната вистина на Писмото. Исус немаше земен татко. Тој е зачнат од Светиот Дух и деваца Марија. (Мат. 1:18-25; Лука 1:26-37)  |
| 28. Тие учат дека Исус физички не воскреснал, туку бил духовно воскреснат. *(Господарот зборува, 4 (2), стр. 9)* | 28. Исус воскресна духовно и телесно. Неговото воскреснато тело дури и ги носеше раните од распнувањето. Неговото тело не го нашле во гробот. Телото Му го виделе многубројни сведоци и бил допрен од учениците. Тој дури и го нахранил телото пред да се вознесе. (Лука 24:13-34) Самиот Исус рекол дека Неговото тело ќе се издигне. (Јован 2:19) |
| 29. Мун поучува дека Исус не ја познавал вистината. “Ни Самиот Исус не беше доволно голем за да ја знае вистината. Таткото (Мун) ја открил вистината. Зборував со многу господари, вклучително и со Исус... Тие ми се покорија мене за мудроста.” . *(Судо, 120 дневен прирачник за обука, стр. 114, Господарот зборува, 3, стр. 4)* | 29. Исус рече: “Моето учење не е Мое. Доаѓа од Него (Бог) Кој ми го даде.” Исус е патот, животот и вистината според Јован 14:6. (Јован 7:16; Јован 8:45; Јован 16:7; Јован 17:8; Лука 9:27; Лука 12:44, Мат. 22:16; Марко 12:14) |
| 30. Науката на УЦ вели дека и Исус треба да биде спасен. “Ние сме во позиција да го спасиме и ослободиме Исус Христос и да ја прекинеме неговата агонија. Ние сме во позиција дури и да го ослободиме Бог.” *(Господарот зборува, 405, стр. 6; The Way of the World, дек. 1973, стр. 14* | 30. Исус нема потреба од спасение. Тој носи живот. (Јован 1:4) Нему не Му треба спасение, бидејќи Тој е безгрешен. (2 Кор. 5:21; 1 Јован 3:5) |
| 31. Нивната наука поучува дека Исус не е Месијата. “Треба да разбереме, кога Исус дошол како Месија, Тој не можел да биде Месијата додека бил тука на земјата... Дури и откако Исус бил издигнат, Тој не бил Месијата... Кутриот Исус. Тој не би можел да биде Месијата.” Тие поучуваат дека неколку недели по воскресението, на Исус Му било некако дозволено да биде Месијата во духовниот свет, а Мун бил месијата на земјава. *(Судо, 120 дневен прирачник за обука, стр. 284, 286)*  | 31. Луѓе сведочеле дека Исус е Месијата, исто и ангелите, така и Самиот Исус додека бил на земјата. (Мат. 16:15-17; Лука 2:11; Јован 4:25-26) Исус ги исполнил сите пророштва за Месијата од Стариот Завет.  |
| 32. Нивната доктрина учи дека Исус не е Спасителот. “Мора да знаеме денес јасно дека Исус Христос, Синот Божји, Месијата, не дојде за да умре на крстот. Тоа не беше начинот да се спаси светот.” *(Господарот зборува, 405, стр. 4; The Way of the World, дек. 1973, стр. 14)* | 32. “... сега сами слушнавме и знаеме дека Тој (Исус) е Спасителот на светот.” (Јован 4:42, Фил. 3:20) Павле го нарекува нашиот Спасител Исус Христос, во Второто послание до Тимотеј 1:10 и во Тит 1:4. “И Тој (Исус) им рече: “О, безумни и тврди во срцето за да поверувате во се она што го рекоа пророците! Не требаше ли така да пострада Христос и да влезе во Својата Слава?” (Лука 24:25-26; Рим. 3:21-28; Ефш. 1:7; 1 Кор. 15:3) |
| 33. Мун учи дека Исус нема да се врати како самиот Исус, туку симболично. Тој вели дека тој е Исус кој се вратил симболично. Мун исто така вели дека е поголем од личноста на Исус. Исто така учи дека тој (Мун) е спасението на човекот како адвент на Христос. *(Столетие на христијаните, 4 дек, 1974, стр. 1140)* | 33. Во Матеј глава 34, сосем јасно пишува дека Исус ќе се врати буквално. Нема да прати некој друг, нити ќе дојде симболично. Второто доаѓање е во иднина, кога ќе се исполнат сите пророштва. Само Исус е нашето Спасение, не Мун или било кој друг.  |
| **Свтиот Дух:** | **Светиот Дух:** |
| 34. Тие учат спорни информации за Светиот Дух. Понекогаш учат дека Светиот Дух е женски дух. “Има многу луѓе кои добиле откровение дека Светиот Дух е женски Дух... Светиот Дух дојде како вистинска мајка..." “Светиот Дух Кој го водеше Исус, беше дел од Ева... женски елемент од Бога." *(Божествени принципи, стр. 215-216)* | 34. Никаде не пишува во Словото дека Светиот Дух е женски дух. Библијата не Го определува Светиот Дух ниту како женски ниту како машки, туку ја користи машката форма за именките кога се однесува за Светиот Дух. Библијата не кажува дека Духот Кој го водеше Исус бил дел од Ева. Бидете внимателни, многу лажни религии имаат богови – жени.  |
| 35. Понекогаш учат дека Светиот Дух е нешто безлично. “Кога говориме за Светиот Дух, во ред е да речете “тоа”. Не мора да речете “таа”. Ако е само сила или ветер, можете да речете “тоа”. *(Господарот зборува, 3, стр. 20)* | 35. Светиот Дух не е нешто или тоа. Тој е третата личност од Тројството и ги има сите карактеристики на една личност – ум (1 Кор. 2:10), емоции (Ефш. 4:30) и волја. (1 Кор 12:11). Тој прави работи кои само една личност може да ги прави, да се моли (Рим, 8:26) и да зборува на луѓето (Јован 15:26)  |
| **За спасението:** | **За спасението:** |
| 36. За УЦ спасението претставува рушење на ефектите од падот на човекот под водство на спасител, Мун, кој симболично го подготвува патот. Муновиот концепт за спасение главно лежи во семејството.  | 36. Објаснувањата за спасението во Словото се фокусираат на Крвта Христова – а не на семејството. “Во Кого имаме откуп преку Неговата крв..." (Ефш. 1:7; 1 Јован 2:2) |
| 37. Мун успеал онаму каде што Исус наводно не успеал. Мун се оженил и станал татко на безгрешни деца, и затоа тврди дека Исус не успеал да донесе спасение, бидејќи не се оженил и немал безгрешни потомци.” . (*Божествени принципи, стр. 179-180)* | 37. Исус успеа; Мун не е можно да добил безгрешни деца. Библијата вели дека сите родени по тело се родени во грев, бидејќи, Адамовиот грев го осуди човештвото.  “И така, како што преку престапот на еден човек дојде осудувањето на сите луѓе...” (Рим. 5:18; Рим. 3:10-12; 1 Цар. 8:46; Марко 7:15; 21-23; Јер. 17:9) |
| 38. Принципот на откуп е централна доктрина на УЦ. Таа поучува дека за да остварите спасение и обнова, личноста мора да Му Го плати на Бог она што Мун ќе каже дека го должи. (*Господарот зборува*, *14 дек, 1971, стр. 3*) | 38. Не мора да Му отплатиме на Бог или на Мун или на било кој друг за нашето спасение. Ефш. 2:8-9 вели: “По благодат сте спасени преку вера; и не според вашите дела, туку е дар Божји: не од дела, за да не се пофали некој” Секој друг кој поучува дека спасението е нешто различно од безусловен дар од Бога, е проколнат. (Гал. 1:8-9) |

|  |  |
| --- | --- |
| 39. Мун се издигнува себе си до боженственост. Вели: “Имам платено скапа гаранција, и затоа имам право да им ги проштевам гревовите на луѓето." *(Господарот зборува, 3, март. - апр. , 1965, стр. 16)* | 39. Тврдењето да се биде човек способен да простува гревови, е богохулење; тоа го прави само Бог. Во Марко 2:7 пишува: “...кој може да простува гревови, освен Бог.” Никој друг освен Бог може да простува гревови.”(Мат. 1:21) |
| 40. Мун вели дека човештвото отпаднало поради себе издигање, наместо да се возвеличи Бог; и затоа “тие мора да се спасат преку себе жртвување и себе обезвреднување и на тој начин да Го возвеличат Бог.” *(Господарот зборува, 11 јан. , 1972, стр. 17)* | 40. Ние не сме спасени преку себе обезвреднување, себежртвување, или преку било кое друго дело кое го извршуваме. Ние сме спасени преку примање на Исус Христос како Син Божји.  |
| 41. За УЦ, гревот на блудството е грев полош од убиство, бидејќи не само што усмртуваш една личност, туки ги усмртуваш (духовно) сите твои потомци. Детална историја на сторените сексуални дела мора да се достави до Мун. Мун вели дека развратот е неопростив грев и те осудува во пеколот. *(Судо, 120 дневен прирачник за обука, стр. 127-128; Господарот зборува, 369, 20 мај, 1973)* | 41. Развратот е грев, но се простува. Има само еден грев кој не се простува запишан во Библијата. Тоа е богохулењето против Светиот Дух. Сите други гревови се простуваат и забораваат, кога искрено бараме од Бога да ни ги прости. (Мат. 12:32) Неприфаќањето на Исус е она што те осудува за во пеколот откако ќе умреш.  |
| 42. На членовите на УЦ им е речено дека тие сатански делуваат и дека единствен начин на кој можат да Му служат на Бог е да се умртват себеси во службата за Бог. Им е речено дека крвта на сатаната тече во нив. Мун ја потенцира важноста на смртта, доколку е потребно, човек треба да ја пролее сопствената крв само за напредување на целта на УЦ. Мун ги советува дека е добро човек да изврши самоубиство и така да стане маченик, и така во иднина нема никогаш да направи друг грев кој не се простува*. (Господарот зборува, 318, 18 јан. , 1973, стр. 4-5; 319, 19 јан. , 1973, стр. 1-4)* | 42. Да, некогаш и ние бевме мртви во гревовите наши, но Библијата никогаш не вели дека во нас тече сатанска крв. Сега кога сме спасени, крвта Исусова е нашата крв од Новиот Завет и ние сме дел од овој Нов Завет. (Марко 14:24) Стануваме сонаследници на крвта Христова преку Господовата вечера (1 Кор. 10:16). Не ни е заповедано да се убиваме во нашата служба, туку да умреме за себеси и да живееме за Христа. Христос навистина вели дека можеби ќе биде потребно и да се страда и умре за Неговото име, а не за некоја религиозна организација или пак, за да не вршиме гревови во иднина. Ние не мора да умреме за да ја воспоставиме Христовата црква. Тој умре за црквата и Тој ќе ја воспостави неа. (Рим. 8:36; Јован 13:38; Марко 8:35; Дела 9: 16) |
| 43. Науката на УЦ поучува дека верата не може да ве спаси. “Човекот не е оправдан преку вера, исто колку што е спасен преку вера.” (*The Way of the World, март, 1978, стр. 47)* | 43. Спасението зависи само од верата во Исус. (Јован 6:28-29; Јован 1:12; Јован 3:16; Дела 10:43; Рим. 1:17: Евр. 11:6) |
| 44. Нивната наука вели дека човек не може да влезе во Небото како индивидуа, туку само како семејство. За да бидете семејство треба да имате три (духовни) синови или ќерки. (*Господарот зборува,* 2, стр. 10-12; 9 јан. , 1972, стр. 4) | 44. Секоја личност е судена индивидуално. Влезот во Небото не зависи од тројца други луѓе. Секоја една индивидуа која верува во Исус Христос има вечен живот. (Јован 3:36) |
| 45. Мун вели дека Бог никогаш немал намера Исус да умре на крстот. “Не верувам во Христос на крстот... Крстот е симбол на победата на сатаната"... “Никакво спасение не доаѓа од крстот... Со распетието се беше загубено". “...спасението не е дадено на крстот." “Мора да сфатиме дека Исус не дојде за да умре на крстот." Мун учи дека Исус умре на крстот поради непослушност кон Бога, бидејќи користел окултни сили и не успеал да најде жена. “*(Господарот зборува, 2 (2), стр. 1; 4 (2), стр. 6; 418, 19 мај 1974, стр. 2; 27 дек. , 1971, стр. 6;* *The Way of the World, дек. , 1973, стр. 13)* | 45. Исус дојде на земјава точно за да умре на крстот и тоа го изјавуваше често. Како и што пишува во 1 Јован 2:2: “Исус е очистување на нашите гревови, и не само за нашите туку и гревовите на целиот свет.”(Јован 12:27; 1 Кор. 2:2) |
| **За човекот:** | **За човекот:** |
| 46. Тие учат дека Бог и човекот се едно. Човекот е Божја инкарнација... Така што човекот, како претставник на Бог има огромно значење, исто како и Бог.” (Мун, *Христијанството во криза,* стр. 5) Мун уште додава: “- Човекот чии ум и тело формираат основа во четири позиции на Господовата природа, станува Божји храм и оформува едно тело со Него. Ова значи дека човекот достигнува боженственост.” “Совршениот човек... е толку многу значаен исто како да е божество.” . ” *(Божествени принципи, стр. 43; стр. 209)* | 46. Човекот и Бог не се едно. Човекот не е Бог. Ние не сме значајни како што е Бог. Баш како што пишува во Библијата: “Што е човекот, та да биде чист, и родениот од жена да биде праведен? (Јов 15:14-16) |
| 47. Во нивната теологија, смртта била дел од исконската Господова цел во процесот на создавањето. “Бог го создаде човекот за да остари и да се врати во правта; ова би се случело дури и човекот да не отпаднеше.” Смртта не била последица од падот на УЦ. (*Божествени принципи,* стр. 168) | 47. Смртта не беше дел од исконскиот план на Бог. Таа е директна последица од човековиот грев и отпаѓање. Во Римјаните 5: 12 пишува: “Гревот дојде во светот и смртта преку гревот; така што смртта премина на сите луѓе.”...Бог им рече на Адам и Ева да не јадат од дрвото среде рајската градина зошто сигурно ќе умрат. (Бит. 3:3) |
| 48. Мун исто така го негира постоењето на пеколот и го заменува со привремено мачилиште. Тој поучува дека Бог ќе ги спаси сите луѓе и дека ќе го уништи пеколот засекогаш. Тој вели дека сатаната и неговите демони ќе бидат обновени и ќе служат на некои пониски позиции. “Бог нема никого вечно да го напушти. Некако... сите ќе бидат обновени.” *(Божествени принципи, стр. 190; Господарот зборува, 6, стр. 4)* | 48. Пеколот е реален, буквален и вечен – пеколот не е некое привремено место. (Мат. 25:46; Јуда 1:7; Лука 16:28; Мат. 5:22; 2 Пет. 2:4) |
| **За окултното:** | **За окултното:** |
| 49. Мун своевремено им изјавил на една група христијани: “Спиритизмот не значи ништо.” Но, она што го поучува делува сосема различно. Вели: “Од детството бев видовит.” Тој ги поучува луѓето да го развиваат спиритизмот и видовитите моќи. Членовите се охрабруваат да станат медиуми и им се кажува: “Духовите можат слободно да комуницираат и да имаат контакт со вас.” Исто така, тие се охрабрени да им се молат на духовите. (*Нил Салонен, известува за Христијанството денес, 20 јули 1979, стр. 3; стр. 39; Господарот зборува,*  *3 (2), стр. 8; 3, стр. 4, 15; 1, стр. 1)* | 49. Библијата многупати строго опоменува против окултните пракси и Бог ја бара смртта на тие кои вршат такви дела. (Втор. 18:10-12; Втор. 32:16-18; Псалм 106:35-40; 2 Лет. 33:2-6; 1 Кор. 10:20; Иса. 47:9-11; Дела 13:6-11; Дела 19:8-20; 1 Тим. 4:1) Во Новиот Завет ни е откриено: кога злиот дух ќе биде изгонет од човекот јасновидец или од оној кој има натприродни сили, тогаш тој човек ги губи тие сили. Затоа тие сили не се човечки, туку дадени од демоните. (Дела 16:16-19) |